പഴയ കാർ സ്വന്തമാക്കാം സമാധാനത്തോടെ | Used Car Buying Tips\nപഴയ കാർ സ്വന്തമാക്കാം സമാധാനത്തോടെ; 2012 മുതലുള്ളവ ഉചിതം\nപ്രവീൺ August 19, 2020 06:52 AM IST\n2012 മുതലുള്ള കാറുകളാണ് ഉചിതം\nവാഹനം ഓടിത്തീർത്ത കിലോമീറ്റർ ശ്രദ്ധിക്കണം\nഎന്താണ് പ്രീ–ഓൺഡ് കാർ വിപണിയിലെ ട്രെൻഡ്? കൊറോണ വാഹനവിപണിയെ ക്വാറന്റീനിൽ ആക്കിയിരിക്കുകയാണ്. എങ്കിലും റിക്കവറി േററ്റ് കൂടിയ ഒരു വിഭാഗമുണ്ട്. പ്രീ–ഓൺഡ് അഥവാ യൂസ്ഡ് കാർ വിപണി. അതിനു കാരണം കൊറോണ തന്നെ. പൊതുവാഹന ഗതാഗതം ഉപയോഗിക്കാൻ പൊതുവേ മടിയുണ്ട് ജനത്തിന്. വൈറസിൽനിന്നു സുരക്ഷ വേണമെങ്കിൽ ആളുകളുമായി ഇടപഴകൽ കുറയ്ക്കണം. അതിനായി ഒരു ബജറ്റ് കാർ നോക്കുകയാണ് പലരും. തനിക്കും തന്റെ കുടുംബത്തിനും സുരക്ഷിതമായി യാത്ര ചെയ്യണം എന്ന ബോധ്യം ഇത്തരക്കാരെ യൂസ്ഡ് കാർ ഷോറൂമുകളിലേക്കു നയിക്കും.2മുതൽ3ലക്ഷം രൂപ വരെ വിലയുളള യൂസ്ഡ് കാറുകൾക്ക് ആണ് വിപണിയിൽ ഇപ്പോൾ ഡിമാൻഡ്. കൂടുതലും ഹാച്ച്ബാക്കുകൾ.\nയൂസ്ഡ് കാറുകൾ നോക്കുമ്പോൾ ഇക്കാര്യങ്ങൾ ശ്രദ്ധിക്കണം:\nവാഹനത്തിന്റെ വയസ്സു നോക്കണം\n2012 മുതലുള്ള കാറുകളാണ് ഉചിതം. കേന്ദ്രഗവൺമെന്റ് സ്ക്രാപ്പേജ് പോളിസിയുടെ കരട് അവതരിപ്പിച്ചിട്ടുണ്ട്. പഴക്കം ചെന്ന വാഹനങ്ങൾ പൊളിച്ചെടുക്കുകയും അതിൽനിന്നു വീണ്ടും ഉപയോഗിക്കാവുന്ന ഭാഗങ്ങൾ തിരിച്ചെടുക്കുകയും ചെയ്യുന്ന നയമാണിത്. വിശദാംശങ്ങൾ ലഭ്യമാകുന്നതേ ഉള്ളൂ. എത്ര വർഷം പഴക്കമുള്ള വാഹനങ്ങളാണു പൊളിക്കേണ്ടി വരുക എന്നുളള വിവരങ്ങളും വരാനിരിക്കുന്നതേയുളളൂ. എങ്കിലും പത്തു വർഷം പഴക്കം എന്നത് ഒരു മാനദണ്ഡമാക്കി എടുക്കാം. ഡൽഹിയിൽ പത്തു വർഷം പഴക്കമുള്ള ഡീസൽ വാഹനങ്ങൾക്ക് നിരത്തിൽ ഇറങ്ങാൻ അനുമതി ഇല്ലാത്തതുകൂടി കണക്കിലെടുത്താണ് പത്തു വർഷത്തെ കാലയളവ്.\nനിങ്ങളുടെ ആവശ്യം അറിയണം\nദിവസവും നല്ല ഓട്ടമുണ്ടെങ്കിൽ യാത്രാസുഖമുള്ള, ബോഡിവെയ്റ്റ് കൂടിയ വാഹനങ്ങൾ നോക്കുക. യാത്രികരുടെ എണ്ണം, കുടുംബാംഗങ്ങളുടെ ശാരീരിക പ്രത്യേകതകൾ എന്നിവ കൂടി കണക്കിലെടുക്കണം. നാലുപേരൊക്കെ യാത്രയ്ക്കുണ്ടാകുമെങ്കിൽ പിന്നിലും യാത്രാസുഖമുള്ള, കൂടുതൽ ലെഗ്റൂം ഉള്ള വാഹനങ്ങൾ നോക്കണം. ഉയരമുള്ള ആൾക്കാരാണ് കുടുംബത്തിൽ എങ്കിൽ വലുപ്പം കൂടിയ വാഹനം വേണം. ഹെഡ്റൂം, ലെഗ്റൂം എന്നിവ പരിശോധിക്കണം. ആറടി ഉയരക്കാർക്ക് ആൾട്ടോ പോലുള്ള ചെറുവാഹനങ്ങൾ പോരാ. കുറച്ചു കാശ് കൂടിയാലും ശരീരപ്രകൃതത്തിന് അനുസരിച്ചുള്ള വാഹനങ്ങൾ തിരഞ്ഞെടുക്കുക.\nഓട്ടക്കാരനാണോ എന്നു പരിശോധിക്കണം\nവാഹനം ഓടിത്തീർത്ത കിലോമീറ്റർ ശ്രദ്ധിക്കണം. കൂടുതൽ ഓടിയ വാഹനം വാങ്ങുന്നതു കരുതലോടെ വേണം. അധികം കിലോമീറ്റർ ഓടിയിട്ടുണ്ടെങ്കിൽ സർവീസ് ഹിസ്റ്ററി പരിശോധിക്കണം. അംഗീകൃത സർവീസ് സെന്ററുകളിൽനിന്നു കൃത്യമായ ഇടവേളകളിൽ പരിശോധന നടത്തിയിട്ടുള്ള വാഹനമാണെങ്കിൽ കൂടുതൽ കിലോമീറ്റർ ഓടിയ വാഹനമായാലും വലിയ പരുക്കുകളുണ്ടാകാറില്ല. മാരുതി ട്രൂവാല്യു പോലുള്ള സർട്ടിഫൈഡ് യൂസ്ഡ് കാർ ഷോറുമുകളിൽനിന്ന് ഇങ്ങനെയുളള വാഹനങ്ങളാണു നൽകാറ്. പക്ഷേ, അറിയാത്ത ഒരാളിൽനിന്നു വാഹനം വാങ്ങുമ്പോൾ ഇത്തരം കാര്യങ്ങൾ അറിയാൻ പറ്റാതെ വരും. അന്നേരം നല്ലൊരു മെക്കാനിക്കുമായി വേണം വാഹനം പരിശോധിക്കാൻ.\nഅംഗീകൃത യൂസ്ഡ് കാർ ഡീലർഷിപ്പുകളെ ആശ്രയിക്കുക\nഒരു ‘സെക്കൻഡ് ഹാൻഡ്’ വാഹനം അപരിചിതരിൽനിന്നോ, ഒാൺലൈൻ സൈറ്റുകളിൽ കണ്ടോ വാങ്ങുന്നതിൽ വലിയ റിസ്ക് ആണുള്ളത്. എറണാകുളത്തെ സുഹൃത്തിന്, കുറച്ചുമാത്രം ഓടിയ കാർ എന്നു പറഞ്ഞാണ് ബ്രോക്കർ ഒരു റിറ്റ്സ് കൈമാറിയത്. കുറച്ചുനാളുകൾക്കുള്ളിൽതന്നെ ഗുരുതരമായ എൻജിൻ വർക്കുകൾ വേണ്ടിവന്നപ്പോൾ മെക്കാനിക്ക് ആണ് ഈ വാഹനം ചുരുങ്ങിയത് ഒരു ലക്ഷം കിലോമീറ്റർ എങ്കിലും ഓടിത്തീർത്തിട്ടുണ്ടാകും എന്നറിയിച്ചത്. പിന്നീട് അതേ വാഹനം മനസ്സാക്ഷിക്കുത്തില്ലാതെ വിൽക്കാൻ സാധാരണക്കാർക്കു പറ്റുമോ? ഇങ്ങനെ പറ്റിക്കപ്പെടാൻ സാധ്യത ഏറെയുള്ളപ്പോൾ കൂടുതൽ സുതാര്യമായ അംഗീകൃത യൂസ്ഡ് കാർ ഷോറൂമുകളിൽനിന്നു വാഹനം വാങ്ങുകയാണ് ഉചിതം. 372 പരിശോധനകൾ നടത്തിയാണ് ഓരോ വാഹനവും തങ്ങൾ എടുക്കുന്നത് എന്ന് ട്രൂവാല്യു ഉദ്യോഗസ്ഥർ പറയുന്നു. അതുകൊണ്ടുതന്നെ സുതാര്യമാണ് ഇടപാട്.\nഇത്തരം ഷോറൂമുകളിൽനിന്ന് മറ്റൊരു നേട്ടംകൂടി ഉപയോക്താവിനു ലഭിക്കും. 2016 മുതൽ മേലോട്ട് നിർമാണത്തീയതിയുള്ള മാരുതി വാഹനങ്ങൾക്ക് 1 വർഷം വാറന്റി,3സൗജന്യ സർവീസുകൾ എന്നിവ ലഭിക്കും. വാഹനത്തിന്റെ ഉടമസ്ഥാവകാശം ഉപയോക്താവിന്റെ പേരിലാക്കിയേ ആർസി കൈമാറൂ. തലവേദനകൾ ഇല്ലാതെ പുതിയ കാർ വാങ്ങുന്നതിനു തുല്യം.\nകൂടുതൽ വിവരങ്ങൾക്ക്: മാരുതി ട്രൂ വാല്യു– കോട്ടയം 9446303989\nEnglish Summary: Used Car Buying Tips


എറണാകുളം ജില്ലാവാര്‍ഷികം - KSSP\nPublished by Web Editor on 28 February 2011\nജില്ലാ വാര്‍ഷികം വിജയകരമായി പര്യവസാനിച്ചു\nകേരള ശാസ്ത്രസാഹിത്യ പരിഷത്ത് എറണാകുളം ജില്ലാ വാര്‍ഷികം ഫെബ്രുവരി 12, 13 തീയതികളില് ചെറായി രാമവര്‍മ്മ യൂണിയന് ഹൈസ്കൂളില് നടന്നു.\n12ന് രാവിലെ 10ന് ചേര്‍ന്ന ഉദ്ഘാടന സമ്മേളനത്തില് സ്വാഗതസംഘം ചെയര്‍മാനും പള്ളിപ്പുറം ഗ്രാമ പഞ്ചായത്ത് പ്രസിഡന്റുമായ ശ്രീമതി ചിന്നമ്മ അദ്ധ്യക്ഷം വഹിച്ചു. ജനറല് കണ്‍വീനര് എംകെ ദേവരാജന് സ്വാഗതം ആശംസിച്ചു.\n“നവോത്ഥാന പ്രസ്ഥാനങ്ങളും കേരള സമൂഹവും” എന്ന വിഷയം അവതരിപ്പിച്ചുകൊണ്ട് സുനില് പി ഇള‌യിടം സമ്മേളനം ഉദ്ഘാടനം ചെയ്തു. 85 മിനിറ്റ് നീണ്ടുനിന്ന തന്റെ പ്രസംഗത്തിലൂടെ വര്‍ത്തമാനകേരളത്തിന്റെ സാമൂഹ്യാവസ്ഥയുടെ വാഗ്മയചിത്രം പ്രതിനിധികള്‍ക്കു മുമ്പാകെ അവതരിപ്പിക്കുവാന് അദ്ദേഹത്തിനു കഴിഞ്ഞു.\nഎംസി പവിത്രന്റെ നന്ദി പ്രകാശനത്തോടെ ഉദ്ഘാടന സമ്മേളനം സമാപിച്ചു.\nജില്ലാ പ്രസിഡന്റ് എംകെ രാജേന്ദ്രന്റെ അദ്ധ്യക്ഷതയില് പ്രതിനിധി സമ്മേളനം 12.15ന് ആരംഭിച്ചു. സെക്രട്ടറി പ്രവര്‍ത്തന റിപ്പോര്‍ട്ടും ട്രഷറര് വരവ് ചെലവ് കണക്കും ഓഡിറ്റര് ഓഡിറ്റ് റിപ്പോര്‍ട്ടും അവതരിപ്പിച്ചു.\nസംഘടനാരേഖയുടെ ഒന്നാം ഭാഗം, സംസ്ഥാന നിര്‍വ്വാഹക സമിതി അംഗം ജോജി കൂട്ടുമ്മല് അവതരിപ്പിച്ചു. “ശാസ്ത്രം സാമൂഹ്യവിപ്ലവത്തിന്” എന്ന പരിഷത്ത് മുദ്രാവാക്യത്തിന്റെ ഇന്നത്തെ പ്രസക്തി അദ്ദേഹം വളരെ തന്മയത്തത്തോടെ വരച്ചുകാട്ടി. രേഖയുടെ രണ്ടാം ഭാഗം, ജില്ലയിലെ പരിഷത്തിന്റെ ചരിത്രം ഒരു കരടുരേഖ, മുന് ജില്ലാ സെക്രട്ടറിയും പ്രസിഡന്റുമായിരുന്ന ഡോ. ടിഎം ശങ്കരന് അവതരിപ്പിച്ചു.\n“ശാസ്ത്രബോധവും മതനിരപേക്ഷതയും” എന്ന വിഷയത്തില് മുന് സംസ്ഥാന സെക്രട്ടറി കെകെ കൃഷ്ണകുമാറിന്റെ ക്ലാസ്സ് വളരെ വിജ്ഞാനപ്രദമായി. പ്രതിനിധികളുടെ സംശയങ്ങള്‍ക്ക് വിശദീകരണം നല്‍കിയ രീതിയും വളരെ ഹൃദ്യമായി.\nസംസ്ഥാന കമ്മിറ്റി അംഗം ചന്ദ്രന് മാസ്റ്റര് തെരഞ്ഞെടുപ്പിനു നേതൃത്വം നല്കി. 33 അംഗ കമ്മിറ്റിയില് നിന്നും താഴെ പറയുന്നവരെ ഭാരവാഹികളായി തെരഞ്ഞെടുത്തു.\nപ്രസിഡന്റ്\t– കെഎസ് രവി\nവൈസ് പ്രസിഡന്റുമാര്\t– എസ്എസ് മധു\nസെക്രട്ടറി\t– കെപി സുനില്\nജോയിന്റ് സെക്രട്ടറിമാര്\t– വിഎ വിജയകുമാര്\nട്രഷറര്\t– ഡോ. കെപി നാരായണന്\nഒന്നാം ദിവസം വൈകിട്ട്2ഗ്രൂപ്പുകളായി, പ്ലക്കാര്‍ഡുകളും മുദ്രാഗീതങ്ങളുമായി നീങ്ങിയ ഗ്രാമശാസ്ത്ര ജാഥ ജനങ്ങളുടെ ശ്രദ്ധ പിടിച്ചുപറ്റിയ പരിപാടിയായിരുന്നു.\n24 സ്ത്രീകളടക്കം 197 പ്രതിനിധികള് സമ്മേളനത്തില് പങ്കെടുത്തിരുന്ന.\n2010 നവംബര് 7ന് ചെറായി രാമവര്‍മ്മ യൂണിയന് ഹൈസ്കൂള് ഹാളില് എംകെ ദേവരാജന്റെ അധ്യക്ഷതയില് ചേര്‍ന്ന യോഗത്തില് രൂപീകരിച്ച, സിപ്പി പള്ളിപ്പുറം, എംകെ പുരുഷോത്തമന് എംഎല്‍എ, അഡ്വ. സൌജത്ത് അബ്ദുള് ജബ്ബാര്, വിജയമോഹന്, കെആര് സുഭാഷ്, എംജെ ടോമി എന്നിവര് രക്ഷാധികാരികളായും പള്ളിപ്പുറം ഗ്രാമപഞ്ചായത്ത് പ്രസിഡന്റ് ചിന്നമ്മ ധര്‍മ്മന് (ചെയര്‍മാന്), എംകെ ദേവരാജന് (ജനറല് കണ്‍വീനര്) എന്നിവര് അടങ്ങുന്ന, സ്വാഗതസംഘമാണ് സമ്മേളന പരിപാടികള്‍ക്ക് നേതൃത്വം നല്‍കിയത്.


ജാഗ്രത: വധഭീഷണി വാര്‍ത്ത പാര്‍ടിക്കെതിരെയുള്ള ഗൂഢാലോചനയുടെ ഭാഗം: സിപിഐ എം\nവധഭീഷണി വാര്‍ത്ത പാര്‍ടിക്കെതിരെയുള്ള ഗൂഢാലോചനയുടെ ഭാഗം: സിപിഐ എം\nകോഴിക്കോട്: ആര്‍എംപി നേതാവിന് വധഭീഷണി എന്ന നിലയില് പ്രസിദ്ധികരിച്ച വാര്‍ത്തകളുടെ ഉള്ളടക്കം സിപിഐ എമ്മിനെതിരായി നടത്തുന്ന ഗൂഢാലോചനയുടെ മറ്റൊരു പതിപ്പാണെന്ന് സിപിഐ എം ജില്ലാ സെക്രട്ടറിയറ്റ് പ്രസ്താവനയില് പറഞ്ഞു.\n2012 മെയ് നാലിന് ചന്ദ്രശേഖരന് കൊലചെയ്യപ്പെട്ട ദൗര്‍ഭാഗ്യകരമായ സംഭവത്തില് സിപിഐ എമ്മിന് യാതൊരു പങ്കുമില്ലെന്ന് പാര്‍ടി ആവര്‍ത്തിച്ച് വ്യക്തമാക്കിയതാണ്. കേസ് അന്വേഷണം ഒരു ഘട്ടമെത്തിയപ്പോള് പാര്‍ടിയെ വളഞ്ഞിട്ട് ആക്രമിച്ച്, പാര്‍ടി നേതാക്കളെ ഉള്‍പ്പെടെ കള്ളക്കേസില് കുടുക്കി വേട്ടയാടി തകര്‍ക്കാനാണ് യുഡിഎഫ് സര്‍ക്കാരും പാര്‍ടി വിരുദ്ധശക്തികളും ശ്രമിച്ചത്. ഒഞ്ചിയം മേഖലയില് ഭരണസംരക്ഷണത്തോടെ വിവരണാതീതമായ ആക്രമണങ്ങള്‍ക്ക് നിരപരാധികളായ പാര്‍ടി പ്രവര്‍ത്തകരും ബന്ധുക്കളും ഇരയായി. നിരവധി വീടുകളും പാര്‍ടി സ്ഥാപനങ്ങളും കടകളും വാഹനങ്ങളും തകര്‍ക്കപ്പെട്ടു. ആര്‍എംപിയെന്ന പേരില് ഒരു കൂട്ടം ക്രിമിനലുകളാണ് അക്രമസംഭവങ്ങള്‍ക്കെല്ലാം നേതൃത്വം നല്‍കിയത്. ഇത്തരം സംഘങ്ങളുടെ ഒറ്റപ്പെട്ട ആക്രമണങ്ങള് ഇപ്പോഴും തുടരുന്നുണ്ട്. കടുത്ത പ്രതിഷേധമുളവാക്കിയ എല്ലാ സംഭവങ്ങളും അങ്ങേയറ്റം ആത്മസംയമനത്തോടെയാണ് പാര്‍ടി നേരിട്ടത്. അക്രമങ്ങളും കൊലപാതകവും പാര്‍ടി നിലപാടല്ല. യാതൊരു അക്രമസംഭവങ്ങളും ഉണ്ടാവാന് പാടില്ലെന്നും ജനങ്ങള്‍ക്ക് സമാധാനപരമായ സൈ്വരജീവിതം ഉറപ്പുവരുത്തണമെന്നുമാണ് സിപിഐ എം നിലപാട്. ഒരു പ്രത്യേക സാഹചര്യത്തില് ഒഞ്ചിയം മേഖലയില് തെറ്റിദ്ധരിക്കപ്പെട്ടു പാര്‍ടിയില്‍നിന്ന് അകന്നുപോയവരില് പലരും പാര്‍ടിയില് തിരിച്ചുവന്നിട്ടുണ്ട്. ശേഷിക്കുന്നവരും തെറ്റു തിരുത്തി നിലപാടുകളില് മാറ്റം വരുത്തി പാര്‍ടിയില് തിരിച്ചുവരണമെന്നാണ് സിപിഐ എം നിലപാട്. കോണ്‍ഗ്രസിനോടും യുഡിഎഫിനോടും ഒപ്പംചേര്‍ന്ന് പാര്‍ടിയെ തകര്‍ക്കാന് ശ്രമിക്കുന്നവരെ ജനങ്ങള് തിരിച്ചറിയുന്നുണ്ട്.\nചന്ദ്രശേഖരന് വധക്കേസില് കോടതിവിധി വന്നുകഴിഞ്ഞു. കേസ് ഇപ്പോഴും ഉപരികോടതിയുടെ നിയമപരമായ പരിശോധനയിലാണ്. സിപിഐ എമ്മിനെതിരെ ഉയര്‍ത്തിക്കൊണ്ടുവന്ന ആരോപണം നിരാകരിക്കുന്നതാണ് കോടതിവിധി. വസ്തുത ഇതായിരിക്കെ വീണ്ടും പാര്‍ടിയെ കടന്നാക്രമിക്കാനൂള്ള ഗൂഢനീക്കങ്ങളാണ് ചില കേന്ദ്രങ്ങളില് തുടര്‍ന്നുവരുന്നത്. ചില മാധ്യങ്ങളും ഈ ഹീനമായ കൃത്യത്തില് മുന്‍പന്തിയിലാണ്. സിപിഐ എം ജില്ലാ നേതൃത്വത്തെ ബന്ധപ്പെടുത്തി ഊമക്കത്തുകള് സൃഷ്ടിച്ച് പാര്‍ടിക്കെതിരായി രൂപപ്പെടുത്തുന്ന ഗൂഢ നീക്കത്തെ ജനങ്ങള് തിരിച്ചറിയണം. പാര്‍ടിക്കെതിരായി ദൂരാരോപണങ്ങള് ഉന്നയിച്ച് പാര്‍ടിയെ ദുര്‍ബലപ്പെടുത്താനുള്ള ഏതൊരു നീക്കത്തെയും ജനങ്ങളെ അണിനിരത്തി ചെറുക്കാന് പാര്‍ടിയാകെ ജാഗ്രത പുലര്‍ത്തണം. ആര്‍എംപി നേതാവ് എന് വേണു റൂറല് എസ്പിക്ക് കൈമാറി എന്നു പറയുന്ന കത്ത് ഗൗരവമായ പരിശോധനക്ക് വിധേയമാക്കണം. വസ്തുതകള് സത്യസന്ധമായി പുറത്തുകൊണ്ടുവരുവാന് പൊലീസ് ആവശ്യമായ നടപടിയെടുക്കണമെന്നും ജില്ലാ സെക്രട്ടറിയറ്റ് പ്രസ്താവനയില് ആവശ്യപ്പെട്ടു.


ഐ എസ് എല്: കേരള ബ്ലാസ്റ്റേഴ്‌സ് എടികെയെ തോല്‍പിച്ചു-\nOctober 20, 2019, 10:14:00 pm\nഉദ്ഘാടന മത്സരത്തില് പൊരുതിക്കളിച്ച എടികെയെ 2-1-ന് വീഴ്ത്തി ഐ എസ് എല്ലില് കേരള ബ്ലാസ്റ്റേഴ്‌സിന് വിജയം. നായകനായ ബര്‍ത്തലോമിയോ ഓഗ്ബച്ചെയാണ് ബ്ലാസ്‌റ്റേഴ്‌സിനുവേണ്ടി രണ്ട് ഗോളുകളും നേടിയത്. ആദ്യ പകുതയിലാണ് മൂന്ന് ഗോളുകളും പിറന്നത്.\nആറാം മിനിട്ടില് ഗോളടിച്ച് ബ്ലാസ്റ്റേഴ്‌സിനെ ഞെട്ടിച്ച് എടികെയാണ് മുന്നിലെത്തിയത്. എന്നാല് 30, 45 മിനിട്ടുകളില് ഓഗ്ബച്ചെയുടെ ബൂട്ടുകള് എതിരാളികളുടെ ഗോള് വലയിലേക്ക് ഗോളുകള് വര്‍ഷിച്ചു.\nപെനാല്‍റ്റിയില് നിന്നാണ് ആദ്യ ഗോള് പിറന്നത്. ഓഗ്ബച്ചെ തകര്‍പ്പന് വോളിയിലാണ് ആദ്യ പകുതിയുടെ അവസാന മിനിട്ടില് കളിയുടെ വിധി നിര്‍ണയിച്ച ഗോള് നേടിയത്.\nബ്രിട്ടീഷ് താരം ജെറാര്‍ഡ് എംചൂഗാണ് എടികെയുടെ ആശ്വാസ ഗോള് നേടിയത്. മത്സരം കാണാന് 30,000-ത്തില് അധികം കാണികള് എത്തിയിരുന്നു.


ലോക്ക്ഡൗൺ നാലാം ഘട്ടം; ശ്രദ്ധിയ്‌ക്കേണ്ട കാര്യങ്ങൾ | RRNews Online\nലോക്ക്ഡൗൺ നാലാം ഘട്ടം; ശ്രദ്ധിയ്‌ക്കേണ്ട കാര്യങ്ങൾ\nരാജ്യം കൊവിഡ് പ്രതിരോധത്തിന്‍റെ ഭാഗമായുള്ള നാലാം ഘട്ട ലോക്ക്ഡൗണിലേക്ക് കടക്കുകയാണ്. അസാധാരണമായ സ്ഥിതിവിശേഷമാണ് രാജ്യത്ത് നിലനില്‍ക്കുന്നത്. ലോക്ക്ഡൗൺ ശക്തിപ്പെടുത്തുക എന്നതല്ലാതെ രാജ്യത്ത് മറ്റ് മാര്‍ഗങ്ങളില്ലായിരുന്നു. ദിനം പ്രതി രോഗസംഖ്യയും മരണസംഖ്യയും വര്‍ദ്ധിച്ചുവരുന്നു.\nവളരെ കര്‍ശനമായ നിബന്ധനകളാണ് ഇത്തവണത്തെ ലോക്ക് ഡൌണിലും തുടരുന്നത്. വിദ്യാഭ്യാസ സ്ഥാപനങ്ങള് തുറന്നു പ്രവര്‍ത്തിക്കില്ല. വിമാനസര്‍വീസും മെട്രോ ട്രെയിന് സര്‍വീസും ഉണ്ടാകില്ല. തിയേറ്ററുകളും മാളുകളും ആരാധനാലയങ്ങളും വിദ്യാഭ്യാസ സ്ഥാപനങ്ങളും തുറക്കില്ല.\nകണ്ടെയ്ന്‍മെന്‍റ് സോണില് അവശ്യസാധന കടകള് പോലും ദിവസം മുഴുവന് തുറന്നുപ്രവര്‍ത്തിക്കാന് അനുമതിയില്ല. ഈ പ്രദേശം എപ്പോഴും കര്‍ശന നിരീക്ഷണത്തിലായിരിക്കും.\nഎന്നാല് നാലാം ഘട്ടത്തില് അനുവദിക്കുന്ന ചില കാര്യങ്ങള് ഉണ്ട്. സംസ്ഥാനാനന്തര യാത്രകളില് കൂടുതല് ഇളവ് കൊണ്ടുവന്നിട്ടുണ്ട്. ബസ് ഉള്‍പ്പടെയുള്ള വാഹനങ്ങളില് യാത്ര അനുവദിക്കും. എന്നാല് യാത്രയ്‌ക്ക് ബന്ധപ്പെട്ട സംസ്ഥാനങ്ങളുടെ അനുമതി നിര്‍ബന്ധമാണ്.\nചരക്കുലോറികളുടെ സംസ്ഥാനാനന്തര യാത്രകള് അനുവദിക്കും. സ്റ്റേഡിയങ്ങള് തുറക്കാവുന്നതാണ്, എന്നാല് കാണികളെ അനുവദിക്കില്ല.\nആംബുലന്‍സുകള്‍ക്കും ആരോഗ്യ പ്രവര്‍ത്തകര്‍ക്കും മറ്റ് സംസ്ഥാനങ്ങളില് നിന്ന് വരാന് അനുമതിയുണ്ട്.\nഹോട്ടലുകള്‍ക്കും റെസ്റ്റോറന്‍റുകള്‍ക്കുമുള്ള നിയന്ത്രണങ്ങള് തുടരും. ഓണ്‍ലൈന് – വിദൂര വിദ്യാഭ്യാസ രീതികള് നടത്താവുന്നതാണ്. ആരാധനാലയങ്ങളില് പ്രവേശിക്കാന് പൊതുജനങ്ങള്‍ക്ക് അനുവാദമില്ല. പുറത്തിറങ്ങുന്നവര്‍ക്ക് മാസ്‌ക് നിര്‍ബന്ധമാണ്.\nഗര്‍ഭിണികളും 65 വയസിന് മുകളിലുള്ളവരും 10 വയസില് താഴെയുള്ളവരും വീടുകള്‍ക്കുള്ളില് തന്നെ കഴിയേണ്ടതാണ്.\nവിദേശത്ത് ജോലിവാഗ്ദാനം ചെയ്ത് ലക്ഷങ്ങള് തട്ടിയെടുത്ത പത്തനം‌തിട്ട സ്വദേശി അറസ്റ്റില്\nസൗദിയില് കോവിഡ് മുക്തരാകുന്നവര്‍ക്ക് 1500 റിയാല് സമ്മാനം; വ്യാജ വാര്‍ത്ത പ്രചരിക്കുന്നു - video


ചികിത്സയ്ക്കായി ഖത്തറിൽനിന്നും നാട്ടിൽ പറന്നിറങ്ങിയ ബിനോയി ചികിത്സ പൂർത്തിയാക്കാതെ പറന്നകന്നു – Pala Vartha: Pala News, Kottayam News, Kerala and Local Stories and Updates\nJuly 4, 2020 July 4, 2020 palavarthaeditor\t0 Comments\nപാലാ: കോവിഡ് രൂക്ഷമായ സമയത്ത് ഖത്തറിൽ നിന്നും അടിയന്തിര ശസ്ത്രക്രിയയ്ക്കായി ആദ്യ വിമാനത്തിൽ നാട്ടിലെത്തിച്ച ബിനോയി വിടവാങ്ങി. പനയ്ക്കപ്പാലം പുളിമൂട്ടിൽ ബിനോയി ജോസഫാ (42) ണ് ജീവിതത്തിലേക്ക് തിരിച്ചു വരാൻ ശ്രമിക്കുന്നതിനിടെ നിത്യതയിൽ മറഞ്ഞത്.\nദോഹയിലെ സ്വകാര്യ കമ്പനിയിൽ ജോലി ചെയ്തുവരുന്നതിനിടെ 10 മാസം മുമ്പാണ് അസുഖം കണ്ടെത്തിയത്. തുടർന്നു ഡോക്ടർമാർ അടിയന്തിര മജ്ജ മാറ്റിവയ്ക്കൽ നിർദ്ദേശിച്ചു.\nമജ്ജ നൽകാനായി സഹോദരി വിമൽ ദോഹയിൽ എത്തുകയും ചെയ്തിരുന്നു. ബിനോയിയെ ആശുപത്രിയിൽ പ്രവേശിപ്പിച്ചു ശസ്ത്രക്രിയയ്ക്കുള്ള നടപടിക്രമങ്ങളെല്ലാം പൂർത്തീകരിച്ചു. ശസ്ത്രക്രിയയുടെ രണ്ടുനാൾ മുമ്പ് ലോക്ഡൗൺ വന്നതോടെ ദോഹയിലെ ഡോക്ടർമാർ കൈയ്യൊഴിഞ്ഞു.\nരക്തത്തിൻ്റെ ലഭ്യതക്കുറവും മരുന്നുകളുടെ ലഭ്യതക്കുറവും ഉണ്ടാവാൻ സാധ്യത ഉണ്ടെന്നു ചൂണ്ടിക്കാട്ടിയായിരുന്നു ദോഹയിലെ ഡോക്ടർമാർ ശസ്ത്രക്രിയ നടത്താതെ ഒഴിഞ്ഞത്.\nനെടുമ്പാശ്ശേരിയിൽ വിമാനമിറങ്ങി അമൃതയിൽ എത്തിയെങ്കിലും ക്വാറൈറ്റ്വൻ നിർദ്ദേശം നിലനിൽക്കുന്നതിനാൽ പ്രവേശനം ലഭിച്ചില്ല. തുടർന്നു ബിനോയിയും ഭാര്യയും നാട്ടിലെത്തി ബന്ധുവിൻ്റെ വീട്ടിൽ ക്വാറൈറ്റ്വയിനിൽ പ്രവേശിച്ചു.\nഏതാനും ദിവസം കഴിഞ്ഞപ്പോൾ നില വഷളായി. തുടർന്നു എം എൽ എ യുടെ നിർദ്ദേശപ്രകാരം പ്രസ് സെക്രട്ടറിയായ എബി ജെ ജോസ് അധികൃതരുമായി ബന്ധപ്പെടുകയും തുടർന്നു കോവിഡ് പരിശോധന നടത്തി സർട്ടിഫിക്കേറ്റ് ലഭ്യമാക്കുകയും ചെയ്തു.\nഇതിൻ്റെ അടിസ്ഥാനത്തിൽ അമൃത ആശുപത്രിയിൽ പ്രവേശിപ്പിച്ചു. അവിടെ ചികിത്സയ്ക്കൊപ്പം ക്വാറൈറ്റ്വൻ കാലാവധി പൂർത്തിയാക്കിയപ്പോഴേയ്ക്കും ആരോഗ്യസ്ഥിതി കൂടുതൽ വഷളായി.\nശസ്ത്രക്രിയയ്ക്കുള്ള സാധ്യത നഷ്ടപ്പെട്ടതോടെ കഴിഞ്ഞ ആഴ്ച ബിനോയി നാട്ടിലേയ്ക്ക് മടങ്ങി. നാട്ടിലെ സ്വകാര്യ ആശുപത്രിയിൽ തുടർ ചികിത്സ നടത്തി വരവെ ശനിയാഴ്ച (04/07/2020) ഉച്ചയോടെ മരണത്തിന് കീഴടങ്ങി.\nകളത്തൂർ തലച്ചിറക്കുഴിയിൽ ലീമയാണ് ഭാര്യ. ഏകമകൾ ലിയ. സംസ്കാരം ഞായറാഴ്ച (05/07/2020) രണ്ടരയ്ക്ക് പ്ലാശനാൽ സെൻ്റ് മേരീസ് പളളിയിൽ. ബിനോയി ജോസഫിൻ്റെ അകാലനിര്യാണ മാണി സി കാപ്പൻ എം എൽ എ അനുശോചിച്ചു.\n← സംസ്ഥാനത്തെ +2 ഫലം ജൂലൈ 10 ന്\nജില്ലാ കളക്ടറുടെ മുന്നില് പരാതിയുമായി ഏഴാം ക്ലാസുകാരന്; പരാതിയുമായെത്തിയത് റോഡിന്റെ ശോച്യാവസ്ഥയ്ക്ക് പരിഹാരം തേടി →\nപാലാ സെന്റ് തോമസ് സ്‌കൂള് പ്രധാനാധ്യാപകനായിരുന്ന വി. റ്റി. ഇഗ്‌നേഷ്യസ് സാര് നിര്യാതനായി


ബിന്ദുവിന്റെ കരളാണ് രാജേഷ് | Kanichukulangara\nബിന്ദുവിന്റെ കരളാണ് രാജേഷ്\nകണിച്ചുകുളങ്ങര: കരളിന്റെ കരളായ രാജേഷിന് സ്വന്തം കരൾ പകുത്ത് കൊടുത്തപ്പോൾ ചാരങ്കാട്ട് ബിന്ദു (52) ജില്ലയിലെ ആദ്യത്തെ കരൾദാതാവായി. അപ്പൂപ്പനും അമ്മൂമ്മയുമാണെങ്കിലും പ്രണയകാലത്തെക്കുറിച്ച് പറയുമ്പോൾ ഇരുവർക്കും ആയിരംനാവാണ്.\nഅഞ്ചുവർഷത്തെ പ്രണയത്തിനുശേഷമാണ് ചേർത്തലക്കാരി ബിന്ദുവും കണിച്ചുകുളങ്ങരക്കാരൻ രാജേഷും ഒന്നാകുന്നത്. പ്രമുഖവ്യവസായി പരേതനായ ചാരങ്കാട്ട് കുഞ്ഞിക്കുട്ടന്റെ മകനായ രാജേഷ് (ചാരങ്കാട്ട് രാമു- 53)ചേർത്തലയിൽ ഹോട്ടൽ വ്യവസായം നടത്തുമ്പോഴാണ് ബിന്ദുവുമായി അടുത്തത്. ചാരങ്കാട്ട് ഹോട്ടലിന് സമീപത്തായിരുന്നു ബിന്ദുവിന്റെ വീട്. മഹാത്മാഗാന്ധി യൂണിവേഴ്‌സിറ്റിയിൽ പഠിക്കുന്ന കാലം.\nകോളേജിലേക്കുള്ള യാത്രയ്ക്കിടയിൽ കൗണ്ടറിലിരിക്കുന്ന ഹോട്ടൽ ഉടമയെ ഒന്ന് നോക്കും. ഒരുവർഷത്തോളം ആ നോട്ടം തുടർന്നു. പിന്നീടാണ് സംസാരിച്ചത്. കത്തുകളിലൂടെ അടുപ്പം വളർന്നു. വീട്ടുകാർ മറ്റൊരു വിവാഹത്തിന് നീക്കം തുടങ്ങിയപ്പോൾ തൃപ്പൂണിത്തുറ ക്ഷേത്രത്തിൽ 1991 നവംബർ ഒന്നിന് വിവാഹം. വിവാഹത്തിന് രണ്ടുപേരുടെയും വീട്ടുകാർക്ക് പൂർണസമ്മതം ഉണ്ടായിരുന്നില്ല.\nവ്യവസായവുമായി ഓടി നടക്കുമ്പോഴാണ് 2012-ൽ രാജേഷിന് കരൾരോഗം പിടിപെട്ടത്. കരൾ മാറ്റി വെക്കൽ അല്ലാതെ ജീവൻ രക്ഷിക്കാൻ മാർഗമില്ലെന്ന് ഡോക്ടർമാർ വിധിയെഴുതി. പിന്നെ കരളിനായി അന്വേഷണം. രണ്ട് വ്യത്യസ്തരക്തഗ്രൂപ്പുകളായതിനാൽ തന്റെ കരളിനെക്കുറിച്ച് ആദ്യം ബിന്ദു ചിന്തിച്ചില്ല. തന്റെ രക്തഗ്രൂപ്പ് യൂണിവേഴ്‌സൽ ഡോണറാണെന്ന് ലേഖനത്തിൽ വായിച്ചപ്പോഴാണ് ബിന്ദു സ്വന്തം കരളിനെക്കുറിച്ച് ആലോചിച്ചത്. പിന്നെ എല്ലാം പെട്ടെന്നായിരുന്നു.\nസെപ്തംബർ 20-ന് കരൾ മാറ്റിവെച്ചു. ഒരുമാസത്തെ ബുദ്ധിമുട്ടുകൾ മാത്രമാണ് ഉണ്ടായത്. മടങ്ങിവന്ന് കണിച്ചുകുളങ്ങരയിലുളള വീട്ടിലെ തയ്യൽ യൂണിറ്റിന്റെ ചുമതല ഏറ്റെടുത്തു. ചികിത്സയ്ക്കിടയിൽ രാജേഷിന് വ്യവസായത്തിൽനിന്ന് മാറിനിൽക്കേണ്ടി വന്നു. ഭാരിച്ച ചികിത്സാെചലവ് പ്രശ്‌നമായി. ഒരിടത്തും തളർന്നില്ല. രണ്ട് മക്കളുണ്ട്. മകൻ എൻജിനീയറായ അനന്തകൃഷ്ണൻ ബ്രിട്ടനിൽ ഉപരിപഠനം നടത്തുന്നു. മകൾ ഭാഗ്യലക്ഷ്മി ബെംഗളൂരിൽഫാഷൻ ഡിസൈനിങ്ങിന് പഠിക്കുന്നു. ദേവുവാണ് മരുമകൾ. പേരക്കുട്ടി വേലുവും.\nഎല്ലാ കാര്യത്തിലും ഉള്ള ഒരുപൊരുത്തമുണ്ട്. വഴക്കുണ്ടായാൽ രാത്രിക്കുമുമ്പ് പരിഹരിച്ചിരിക്കും. എല്ലാ പ്രശ്‌നങ്ങളിലും കരുത്തായി എന്റെ കരളായ ഭാര്യയുണ്ട്. -രാജേഷ് ചാരങ്കാട്ട് ...\nനീ എന്റെ ഹൃദയമാണെന്ന് ചേട്ടന്റെ പ്രണയ ലേഖനങ്ങളിൽ വായിച്ചിട്ടുണ്ട്. കരൾ പകുത്ത് നൽകി ഹൃദയം കൂടെ നിർത്താൻ കഴിഞ്ഞത് മഹാഭാഗ്യം.\nചിക്കരക്കുട്ടികൾക്ക് ജൈവപച്ചക്കറികളുമായി കുട്ടിക്കർഷകർ\nദേവിക്ക് താലിചാർത്ത്: അണിഞ്ഞൊരുങ്ങി ചിക്കരക്കുട്ടികൾ\nകണിച്ചുകുളങ്ങരയിൽ ഇന്ന് താലിചാർത്ത്\nകണിച്ചുകുളങ്ങരയിലുണ്ട് ഇന്നും തോറ്റംപാട്ട്


പാട്ടിനെ പ്രണയിച്ച് പ്രണയിച്ച് ഒരച്ഛനും മകനും | Madhyamam\ndate_range2Sep 2020 5:49 PM GMT\nപാട്ടിനെ പ്രണയിച്ച് പ്രണയിച്ച് ഒരച്ഛനും മകനും\nപാട്ടുകൾ എത്ര കേട്ടുകേട്ടു പഴകിയതാണെങ്കിലും ചിലർ പാടുേമ്പാൾ അതിന് പുതിയൊരു ഭാവം വരും. കാലത്തെ പിന്നിലാക്കി ആ പാട്ട് പിന്നെയും വർത്തമാനത്തിെൻറ ചുണ്ടിൽ ഈണമായി നിറയും. ഇത് പാട്ടിെൻറയും വരികളുടെയും ഈണത്തിെൻറയും മാത്രം പ്രത്യേകതകൊണ്ടല്ല, പുതിയ ശബ്ദ സംഗീത വീചികൾകൊണ്ട് അവയെ സ്പർശിക്കുന്നത് കൊണ്ടു കൂടിയാണ്. കേട്ട പാട്ടുകൾ വീണ്ടും പാടിയും പുതിയ അന്വേഷണങ്ങൾ നടത്തിയും പാട്ടിനൊപ്പം ജീവിക്കുന്ന ഒരച്ഛനും മകനുമുണ്ട് തിരുവനന്തപുരത്ത്.\nഗസൽ ഗായകൻ പത്മകുമാറും മകൻ ദേവാനന്ദും. പാട്ടിെൻറ ലഹരിയിൽ പാടിക്കൊണ്ടേയിരിക്കുന്നവർ. പാട്ടുവിടാത്തവർ. മലയാളത്തിന് തരളമായൊരുപാട് പാട്ടുകൾ സമ്മാനിച്ച ആർദ്രഗീതങ്ങളുടെ പാട്ടുകാരനാണ് പത്മകുമാർ. പാട്ടുകളുടെ പുതിയ കാല ഡിജിറ്റൽ യുഗത്തിനും മുേമ്പ കാസറ്റുകളുടെ സുവർണകാലത്ത് പാടിതുടങ്ങിയയാൾ. ആ യാത്ര ഇപ്പോൾ മകൻ ദേവാനന്ദിൽ എത്തി നിൽക്കുന്നു.\nപാട്ടിലലിഞ്ഞ് അലഞ്ഞ നാളുകൾ\nഅച്ഛൻ കാർത്തികേയൻ വെറുതെയിരിക്കുേമ്പാൾ പാടുന്നതുകേട്ടാണ് പത്മകുമാറിന് പാട്ട് ആവേശമായത്. താൽപര്യമുണ്ടെങ്കിലും അയാൾ പക്ഷേ, പാട്ടുപഠിക്കാൻ പോയില്ല. പകരം എത്തിയത് തിരുവല്ലം ചിത്രാഞ്ജലി സ്റ്റുഡിയോയിൽ. അവിടെ കാമറ പ്രവർത്തനങ്ങൾ പഠിക്കവേയാണ് ജോൺ എബ്രഹാമിെൻറ 'അമ്മ അറിയാൻ' സിനിമയുടെ ജോലികൾ നടക്കുന്നത്. അതിൽ പാടാൻ ഗസൽ ഗായകൻ ഉമ്പായി സ്റ്റുഡിയോയിലെത്തി. അന്ന് പത്മകുമാർ ആ പാട്ടുകേട്ട് ഏറെ നേരം നിന്നു. ഹൃദയത്തിലെ ആദ്യ തിരി അന്ന് അറിയാതെ തെളിഞ്ഞിരിക്കണം. ചിത്രാഞ്ജലി വിട്ടെങ്കിലും പത്മകുമാർ കാമറക്ക് പിറകെ പോയില്ല. പകരം ബോർഡെഴുത്ത് തുടങ്ങി. അന്ന് ഒരു ടേപ്പ് റെക്കോർഡർ കൂടി വാങ്ങി. വരക്കുന്ന സമയം അതിൽ നിന്ന് നിലക്കാതെ പാട്ടൊഴുകി. മെഹ്ദി ഹസനും ഗുലാം അലിയും റഫിയും പത്മകുമാറിനെ വിടാതെ പിറകെ കൂടി. അവരോടെല്ലാം അയാൾക്ക് പ്രണയമായി.\nഇടക്ക് ഗാനമേളകളിൽ പത്മകുമാർ പാടാനെത്തി. കേൾവിക്കാരനായിരിക്കുന്നതിെൻറ സുഖം അവിടെയില്ലെന്ന് പെട്ടെന്ന് തിരിച്ചറിവുണ്ടായി. ബഹളങ്ങളും ആട്ടവും ചാട്ടവുമൊക്കെയായിരുന്നു എപ്പോഴും മുന്നിൽ. അങ്ങനെയിരിക്കെ ഒരു ദിവസം അയാൾ വാരാണസിയിലേക്ക് വണ്ടികയറി. കിഷൻ മഹാരാജ് ഘരാനയിൽ സ്ഥിരം കേൾവിക്കാരനായി. ഘദഖ്, ഖജരി, ഖയാൽ, ദ്രുപത് എന്നിങ്ങനെ സംഗീതത്തിെൻറ വിവിധ പടവുകളിലൂടെ കയറിയിറങ്ങി. ഇടക്ക് ദിവസങ്ങൾ നീളുന്ന കല്യാണ രാവുകളിൽ പാട്ടുമായെത്തി. വാരാണസി, പൂനെ, മുംബൈ എന്നിവിടങ്ങളിൽ പാട്ടുമായി അലഞ്ഞു.\nഇതിനിടയിൽ പത്മകുമാർ ദുബൈയിലെത്തി. റസ്റ്ററൻറിലെ പാട്ടുകാരേൻറതായിരുന്നു വേഷം. സംഗീതപ്രാധാന്യമില്ലാത്ത ആ ജോലി വിട്ടയാൾ വൈകാതെ നാട്ടിലേക്ക് തിരിച്ചു. പാട്ടുവിട്ടൊരു ജീവിതം തനിക്കില്ലെന്ന തിരിച്ചറിവ് അതിനകം അയാളിൽ രൂപപ്പെട്ടിരുന്നു.\nകേരളത്തിലും പുറത്തും ചെറിയ സ്റ്റുഡിയോകൾ രൂപപ്പെട്ടുവരുന്ന കാലമായിരുന്നു അത്. ഇടക്കിെടയുള്ള മൂകാംബിക യാത്രകൾ അന്ന് പതിവായിരുന്നു. പാട്ടിനോടും ആ അന്തരീക്ഷത്തോടുമുള്ള സ്നേഹമായിരുന്നു കാരണം. യാത്രക്കാരായ കൂട്ടുകാരിൽ അന്ന് കോട്ടയം നസീറും മറ്റും അംഗമായിരുന്നു. കുറച്ചുകാലം അവിടെ താമസിക്കുകയുമുണ്ടായി. അത് മറ്റൊരു ചിന്തയിലെത്തിച്ചു. ഒരു കാസറ്റിറക്കിയാലോ! വൈകിയില്ല, 'ഓം നമോ മൂകാംബിക' എന്ന പേരിൽ പത്മകുമാർ എഴുതി പാടിയ കാസറ്റ് വിപണിയിലെത്തി. അതൊരു വലിയ വിജയമായി.\nവൈകാതെ വേണു വി. ദേശം എഴുതിയ 'ആ രാവിൽ' ഗസൽ ആൽബം പുറത്തിറങ്ങി. വിവിധ വേദികളിൽ അവസരങ്ങൾ വന്നുചേർന്നു. പാട്ടും കൂട്ടുമായി അങ്ങനെ പോകവേയാണ് കോവിഡ് മഹാമാരി ലോകത്തെ വിഴുങ്ങിയതും ലോക്ഡൗണിെൻറ കെണിയിൽ ആളുകൾ വീണുപോയതും. ഇതോടെ പല പദ്ധതികളും ഇടക്കുവെച്ച് നിന്നു. എന്നാൽ മറ്റൊരു നേട്ടമുണ്ടായി. വീട്ടിലെ സ്റ്റുഡിയോ സജീവമായി. അവിടെ മകനൊപ്പം പത്മകുമാർ പതിവായി ലൈവിലെത്തി. ഓർമകളും ശ്രദ്ധാഞ്ജലികളുമായി പലരിലൂടെ പാട്ടൊഴുകി. ബാബുരാജും ദേവരാജൻ മാസ്റ്ററും ജോൺസൺ മാസ്റ്ററും ഗുലാം അലിയും ജഗ്ജിത് സിങും മെഹ്ദി ഹസനും അനൂപ് ഝലോട്ടയും മദൻ മോഹനുമൊക്കെ പത്മകുമാറിെൻറയും ദേവാനന്ദിെൻറയും ശബ്ദത്തിൽ വീണ്ടും വീണ്ടും പാടിക്കൊണ്ടേയിരുന്നു. പലയിടങ്ങളിലിരുന്ന് ഒരുപാട് പേർ അതാസ്വദിച്ചു.\nമക്കൾ ആദിത്യനും ദേവാനന്ദും പാടുമെങ്കിലും പത്മകുമാറിന് കൂടെ കിട്ടിയത് ഇളയവൻ ദേവാനന്ദിനെയാണ്. സ്വാതിതിരുനാൾ സംഗീത അക്കാദമിയിൽ പഠിക്കുന്ന ദേവാനന്ദിന് ഇപ്പോൾ തന്നെ നിരവധി ശിഷ്യന്മാരുണ്ട്. പാടിയും പഠിപ്പിച്ചും അച്ഛനും മകനും സ്വയം ആഹ്ലാദിക്കുന്നു. സഹൃദയരെ ആഹ്ലാദിപ്പിക്കുന്നു. ഏവർക്കും ഇഷ്ടമായ പാട്ടുകൾ മൂളുന്നു. ചുറ്റുമുള്ള എല്ലാ വിഷമതകളും എന്തിന് കോവിഡ് മഹാമാരി വരെ അപ്പോൾ നിസ്സാരമാകുന്നു-പാട്ട് ആശ്വാസ ഒൗഷധമാകുന്നു. ഇരുവരും ഒന്നിച്ചുള്ള ഓരോ പാട്ടും കേട്ടുകഴിയുേമ്പാഴും ഇരുവരുമെത്ര ആനന്ദകരമായാണ് അതിലൂടെ യാത്ര ചെയ്യുന്നതെന്ന് തോന്നിപോകും. അതങ്ങനെ കേട്ടുകേട്ടിരിക്കെ, നമ്മളും അറിയാതെ അതിലൊരാളാകും. പാട്ടിെൻറ വഴിയിൽ അജ്ഞാത തേരിലേറിയുള്ള യാത്ര...\nTAGS:Gazal singer Padmakumar malayalam gazal singers Padmakumar and Devanand


Thursday October 2021\nകുവൈറ്റ് വിമാനത്താവളം പൂര്‍ണ ശേഷിയില് തുറക്കാന്...\nആറുവര്‍ഷമായി പാര്‍ട്ടിയില് പ്രവര്‍ത്തിക്കാത്ത നേതാവിന് ഡബിള്...\nകരിപ്പൂർ വിമാനത്താവളത്തിൽ സ്വർണക്കടത്തിനു ശ്രമം; രണ്ട്...\n16 കാരിയെ പീഡിപ്പിച്ചു ; സംവിധായകന്...\nഫഹദ്-ദിലീഷ് പോത്തൻ കൂട്ടുക്കെട്ടിൽ പുറത്തിറങ്ങിയ ജോജിക്ക്...\nമര്‍ക്കാര് അറബിക്കടലിന്റെ സിംഹം ഒടിടി റിലീസിന്...\nമുംബൈ ലഹരിവേട്ട: അനന്യയെ രണ്ട് മണിക്കൂർ...\nകസ്തുരിരംഗൻ റിപ്പോര്‍ട്ട്: കർഷകരുടെ പ്രശ്നങ്ങൾ മുഖ്യമന്ത്രിമാരുമായി...\nലഹരി മരുന്ന് കേസിൽ ജുഡീഷ്യൽ കസ്റ്റഡിയിൽ...\nകുവൈറ്റിലെ ഇന്ത്യന് എംബസിയുടെ ഫസ്റ്റ് സെക്രട്ടറി...\nആര്.എസ്.സി ഗ്ലോബല് ബുക്ക്‌ടെസ്റ്റ്: രജിസ്‌ട്രേഷന് ആരംഭിച്ചു\nകെപിസിസി ഭാരവാഹിക പട്ടിക പ്രഖ്യാപിച്ചു; എക്‌സിക്യൂട്ടീവ്...\nകെപിസിസി ഭാരവാഹിക പട്ടിക ഉടന്; ഒമ്പത്...\nഇന്ധവില കൂട്ടി സാധാരണക്കാരുടെ ജീവിതത്തെ ഗതിമുട്ടിക്കരുത്…...\nകുട്ടികളുടെ മാനസികാരോഗ്യം വര്‍ദ്ധിപ്പിക്കണം… (ലേഖനം)\nകുറഞ്ഞ വിലയുടെ മുദ്രപത്രം മനപൂർവ്വം തരാതിരിക്കുന്നുവെന്ന്...\nഭാരം കുറയ്ക്കാൻ ഡയറ്റും വ്യായാമവുമൊക്കെ ചെയ്യുന്നവരുണ്ട്....\nഅപൂർവ്വയിനം പറക്കും പാമ്പിനെ കണ്ടെത്തി; ശത്രുവിനെ...\nവത്തിക്കാനില് വിശ്വാസികളുമായുള്ള പ്രതിവാര കൂടിക്കാഴ്ചയ്ക്കിടെ ഫ്രാന്‍സിസ്...\nസ്ത്രീകൾക്ക് യാതൊരു സുരക്ഷയുമില്ലാത്ത ഉത്തർപ്രദേശ് പോലെ...\nമന്ത്രി പറഞ്ഞതിനെ ഒരു എം.എല്.എ. എന്തിനാണ്...\nഈ ദുരന്തം ഒക്കെ മാറി സാധാരണ...\nബിരുദം വേണ്ട, 60 ലക്ഷം വരെ...\nഈ വാഹനങ്ങൾ അടുത്ത വർഷം മുതൽ...\nവത്തിക്കാനില് വിശ്വാസികളുമായുള്ള പ്രതിവാര കൂടിക്കാഴ്ചയ്ക്കിടെ ഫ്രാന്‍സിസ് മാര്‍പാപ്പയുടെ തൊപ്പി കൈക്കലാക്കാന് കുഞ്ഞു പാവളോ ! കുറുമ്പു കാട്ടിയ പാവളോയോട് കുശലം പറഞ്ഞും സ്‌നേഹം പങ്കിട്ടും പാപ്പാ. ഒപ്പമിരുന്ന...\nവത്തിക്കാന് സിറ്റി : ബുധനാഴ്ചകളില് പതിവായുള്ള മാര്‍പാപ്പയുടെ വിശ്വാസികളുമായുള്ള കൂടിക്കാഴ്ചയ്ക്കിടെ രസകരമായ സംഭവത്തിന് വത്തിക്കാന് ചത്വരം വേദിയായി. ഫ്രാന്‍സിസ് മാര്‍പാപ്പയുടെ പതിവ് പ്രഭാഷണത്തിനിടെയാണ് മാനസിക വെല്ലുവിളി നേരിടുന്ന...\nഡൽഗോണ മിഠായി ഉണ്ടാക്കുന്ന പൂച്ച; വൈറലായി വീഡിയോ\nഅപൂര്‍വ്വങ്ങളിൽ അപൂർവ്വമായ ഒച്ചിന്റെ വില 18000 രൂപ\nകൊവിഡിനെ തുരത്താം ഇതു പോലെ കൈ കഴുകിയാല് ! ഇത് ഒറാങ് ഉട്ടാന്റെ ‘ബ്രേക്ക് ദ ചെയിന്’; വൈറല് വീഡിയോ കാണാം\nചാനല് ചര്‍ച്ചയ്ക്കിടയില് ആഹാരം കഴിച്ച് നടി കസ്തൂരി; സംസാരിക്കാനായി കാത്തിരുന്നെങ്കിലും അര്‍ണബ് ഗോസ്വാമി അവസരം നല്‍കിയില്ല; തുടര്‍ന്ന് ഭക്ഷണം കഴിക്കുകയായിരുന്നുവെന്നും വീഡിയോ ഓഫാക്കാന് മറന്നു പോയതാണെന്നും താരം;...\nഅവഞ്ചേഴ്സ് സൂപ്പര് ഹീറോകളിലൂടെ കിലുക്കത്തിലെ ആശുപത്രി രംഗം ; വീഡിയോ വൈറൽ\nആനിമേഷന് ചിത്രം ആന്‍ഗ്രി ബേര്‍ഡ്‌സ്2– ന്‍റെ പുതിയ വീഡിയോ\nകൊടും തണുപ്പില് കേരളത്തോടൊപ്പം തണുത്ത് വിറച്ച് ഒരു കുഞ്ഞുവാവ…വൈറലായി വീഡിയോ\nനഗരത്തിലൂടെ കൈ വിട്ട് സൈക്കിളോടിച്ച് സൗബിന്…ഹര്‍ത്താല് ആഘോഷമാക്കിയ സൗബിന്റെ വീഡിയോ വൈറല്\nഷോണ് പൊള്ളോക്കിന്റെ പാന്റ് കീറിപോയി… അതും തത്സമയ ടിവി പരിപാടിക്കിടെ\nസുബി സുരേഷിൻറെ കാബറേ നൃത്തം വൈറലാക്കുന്നു; കാണാം ആ കിടിലൻ വീഡിയോ\nഇതത്ര വേദനയൊന്നുമുള്ള സംഗതി അല്ല. ഒരു ചെറിയ ആന കുത്തുന്ന വേദന അത്രയേ ഉള്ളൂ – തന്റെ കാത് കുത്തുന്ന വീഡിയോ പങ്കുവച്ച് ജയസൂര്യ. വീഡിയോ..\n‘ആർട്ടിസ്റ്റ് കുളത്തിലേക്ക് ചാടുകയാണല്ലോ, അപ്പോ ക്യാമറയും ഒപ്പം ചാടട്ടെ’; ഇവിടെ ആര്‍ട്ടിസ്റ്റ് ചാടിയില്ല. ക്യാമറമാന് ചാടി !!\nകല്യാണച്ചെക്കന് താലിമാല കൈമാറുന്നതിനു പകരം, കല്ല്യാണപ്പെണ്ണിന്റെ കഴുത്തിൽ താലികെട്ടാൻ പോകുന്ന B J P നേതാവ് സുബ്രഹ്മണ്യസ്വാമിക്കു പറ്റിയ തെറ്റ് നോക്കൂ!\nബ്ലാക് മാമ്പയുടെ തലയിൽ കടിച്ചു തൂങ്ങിയാടുന്ന കീരിയുടെ ദൃശ്യങ്ങൾ കൗതുകമാകുന്നു\nഇരട്ട തലയുള്ള പാമ്പിന് കുഞ്ഞ് കൌതുകമാകുന്നു !\nആഫ്രിക്കന് കാടുകളിലെ വെള്ള ജിറാഫുകള് !!\nകുവൈറ്റ് വിമാനത്താവളം പൂര്‍ണ ശേഷിയില് തുറക്കാന് സജ്ജം; ഇനി വിമാന സര്‍വീസുകള് സാധാരണ നിലയിലേക്ക്\nകെപിസിസി ഭാരവാഹിക പട്ടിക പ്രഖ്യാപിച്ചു; എക്‌സിക്യൂട്ടീവ് കമ്മിറ്റിയില് 28 അംഗങ്ങള്; എന് ശക്തന്, വിടി ബല്‍റാം, വിജെ പൗലോസ്, വിപി...\nകെപിസിസി ഭാരവാഹിക പട്ടിക ഉടന്; ഒമ്പത് മണിക്ക് മുമ്പ് എഐസിസി പ്രഖ്യാപനം നടത്തിയേക്കും; പട്ടികയില് 51 പേര്\nശബരിമലയിൽ വെർച്വൽ ക്യു ഏർപ്പെടുത്താൻ സംസ്ഥാന സർക്കാരിനും പൊലീസിനും എന്ത് അധികാരം? വിമര്‍ശനവുമായി ഹൈക്കോടതി\nരണ്ടാം പിണറായി സര്‍ക്കാരിന്റെ സത്യപ്രതിജ്ഞയ്ക്ക് പന്തലിടാനും സ്റ്റേജിനും മാത്രം ചിലവായത് 87.63 ലക്ഷം രൂപ ! സെന്‍ട്രല് സ്റ്റേഡിയത്തില് പന്തലിട്ട...\nകരാറുകാരനില് നിന്ന് കൂലി വാങ്ങിയെടുക്കാന് എത്തിയത് തോക്കുമായി! അങ്കമാലിയിൽ പിസ്റ്റളുമായി രണ്ട് അതിഥി തൊഴിലാളികൾ പിടിയിൽ\nപെരിങ്ങോട്ട് കുറിശ്ശി ഭാരതപ്പുഴയിലെ ഞാവളം കടവിൽ വിദ്യാർഥി ഒഴുക്കിൽപ്പെട്ട് മുങ്ങി മരിച്ചു\nമധ്യകേരളത്തില് നിന്നുള്ള മുന് എംഎല്‍എ കോണ്‍ഗ്രസിലേക്ക് ! ജനകീയനായ സിപിഎം നേതാവുമായി കോണ്‍ഗ്രസ് നേതൃത്വം കൂടിക്കാഴ്ച നടത്തി. കെപിസിസി പട്ടിക...\nകോവിഡ് അനാഥരാക്കിയ സഹോദരിമാര്‍ക്ക് ആശ്രയമായി ബാബു ചാഴികാടന് ഫൗണ്ടേഷന്; 35 ലക്ഷം രൂപ മുടക്കി നിര്‍മിക്കുന്ന വീടിന്റെ തറക്കല്ലീടില് ചടങ്ങ്...\nഉരുള്‍പൊട്ടലിന്റെ സമയവും സ്ഥലവും മുന്‍കൂട്ടി നിശ്ചയിക്കാനുള്ള സാങ്കേതിക വിദ്യ പ്രതിപക്ഷ നേതാവിന്റെ പക്കലുണ്ടോ? ദുരന്തമുണ്ടായ സ്ഥലങ്ങളില് മന്ത്രിമാര് നേരിട്ടാണ് രക്ഷാപ്രവര്‍ത്തനത്തിനിറങ്ങിയത്....\nമോന്‍സണ് മാവുങ്കലിന്റെ 10 ലക്ഷത്തില് അഞ്ചുലക്ഷം വാങ്ങിയത് താനാണെന്ന പ്രസ്‌ക്ലബ് സെക്രട്ടറിയുടെ ആരോപണത്തിനെതിരെ സഹിന് ആന്റണി ! തനിക്ക് അക്കൗണ്ടിലൂടെ...\nഇഡി ഉദ്യോഗസ്ഥർക്കെതിരെ തെളിവുകൾ പരിഗണിക്കുന്നത് തടഞ്ഞ് സുപ്രീംകോടതി; ഹൈക്കോടതി വിധിക്ക് സ്റ്റേ; സർക്കാരിന് തിരിച്ചടി\nസംസ്ഥാനത്ത് 8733 പേര്‍ക്ക് കൂടി കൊവിഡ്; ഇന്ന് സ്ഥിരീകരിച്ചത് 118 മരണം! 9855 പേര്‍ക്ക് രോഗമുക്തി; 24 മണിക്കൂറിനിടെ പരിശോധിച്ചത്...\nകുവൈറ്റിലെ ഇന്ത്യന് എംബസിയുടെ ഫസ്റ്റ് സെക്രട്ടറി ഫഹദ് അഹമ്മദ് ഖാന് സൂരിക്ക് എംബസി യാത്രയയപ്പ് നല്‍കി\nബലാത്സംഗത്തെ അതിജീവിച്ച ഇരയുടെ ലൈംഗിക ചരിത്രം ബലാത്സംഗ കേസില് അപ്രസക്തമാണ്; ഇര മറ്റൊരാളുമായി ലൈംഗികബന്ധത്തിലേര്‍പ്പെട്ടുവെന്ന വാദം ബലാത്സംഗക്കേസ് പ്രതിയെ വെറുതെ...\nകനത്ത മഴയെ തുടർന്ന് ജനം പ്രയാസപ്പെടുന്നതിനിടെ പാലക്കാട് പോത്തുണ്ടിയിലും എറണാകുളം കോതമംഗലത്തും പുലിയിറങ്ങതായി നാട്ടുകാർ\nതിരുവനന്തപുരം വട്ടപ്പാറയിൽ പ്രഭാത സവാരിക്കിറങ്ങിയ ഗൃഹനാഥനെ റബർ തോട്ടത്തിൽ മരിച്ചനിലയിൽ കണ്ടെത്തി; കൊലപാതകമെന്ന് പ്രാഥമിക നിഗമനം\nഭര്‍തൃ മാതാപിതാക്കളുടെ ജന്മദിന ദിവസം 24കാരി ജീവനൊടുക്കി; പിറന്നാള് കേക്ക് മുറിക്കാന് ഭാര്യയെ വിളിക്കാന് ചെന്ന ഭര്‍ത്താവ് കാണുന്നത് തൂങ്ങിമരിച്ച...\nലക്ഷകണക്കിന് കേന്ദ്രസര്‍ക്കാര് ജീവനക്കാര്‍ക്ക് ദീപാവലി സമ്മാനം; ജീവനക്കാരുടെയും പെൻഷൻകാരുടെയും ഡിഎയിൽ 3% വർദ്ധനവ് മന്ത്രിസഭ അംഗീകരിച്ചു\nകുവൈറ്റ് അന്താരാഷ്ട്ര വിമാനത്താവളം ഞായറാഴ്ച മുതൽ പൂർണ്ണമായി പ്രവർത്തിക്കും; ഇന്ത്യയടക്കമുള്ള രാജ്യങ്ങളിലേക്കുള്ള ടിക്കറ്റ് നിരക്കുകൾ കുറയുമെന്ന് സൂചന\nമോന്‍സണ് മാവുങ്കല് എറണാകുളം പ്രസ്‌ക്ലബിന് നല്‍കിയ 10 ലക്ഷത്തില് അഞ്ചുലക്ഷവും സഹിന് ആന്റണിക്ക് നല്‍കിയെന്ന് പ്രസ്‌ക്ലബ് സെക്രട്ടറി ശശികാന്ത് !...\nപരിഷ്കാരങ്ങള് ഒരു കാലിലെ മന്ത് അടുത്ത കാലിലേക്ക് മാറ്റിയതു പോലെ; ക്യൂ നില്‍ക്കേണ്ട അവസ്ഥ ഉണ്ടാവരുത്; ബവ്കോയെ വീണ്ടും വിമര്‍ശിച്ച്...\nചെറിയാന് ഫിലിപ്പ് കോണ്‍ഗ്രസില് വരുന്നത് പാര്‍ട്ടിക്ക് ഗുണകരമാകുമെന്ന് കെ. മുരളീധരന് എം.പി; തീരുമാനം എടുക്കേണ്ടത് ചെറിയാന് ഫിലിപ്പ്\nസംസ്ഥാനത്ത് ഉച്ചയ്ക്ക് ശേഷം മഴ കനക്കും; ഇടി മിന്നലിനും മണിക്കൂറില് 40 കിലോമീറ്റര്‍വരെ വേഗതയുള്ള കാറ്റിനും സാധ്യത


ബജറ്റ് സ്മാര്‍ട്ട് ഫോണ് പോക്കോ സി31 വിപണിയില് - Keralabhooshanam Daily ബജറ്റ് സ്മാര്‍ട്ട് ഫോണ് പോക്കോ സി31 വിപണിയില്\nHome/BUSINESS/ബജറ്റ് സ്മാര്‍ട്ട് ഫോണ് പോക്കോ സി31 വിപണിയില്\nകോട്ടയം: ഇന്ത്യയിലെ ഏറ്റവും വലിയ മൂന്നാമത്തെ ഓണ് ലൈന് സ്മാര്‍ട്ട് ഫോണ് ബ്രാന്‍ഡായ പോക്കോ, ഫഌപ് കാര്‍ട്ടിന്റെ ബിഗ് ബില്ല്യണ് ഡേയ്‌സിന് മുന്നോടിയായി അവതരിപ്പിച്ചു. ഒക്ടോബര് 10 വരെ ഏറ്റവും വിലക്കുറവിലാണ് പോക്കോ സി 31 ലഭിക്കുക. വില 8499 രൂപ മുതല്.\nപോക്കോ സി 31ലെ 20:9 അനുപാതത്തിലുള്ള വലിയ 16.58 സെന്റിമീറ്റര് എച്ച്ഡി പ്ലസ് ഡിസ്‌പ്ലേ ആഴത്തിലുള്ള ദൃശ്യാനുഭവമാണ് ലഭ്യമാക്കുക. ഇതിലെ ഹീലിയോ ജി 35 പ്രോസസര്, ഹൈപ്പര് എന്‍ജിന് ഗെയിം ടെക്‌നോളജി എന്നിവ അതിവേഗ പ്രകടനവും സുഗമവും സുസ്ഥിരവുമായ ഗെയിം പ്ലേയും ഉറപ്പാക്കുന്നു.\nദീര്‍ഘനേരം ഫോണ് ഉപയോഗിക്കുമ്പോള് ഹാനികരമായ നീല വെളിച്ചത്തില് നിന്ന് കണ്ണുകളെ സംരക്ഷിക്കുന്നതിന് TÜV റെയ്ന്‍ലാന്‍ഡ് അംഗീകാരമുള്ള റീഡിംഗ് മോഡ് 2.0 ഡിസ്‌പ്ലേയാണ് നല്‍കിയിരിക്കുന്നത്. ഇതിലുള്ള വിശ്വസനീയമായ ഹീലിയോ ജി35 പ്രൊസസ്സര്, ഹൈപ്പര് എന്‍ജിന് ഗെയിം ടെക്‌നോളജി എന്നിവ അതിവേഗ പ്രകടനം, സുഗമവും സുസ്ഥിരവുമായ ഗെയിംപ്ലേ എന്നിവ സാധ്യമാക്കുന്നു\n4 ജിബി റാമും 12 എന്‍എം പ്രോസസറും 2.3 ജിഗാ ഹെട്‌സ് വരെ ഇടതടവില്ലാത്ത പ്രകടനമാണ് നല്കുക.\nപോക്കോ സി 31 ന്റെ ടുടോണ് ഡിസൈന് ആകര്‍ഷകമാണ്. 13 എംപി ക്യാമറ, 2എംപി ഡെപ്ത് സെന്‍സര്, പിന്‍ഭാഗത്തെ2എംപി മാക്രോ സെന്‍സര്, 5000 എംഎഎച്ച് ബാറ്ററി എന്നിവയും ശ്രദ്ധേയമാണ്.\nകൊറോഷന് പ്രൂഫ്, പോര്‍ട്ടുകള്, റബറൈസ്ഡ് സീലുകള്, 380വി സര്‍ജ് പ്രൊട്ടക്ഷന് എന്നിവ പോക്കോയ്ക്ക് അധിക സംരക്ഷണം നല്കുന്നു. പോക്കോ സി31, റോയല് ബ്ലൂ, ഷാഡോ ്രേഗ എന്നീ നിറങ്ങളില് ലഭിക്കും. 3+32 ജിബി 4+ 64 ജിബി എന്നിങ്ങനെയാണ് രണ്ട് സ്‌റ്റോറേജ് വേരിയന്റുകള്.\nപോക്കോ സി31 റോയല് ബ്ലൂ, ഷാഡോ ഗ്രേ എന്നീ രണ്ട് കളര് വേരിയന്റുകളിലും 3+32 ജിബി, 4+64 ജിബി എന്നിങ്ങനെ രണ്ട് സ്‌റ്റോറേജ് വേരിയന്റുകളിലും ഫഌപ്പ്ക്കാര്‍ട്ട് മാത്രം ലഭ്യമാകും. 3+32 ജിബി പതിപ്പിന്റെ വില 8499 രൂപയാണ്,\n4 +64 ജിബി പതിപ്പിന്റെ വില 9499 രൂപയാണ്. പോക്കോ സി 31ന്റെ രണ്ട് പതിപ്പുകളും ഫഌപ്പ്ക്കാര്‍ട്ട് ബിഗ് ബില്യണ് ഡെയ്‌സ് സെയിലില് യഥാക്രമം 7999 രൂപയ്ക്കും 8999 രൂപയ്ക്കും ലഭ്യമാകും.\nകൂടാതെ ഐസിഐസിഐ, ആക്‌സിസ് ഡെബിറ്റ്/ക്രെഡിറ്റ് കാര്‍ഡുകളില് 10% അധിക ഡിസ്‌കൗണ്ട് ലഭിക്കുന്നു.\nനീലക്കോഴികളെക്കൊണ്ടു പൊറുതിമുട്ടി; 'ക്ഷുദ്രജീവികളായി' പ്രഖ്യാപിക്കണം; കര്‍ഷകര് ഹൈക്കോടതിയില്\nസമഗ്ര ആരോഗ്യ സൗഖ്യത്തിനായി ടെറ്റ്‌ലി ഗ്രീന് ടീ ഇമ്യൂണ്\nയുടിഐ സ്‌മോള് ക്യാപ് പദ്ധതി ആസ്തികള് 1,700 കോടി രൂപ കടന്നു


റോയല് ലണ്ടന് ഏകദിന കപ്പ്, ഹാംഷയര് ചാമ്പ്യന്മാര് | Fanport | Cricket News Malayalam\nFriday, Apr 16, 2021 01:16 PM\nHome Cricket റോയല് ലണ്ടന് ഏകദിന കപ്പ്, ഹാംഷയര് ചാമ്പ്യന്മാര്\nറോയല് ലണ്ടന് ഏകദിന കപ്പില് ഹാംഷയര് ചാമ്പ്യന്മാര്. ഇന്നലെ നടന്ന ഫൈനലില് കെന്റിനെ 61 റണ്‍സിനാണ് ഹാംഷയര് പരാജയപ്പെടുത്തിയത്. ആദ്യം ബാറ്റ് ചെയ്ത ഹാംഷയര് റൈലി റൂസോയുടെ തകര്‍പ്പന് ശതകത്തിന്റെ ബലത്തില്7വിക്കറ്റ് നഷ്ടത്തില് 330 റണ്‍സ് നേടുകയായിരുന്നു. സാം നോര്‍ത്ത് ഈസ്റ്റ്(75*), ടോം അല്‍സോപ്(72) എന്നിവരും ബാറ്റിംഗില് ഹാംഷയറിനായി തിളങ്ങി. കെന്റിനു വേണ്ടി ജോ ഡെന്‍ലി4വിക്കറ്റും ഇമ്രാന് ഖയ്യും രണ്ട് വിക്കറ്റും നേടി.\n331 റണ്‍സ് വിജയലക്ഷ്യം തേടിയിറങ്ങിയ കെന്റ് 47.1 ഓവറില് 269 റണ്‍സിനു ഓള്‍ഔട്ട് ആവുകയായിരുന്നു. 86 റണ്‍സ് നേടിയ ഡാനിയേല് ബെല്-ഡ്രമ്മോണ്ട്, 75 റണ്‍സുമായി നായകന് സാം ബില്ലിംഗ്സ് എന്നിവര് പൊരുതി നോക്കിയെങ്കിലും 61 റണ്‍സ് അകലെ വരെ മാത്രമേ ടീമിനു എത്താനായുള്ളു. നാല് കെന്റ് താരങ്ങള് റണ്‍ഔട്ട് ആയതും ടീമിനു തിരിച്ചടിയായി.\nഹാംഷയറിനു വേണ്ടി ഗാരെത്ത് ബെര്‍ഗ് രണ്ടും ലിയാം ഡോസണ്, ഡെയില് സ്റ്റെയിന്, ക്രിസ് വുഡ്, മേസണ് ക്രെയിന് എന്നിവര് ഓരോ വിക്കറ്റ് നേടി.\nPrevious articleപെലെയുടെ അഭിനന്ദനം ഏറ്റുവാങ്ങി എംബപ്പേ\nNext articleഹാമസ് റോഡ്രിഗസ് ഇംഗ്ലണ്ടിനെതിരെ കളിക്കും


ആ പര്യടനത്തിന് മുമ്പായി സെലക്ഷൻ ലഭ്യമായിരിക്കണം ; ഡിവില്ലേഴ്‌സിന്റെ തിരിച്ചുവരവിനുള്ള സമയം വ്യക്തമാക്കി മാർക്ക് ബൗച്ചർ | Crickerala\nആ പര്യടനത്തിന് മുമ്പായി സെലക്ഷൻ ലഭ്യമായിരിക്കണം ; ഡിവില്ലേഴ്‌സിന്റെ തിരിച്ചുവരവിനുള്ള സമയം വ്യക്തമാക്കി മാർക്ക് ബൗച്ചർ\nBy CricKerala Author\t On Mar 4, 2020\nഏറെ നാളുകളായി കേട്ട് കൊണ്ടിരിക്കുന്ന വാർത്തയാണ് സൗത്ത് ആഫ്രിക്കൻ താരം ഡിവില്ലേഴ്‌സിന്റെ അന്താരാഷ്ട്ര ക്രിക്കറ്റിലേക്കുള്ള തിരിച്ചുവരവ്. ടീം മാനേജ്മെന്റും താരവും ആഗ്രഹം പ്രകടിപ്പിച്ചതോടെ ആരാധകർ ഈ മുഹൂർത്തത്തിനായി ആവേശത്തിലാണ്. 2018 ൽ വിരമിക്കൽ പ്രഖ്യാപിച്ച ഡിവില്ലേഴ്‌സ് ക്രിക്കറ്റ് ടൂർണമെന്റുകളിൽ നിറസാനിദ്ധ്യമാണ്.\nദക്ഷിണാഫ്രിക്കയുടെ നിലവിലെ ഹെഡ് കോച്ച് മാർക്ക് ബൗച്ചർ എല്ലാ കളിക്കാർക്കും അവരുടെ ലഭ്യതയെക്കുറിച്ച് അന്തിമകാലാവധി നൽകിയിരിക്കുകയാണ്. ഇന്ത്യൻ പ്രീമിയർ ലീഗ് കഴിഞ്ഞയുടൻ ആരംഭിക്കുന്ന ശ്രീലങ്കൻ പര്യടനത്തിന് മുന്നോടിയായി സെലക്ഷൻ ലഭ്യമായിരിക്കണമെന്നാണ് മാർക്ക് ബൗച്ചർ പറഞ്ഞിരിക്കുന്നത്.\nടി 20 ലോകകപ്പിന് മുന്നോടിയായി ടീം മികച്ചതാക്കാൻ ആവശ്യമായ ഗെയിമുകൾ അവശേഷിക്കുന്നുണ്ടെന്നും അദ്ദേഹം കൂട്ടിച്ചേർത്തു. ഐ‌പി‌എൽ 2020 ന് ശേഷം ആദ്യ പര്യടനം ശ്രീലങ്കയിലേക്കാണ്, ഓരോ കളിക്കാരനും സെലക്ഷനിൽ ലഭ്യമാക്കണം. പര്യടനത്തിൽ ആ താരത്തെ തിരഞ്ഞെടുത്താലും ഇല്ലെങ്കിലും പ്രശ്‌നമില്ല, പക്ഷേ ടി20 ലോകകപ്പ് ടീമിൽ ഇടം ലഭിക്കാൻ ഇത് ചെയ്തിരിക്കണം. അദ്ദേഹം പറഞ്ഞു


'കോട്ടയത്തെന്ത് ഓണമാടാ എന്ന് ചോദിച്ചവര് കോട്ടയംകാരന് നസ്രാണിയുടെ പിള്ളാരോണക്കഥകേട്ട് വണ്ടറടിച്ചു' | Onam 2021\n'കോട്ടയത്തെന്ത് ഓണമാടാ എന്ന് ചോദിച്ചവര് കോട്ടയംകാരന് നസ്രാണിയുടെ പിള്ളാരോണക്കഥകേട്ട് വണ്ടറടിച്ചു'\nJul 25, 2021, 11:02 AM IST\nകോട്ടയത്ത് എന്ത് ഓണമാടാ? കോഴിക്കോട് ജോലി ചെയ്യുമ്പോഴാണ്. ഓണക്കാലമാകുമ്പോള് അവധിക്കായി കൂട്ട കശപിശയാണ്. ഓണത്തിന് മുമ്പ് പോകണ്ടവര്. ഓണം കഴിഞ്ഞ് അവധി വേണ്ടവര്. ഡ്യൂട്ടിയിടുന്ന ചീഫ് അവധി ആവശ്യക്കാരെക്കൊണ്ടു പൊറുതി മുട്ടും. ഇതിനിടയിലാണ് കൂട്ടുകാര് എന്നെ നിശബ്ദനാക്കാനായി കോട്ടയംകാരന്റെ ഓണം എടുത്തിടുന്നത്. അവിടെയും പിടിച്ചു നില്‍ക്കാനായില്ലെങ്കില് അടുത്ത തുറുപ്പു ചീട്ട് അവരിറക്കും. ക്രിസ്ത്യാനിക്കെന്ത് ഓണമാടാ. ഓണമൊക്കെ കഴിഞ്ഞു ഞങ്ങള് വന്നിട്ടു നീ പോയാല് മതി. അവര് അന്ത്യസാശനം മുഴക്കും. അപ്പോഴൊക്കെ മൂലയില് വീട്ടിലെ അമ്മച്ചിയുടെയും (എന്റെ അമ്മയുടെ അമ്മ) അവിടുത്തെ പിള്ളാരോണത്തിന്റെയും ഓണാഘോഷത്തിന്റെയും ഒക്കെ കഥ പറഞ്ഞ് കൂട്ടുകാരുടെ കണ്ണു തള്ളിച്ചിട്ടുണ്ട്. ഞങ്ങളുടെ കുട്ടിക്കാലത്തെ നിറമുള്ള ഓര്‍മകള്. എന്നും തിളക്കമോടെ നില്‍ക്കുന്ന സുന്ദര നിമിഷങ്ങള്.\nഅഞ്ചാം വയസ്സിലാണ് സെക്കന്‍ദരാബാദിയില് നിന്നും ചങ്ങനാശ്ശേരി കുറുമ്പനാടത്തെ അമ്മയുടെ വീടായ മൂലയില് വീട്ടിലെത്തുന്നത്. അച്ചാച്ചന് (എന്റെ അച്ഛന്) അന്ന് സെക്കന്‍ദരാബാദില് എയര് ഫോഴ്‌സിലാണ്. ഞങ്ങള് കുടുംബ സമേതം അവിടെ താമസം. ചേട്ടന് അഞ്ച് വയസ്സു തികഞ്ഞപ്പോള് ഒന്നാം ക്ലാസില് ചേരാനായി എനിക്ക് രണ്ടു വര്‍ഷം മുമ്പു തന്നെ കുറുമ്പനാടത്ത് എത്തിയിരുന്നു. കോയമ്പത്തൂരിലും സെക്കന്തദരാബാദിലുമായി നഴ്‌സറി പഠനം കഴിഞ്ഞ് അഞ്ചാം വയസ്സില് ഞാനും ചേട്ടന്റെ വഴിയേ അമ്മ വീട്ടിലെത്തി.\nപുതിയ ഒരു ലോകം. ആദ്യമൊക്കെ വിഷമം തോന്നി. അമ്മച്ചിയുടെ തണലില്, അപ്പാപ്പന്റെ (അമ്മയുടെ അച്ഛന്) കൈപിടിച്ച് അങ്കിളുമാരുടെയും ആന്റിമാരുടെയും സ്‌നേഹവായ്പുകള് അനുഭവിച്ചുള്ള ജീവിതത്തിനിടയില് അച്ചാച്ചനും അമ്മയും അകലെയായിരുന്നതിന്റെ വിഷമമൊന്നും അറിഞ്ഞില്ല. സ്‌കൂള് തുറക്കുന്നതിന് ഒരു മാസം മുമ്പാണ് നാട്ടിലെത്തുന്നത്. ആദ്യം തന്നെ അമ്മച്ചി ചെയ്തത് എന്നെ അക്ഷരം പഠിപ്പിക്കാന് ഒരു ആശാനെ ഏര്‍പ്പെടുത്തുകയായിരുന്നു. രാവിലെ ആശാനെത്തിയാല് ഉച്ചവരെ ക്ലാസ്. തിണ്ണയിലെ മണലില് എഴുതിയും മായിച്ചും ആശാനുമായി ശുണ്ഠികൂടിയും ഒരു മാസം വേഗം കടന്നു പോയി. മലയാള അക്ഷരങ്ങള് മുഴുവന് പഠിക്കുന്നതിനു മുമ്പേ സ്‌കൂള് തുറന്നു.\nകുറുമ്പനാടം പുളിയാങ്കുന്ന് ഹോളി ഫാമിലി എല്.പി. സ്‌കൂളില് എന്നെ ഒന്നാം ക്ലാസില് ചേര്‍ക്കാന് കൊണ്ടു പോകുന്നത് ഇളയ അമ്മാവന് ജോയിക്കുട്ടിയങ്കിളാണ്. അങ്കിള് അന്ന് ഡിഗ്രി പാസായി നില്‍ക്കുകയാണ് (മഞ്ചേശ്വരം ഗവണ്‍മെന്റ് കോളേജില് അധ്യാപകനായിരുന്ന അങ്കിള് വിരമിച്ചതിനു ശേഷം വിശ്രമ ജീവിതത്തിലാണ്). കെ.സി.വര്‍ഗീസ് സാറാണ് അന്ന് പുളിയാങ്കുന്ന് സ്‌കൂളിലെ ഹെഡ്മാസ്റ്റര്. എന്താണ് ഇവന്റെ പേര്. സാറിന്റെ ചോദ്യം.\nഇതിന്റെ നേരെ എതിര് ദിശയിലായിരുന്നു അമ്മയുടെ വീട്ടിലെ കാര്യങ്ങള്. പള്ളിയും പ്രാര്‍ത്ഥനയുമൊക്കെ ജീവിതത്തിലെ ഏറ്റവും പ്രധാനകാര്യമാണവിടെ. സന്ധ്യാ പ്രാര്‍ത്ഥന ഒന്നര മണിക്കൂര് വരെ നീളും. അതും മുട്ടുകുത്തി നിന്ന്. ജപമാല കഴിഞ്ഞ് സകല പുണ്യവാളന്‍മാരുടെയും പ്രാര്‍ത്ഥന. ഉറക്കം തൂങ്ങി വിശുദ്ധ പീലിപ്പോസെ എന്നത് വിശുദ്ധ പീലാത്തോസേ എന്നും പിശാചിന്റെ സകല തന്ത്രങ്ങളില് നിന്നും ഞങ്ങളെ രക്ഷിക്കേണമേ എന്നത് പിശാചിന്റെ സകല യന്ത്രങ്ങളില് നിന്നും ഞങ്ങളെ രക്ഷിക്കേണമെയെന്നു ചൊല്ലിയതും അപ്പാപ്പന് ചന്തിക്കു തന്നെ കിഴുക്കിയതുമൊക്കെ ഇപ്പോഴും രസമുള്ള ഓര്‍മകള്. വായിക്കാനാണെങ്കില് പുണ്യാളന്‍മാരാുടെ ജീവചരിത്രങ്ങള്. ശനിയാഴ്ച രാവിലെ പള്ളിയില് പോയില്ലെങ്കില് അപ്പാപ്പന്റെ വടി വന്നുണര്‍ത്തിയിരിക്കും. ഞായറാഴ്ച പള്ളിയും വേദപാഠ ക്ലാസുമായി ഉച്ചവരെ. വെള്ളിയാഴ്ച വൈകിട്ട് അടച്ചു വയ്ക്കുന്ന പാഠപുസ്തകങ്ങള് ഞായറാഴ്ച വൈകിട്ടേ തുറക്കാന് അനുവാദമുള്ളൂ.\nഞാന് ജനിച്ചയുടനെ അച്ചാച്ചന്റെ വീട്ടുകാര് എനിക്ക് പേരിട്ടു- സത്യന്. ഞെട്ടണ്ട. അനശ്വര നടന് സത്യനോടുള്ള ഇഷ്ടം കൊണ്ട് ഇട്ട പേരാണ്. ഇതറിഞ്ഞപ്പോഴേ അമ്മയുടെ വീട്ടില് കലാപമായി. ക്രിസ്ത്ര്യന് കുടുംബങ്ങളിലെ നാട്ടുനടപ്പ് അനുസരിച്ച് ആദ്യത്തെ കുട്ടി ആണാണെങ്കില് അപ്പന്റെ അപ്പന്റെയും പെണ്ണാണെങ്കില് അപ്പന്റെ അമ്മയുടെയും പേരാണ് ഇടുക. രണ്ടാമത്തെ കുട്ടി ആണാണെങ്കില് അമ്മയുടെ അപ്പന്റെ പേരിടാം. അങ്ങനെയാണ് ഞാന് ജോസഫും ജോസുമായത് (അമ്മയുടെ അച്ഛന്റെ പേര് ജോസഫ് എന്നാണ്). ഇവന് ജോസെന്നു പേരിട്ടാല് മതിയെന്ന് അമ്മവീട്ടുകാര്. പാരമ്പര്യം അവര്‍ക്ക് തുണയായി. ഒടുവില് സത്യന് തോറ്റു. ജോസ് ജയിച്ചു.\nമൂലയില് വീട്ടില് കാര്യങ്ങള് സ്മൂത്തായി തന്നെ പോയിക്കൊണ്ടിരുന്നു. വീട്ടില് നിന്നും ഒരു കിലോമീറ്ററില് താഴെയേ ഉള്ളൂ സ്‌കൂളിലേക്ക് ദൂരം. ചേട്ടനും ബേബിച്ചനങ്കിളിന്റെ (മൂത്ത അമ്മാവന്) മകള് ഷൈനിയും വലിയ പറമ്പിലെ അച്ചന്റെ (അടുത്ത അയല്‍പക്കക്കാര്) മക്കള് റോയിയും ബിജുവുമൊക്കെയായി കണ്ടത്തിന്റെ വരമ്പും കയറി തോട്ടിലെ തവളയ്ക്ക് കല്ലെറിഞ്ഞും ചാണകത്തില് ചവിട്ടിയതിന് തൊട്ടു കളിച്ചുമെല്ലാം സ്‌കൂളില് പോക്ക് ആഘോഷം തന്നെയായി. ഇതിനിടയിലാണ് സ്‌കൂള് വിട്ടു വന്ന ഒരു വൈകുന്നേരം അമ്മച്ചി വലിയ ഒരു അത്ഭുതം സമ്മാനിച്ചത്. വീടിനു മുന്നിലുള്ള മാവില് ഞാന്നു കിടക്കുന്ന ഊഞ്ഞാലില് ഇരുന്ന് തങ്കമ്മയാന്റിയും (അമ്മയുടെ ഇളയ അനുജത്തി) കൂട്ടുകാരികളും ആടുന്നു. കൂട്ടുകാരി തള്ളി വിടുന്നു. ആന്റി ആടിപ്പോകുന്നു. അമ്പരപ്പും സന്തോഷവും കൊണ്ട് ഞാന് വാ പൊളിച്ചു പോയി.\nഎന്താ അമ്മച്ചീ ഊഞ്ഞാല് കെട്ടിയത്. 'എടാ നാളെ പിള്ളാരോണമാണ്. പിള്ളാരോണമെന്നു പറഞ്ഞാല് കുട്ടികളുടെ ഓണം. നിങ്ങള്‍ക്ക് വേണ്ടി കെട്ടിയതാണ് ഊഞ്ഞാല്. നാളെ സ്‌കൂളില് പോകേണ്ട. നല്ല സദ്യയൊക്കെ ഉണ്ടാക്കിത്തരാം.' ചേട്ടനെ തള്ളിമാറ്റി ഊഞ്ഞാലിലേക്ക് കയറുന്നതിനിടെ അമ്മച്ചിയുടെ വാക്കുകള് കേട്ടു. പിറ്റേന്ന് അമ്മച്ചി വാക്കു പാലിച്ചു. തങ്കമ്മയാന്റിയും ഏലിയാമ്മയാന്റിയും (അമ്മയുടെ അനുജത്തിമാര്) ഞങ്ങള് കുട്ടികളെയെല്ലാം കുളിപ്പിച്ച് സുന്ദരക്കുട്ടപ്പന്‍മാരാക്കി. അടുക്കളയില് നിന്നും പപ്പടം കാച്ചുന്നതിന്റെയും അവിയലിന് താളിക്കുന്നതിന്റെയുമൊക്കെ മണം മൂക്കിലൂടെ അടിച്ചു കയറുന്നു. നല്ല ഞാലിപ്പൂവന് വാഴയുടെ തൂശനിലയില് പിള്ളേരോണ സദ്യ അമ്മച്ചി വിളമ്പി. പപ്പടവും പരിപ്പും സാമ്പാറും തോരനുമൊക്കെയായി നല്ല സദ്യ. ഞങ്ങള് വയറു നിറയെ കഴിച്ചു. അതു കഴിഞ്ഞ് വീണ്ടും ഊഞ്ഞാലാട്ടത്തിലേക്ക്. ഇന്നും ഓര്‍മയില് നില്‍ക്കുന്ന ആദ്യത്തെ ഓണ സദ്യ.\nനാലാം ക്ലാസുകൊണ്ട് അമ്മ വീട്ടിലെ താമസം അവസാനിച്ചെങ്കിലും ജോലി കിട്ടി പോകുന്നതുവരെ അമ്മച്ചിക്കൊപ്പം നിഴലായി കഴിയാന് സാധിച്ചുവെന്നതാണ് എനിക്ക് കിട്ടിയ പുണ്യം. അമ്മച്ചിയുടെ മരണ ദിവസത്തെ എന്റെ അനുഭവം കൂടി പറയാതെ ഈ കുറിപ്പ് പൂര്‍ണമാകില്ല. 1999 ജൂണിലാണ്. അമ്മച്ചി മരണത്തോടടുത്തു കിടക്കുമ്പോള്, അച്ചാച്ചന്റെ (എന്റെ അച്ഛന്) കാലിലെ ഓപ്പറേഷന് ഞങ്ങള് കൊച്ചി അമൃത ആശുപത്രിയിലാണ്. ചില ആരോഗ്യ പ്രശ്‌നങ്ങളാല് ഓപ്പറേഷന് മാറ്റി വച്ചതിനാല് ഒരു വ്യാഴാഴ്ച ഞങ്ങള് തിരികെ വീട്ടിലെത്തി. പിറ്റേന്ന് രാവിലെ എട്ടു മണിയായിട്ടുണ്ട്. ഞാന് സിറ്റൗട്ടില് പത്രം വായിച്ചുകൊണ്ടിരിക്കുകയാണ്. പെട്ടെന്ന് ദേഹം മുഴുവന് ഒരു വിറയല്. അര മണിക്കൂര് കഴിഞ്ഞു കാണും. വീട്ടിലെ ലാന്‍ഡ് ഫോണ് ശബ്ദിച്ചു. അങ്കിളാണ്. അമ്മച്ചി പോയി. അരമണിക്കൂറായി. എന്റ ശരീരത്തിലൂടെ വിറയല് കടന്നു പോയ സമയം.\nContent Highlights: Pilleronam: A nostalgic memory ofajournalist


ബിഹാറിൽ കൂട്ടബലാത്സംഗത്തിന് ഇരയായ ദലിത് യുവതി ആത്മഹത്യ ചെയ്തു\nകുപ്രസിദ്ധമായ ഹാഥ്റസ് കൂട്ടബലാത്സംഗത്തെ തുടർന്ന് കടുത്ത പ്രതിഷേധമാണ് രാജ്യത്ത് നടക്കുന്നത്.\n03 Oct, 2020 at 10:25 AM\nഉത്തർപ്രദേശ് ഹാഥ്റസ് കൂട്ടബലാത്സംഗത്തിൽ രാജ്യവ്യാപക പ്രതിഷേധം പുകയുന്നതിനിടെ, ബിഹാറിൽ നിന്ന് മറ്റൊരു നടുക്കുന്ന വാർത്ത. ബിഹാർ ഗയ ജില്ലയിൽ കൂട്ടബലാത്സംഗത്തിന് ഇരയായ പെൺകുട്ടി ആത്മഹത്യ ചെയ്തു. പൊലീസിനെ ഉദ്ധരിച്ച് ദേശീയ മാധ്യമങ്ങളാണ് വാർത്ത പുറത്ത് വിട്ടത്.\nആത്മഹത്യ ചെയ്ത യുവതിയെ കൂട്ടബലാത്സംഗം ചെയ്തെന്ന പരാതിയുമായി ബന്ധുക്കൾ കേസ് ഫയൽ ചെയ്തിരുന്നെന്നാണ് പൊലീസ് അറിയിച്ചത്. പരിശോധനകൾക്കായി കുട്ടിയുടെ ശരീരം ഗയ മെഡിക്കൽ കോളേജിൽ സൂക്ഷിച്ചിരിക്കുകയാണ്. പെൺകുട്ടിയുടെ മാതാപിതാക്കളുടെ പരാതിയിൽ നാല് പേർക്കെതിരെ കേസ് എടുത്തിട്ടുണ്ട്.\nസംഭവവുമായി ബന്ധപ്പെട്ട് രാഹുൽ കുമാർ, ചിന്ദു കുമാർ, ചന്ദ്രൻ കുമാർ എന്നിവരെയാണ് പൊലീസ് അറസ്റ്റ് ചെയ്തത്. കൂട്ടത്തിലുള്ള ഒരാളെ കൂടെ പിടികൂടാനുണ്ട്.\nകുപ്രസിദ്ധമായ ഹാഥ്റസ് കൂട്ടബലാത്സംഗത്തെ തുടർന്ന് കടുത്ത പ്രതിഷേധമാണ് രാജ്യത്ത് നടക്കുന്നത്. സെപ്തംബർ പതിനാലിന് നാല് ഉന്നത ജാതിക്കാരുടെ പീഡനത്തിനിരയായ ദലിത് യുവതി ക്രൂര പീഡനങ്ങള്‍ക്കൊടുവിൽ മരിക്കുകയായിരുന്നു.\nഎന്നാൽ, തുടർന്ന് ബന്ധുക്കളെ പോലും അറിയിക്കാതെ കുട്ടിയുടെ മൃതദേഹം പൊലീസ് പുലർച്ചെ തന്നെ സംസ്കരിച്ചത് വലിയ വിവാദമായിരുന്നു. യു.പി സർക്കാരും പൊലീസും ക്രൂരമായി കൊല്ലപ്പെട്ട പെൺകുട്ടിയോടും കുടുംബത്തോടും തുടർന്നും ക്രൂരത കാണിക്കുകയാണെന്നും പ്രതികൾക്ക് വേണ്ടി തെളിവ് നശിപ്പിക്കാൻ ശ്രമിക്കുകയാണെന്നും പ്രതിഷേധക്കാർ കുറ്റപ്പെടുത്തി.\nRapeDalitGayadalit girlBiharHathrashathras case


ചുംബനരംഗത്ത് അഭിനയിക്കില്ലെന്ന് സൽമാൻ ഖാൻ | വെബ്ദുനിയ കുംഭകോണം: സൽമാൻ ഖാൻ – Malayali Dubai News\nചുംബനരംഗത്ത് അഭിനയിക്കില്ലെന്ന് സൽമാൻ ഖാൻ | വെബ്ദുനിയ കുംഭകോണം: സൽമാൻ ഖാൻ\nസൽമാൻ ഖാൻ, ഒരു അഭിമുഖത്തിൽ, തന്റെ ഉൽപ്പാദന സംരംഭങ്ങളെ സംബന്ധിച്ചിടത്തോളം എപ്പോഴും ഒരു ‘ക്ലീൻ’ ഇമേജ് നിലനിർത്താനാണെന്നും, പ്രത്യേകിച്ചും വെബ് പ്ലാറ്റ്ഫോമുകളിൽ ഈ ദിവസം, ‘ഞെട്ടിക്കുന്നതാണ്’ എന്നുമാണ് അദ്ദേഹം പറഞ്ഞത്.\nസൽമാൻ ഡിഎൻഎനോട് പറഞ്ഞു, “എന്റെ മനസ്സിൽ ഒരു കാര്യം വ്യക്തമാണ്. ഞാൻ ശുദ്ധവും രസകരവുമായ ചിത്രങ്ങൾ നിർമ്മിക്കാനാണ് ആഗ്രഹിക്കുന്നത് “. തന്റെ വളർത്തുപതികൾ കൊണ്ട് ബർജത്തെ മേഖലയിലേക്ക് നീങ്ങാൻ അദ്ദേഹം തീരുമാനിച്ചു. സൽമാൻ അടുത്തിടെ നോട്ട്ബുക്ക് നിർമ്മിച്ചു. പ്രകാട്ടൻ ബാൽ, സഹീർ ഇഖ്ബാൽ തുടങ്ങിയവർ അഭിനയിച്ചിരുന്നു. ലൗവ് വൈറ്റ്രിയിൽ തന്റെ സഹോദരൻ ആവുഷി ശർമയെ നേരത്തെ സൽമാനെ പരിചയപ്പെടുത്തിയിരുന്നു.\nഅയാൾ പറഞ്ഞു, “ഞാൻ ശരിയായ കാര്യം അല്ലെങ്കിൽ തെറ്റായ കാര്യം ചെയ്യുന്നതിൽ തുടരുകയാണ്, കാരണം ഇന്ന് വിചിത്രമായ പ്രവണതകൾ ഉണ്ട്. നിർമ്മിക്കപ്പെട്ടിട്ടുള്ള സിനിമകളിൽ (പ്രത്യേകിച്ചും വെബ് പ്ലാറ്റ്ഫോമിൽ ചില കാര്യങ്ങൾ) ഞെട്ടിക്കുന്നതാണ്! എനിക്ക് സ്റ്റഫ് കാണാൻ പോലും കഴിയില്ല, പക്ഷെ ആളുകൾ അത് കാണുന്നു. ”\nബോളിവുഡ് താരം സൽമാൻ ഖാൻ, അസ്ഹർ മൗനിയും തനിയാ സേത്തിന്റെ വിവാഹ സൽക്കരണവും. (പി ടി ഐ)\nആളുകൾ അത്തരം ഉള്ളടക്കം സ്വകാര്യതയിൽ കാണാൻ ആഗ്രഹിക്കുന്നുവെങ്കിൽ, അത് തനിച്ചായിരിക്കുമ്പോൾ പോലും അത് കൈകാര്യം ചെയ്യാൻ കഴിയില്ല എന്ന് അദ്ദേഹം പറഞ്ഞു. ഒരു ചുംബന രംഗം നടക്കുമ്പോൾ അയാൾ ഇപ്പോഴും അസ്വാഭാവികത കാണിക്കുന്നു, അദ്ദേഹം മറ്റുള്ളവരുമായി സഹകരിക്കുന്നു. “നിങ്ങൾക്കത് ഏതുവിധത്തിലാണ് തോന്നുന്നതെന്ന് കാണുക, പക്ഷെ ഞാൻ ശുദ്ധിയുള്ള സിനിമയ്ക്ക് പിന്നിലെ എന്റെ ഷർട്ടുകളെ ഞാൻ ധരിപ്പിക്കും,” അദ്ദേഹം പറഞ്ഞു.\nസൽമാൻ തുടരുന്നു: “മൂവികൾ കാണുന്നതിന് പകരം, രണ്ടെണ്ണം മാത്രമാണ്, നമ്മുടെ ബാനറിൽ അവർ നഗ്നത, നർമ്മം, ആക്ഷൻ, റൊമാൻസ് എന്നിവയെക്കുറിച്ച് ആളുകൾക്ക് അറിയാമെന്നാണ് എനിക്ക് ആഗ്രഹിക്കുന്നത്. എന്നാൽ നമ്മളെല്ലാവരും ഒന്നിച്ചാകാം. അതാണ് ഞാൻ അത് നിലനിർത്താൻ ആഗ്രഹിക്കുന്നത്. എ ‘എ’ റേറ്റുചെയ്ത ചിത്രമെങ്കിലും ഉണ്ടെങ്കിൽ, അതിനു കാരണം ആക്ഷൻ ആയിരിക്കും. ഞാൻ സിനിമകളിൽ ചുംബിച്ചും നഗ്നതയ്ക്കുമാണ്. ”\nഷാറൂഖ് ഖാനും അമീറും ചേർന്ന് അവരുടെ കരകൗശലത്തെക്കുറിച്ച് അറിയാമെന്നാണ് സൽമാൻ ഖാൻ പറയുന്നത്.\nഅലി അബ്ബാസ് സഫർ സംവിധാനം ചെയ്ത കത്രീന കൈഫ്, ഡിസംബറിലെ ദാബാങ്ഗ്3എന്നീ ചിത്രങ്ങളിൽ അഭിനയിക്കും. സോനാക്ഷി സിൻഹയുമൊത്ത് ഈ ചിത്രം റിലീസ് ചെയ്യും.\nകൂടുതൽ വിവരങ്ങൾക്കായി @thshowbiz നെ പിന്തുടരുക\nആദ്യം പ്രസിദ്ധീകരിച്ചത്: ഏപ്രിൽ 12, 2019 14:27 IST\nPrevസോഷ്യൽ നെറ്റ് വർക്കിങ് സൈറ്റായ 'ടൈം ഓഫ് ഇന്ത്യ' എന്ന പേരിൽ സ്റ്റുഡന്റ് ഓഫ് ദി ഇയർ2ട്രെയിലർ ആഘോഷിക്കുന്നു\nNextസ്മൃതി ഇറാനി ഹിന്ദിയിൽ തിരിച്ചെത്തുമെന്ന് എൻഡിടിവി


He is very selfish: BJP leader slams Bihar CM Nitish Kumar | നിതീഷ് കുമാര് സ്വാര്‍ഥനെന്ന് ബിജെപി നേതാവ്; എന്‍ഡിഎ സഖ്യത്തില് മുറുമുറുപ്പ് - Malayalam Oneindia\n5 hrs ago മൂന്നാമത്തെ ലോക്ക് ഡൗൺ: യുകെ യിൽ നിന്നും ചില പാഠങ്ങൾ; മുഖ്യമന്ത്രി മുന്നിൽ വേണം- മുരളി തുമ്മാരുകുടി എഴുതുന്നു\n6 hrs ago കോവിഡ് പ്രതിരോധം: എസ്പിയുടെ നേതൃത്വത്തില് മിന്നല് പരിശോധന; ജില്ലയില് നിരീക്ഷണത്തിന് 92 ടീമുകള്\n6 hrs ago ജാഗ്രതാ പോര്‍ട്ടലില് കോവിഡ് നെഗറ്റീവ് സര്‍ട്ടിഫിക്കറ്റ് അപ്‌ലോഡ് ചെയ്യണം\nbihar nitish kumar jdu bjp congress നിതീഷ് കുമാര് ബിഹാര് ജെഡിയു ബിജെപി എന്‍ഡിഎ\nനിതീഷ് കുമാര് സ്വാര്‍ഥനെന്ന് ബിജെപി നേതാവ്; എന്‍ഡിഎ സഖ്യത്തില് മുറുമുറുപ്പ്\nPublished: May 31 2019, 15:19 [IST]\nദില്ലി: മോദി മന്ത്രിസഭയില് അംഗാമാകാതെ വിട്ടുനിന്ന ജെഡിയുവിന്റെ തീരുമാനം എന്‍ഡിഎ സഖ്യത്തില് അസ്വാരസ്യങ്ങള്‍ക്ക് ഇടയാക്കുന്നു. ഒരു മന്ത്രി പദവി മാത്രം നല്‍കിയ ബിജെപിയുടെ നടപടിയില് പ്രതിഷേധിച്ചാണ് ജെഡിയു മന്ത്രിസഭയില് നിന്ന് വിട്ടുനിന്നത്. മന്ത്രിസഭയിലേക്ക് ഇല്ലെന്ന് ജെഡിയു നേരത്തെ പറഞ്ഞിരുന്നില്ല. എന്നാല് സത്യപ്രതിജ്ഞയ്ക്ക് ക്ഷണിച്ചവരില് ഒരു നേതാവിനെ മാത്രമാണ് ബിജെപി ജെഡിയുവില് നിന്ന് തിരഞ്ഞെടുത്തത്. ഒരു മന്ത്രി പദവി മാത്രമാണെങ്കില് വേണ്ട എന്നായിരുന്നു നിതീഷ് കുമാറിന്റെ നിലപാട്.\nനിതീഷ് കുമാറിന്റെ തീരുമാനത്തിനെതിരെ രംഗത്തുവന്നിരിക്കുകയാണ് ബിജെപി നേതാവ് ഗോപാല് നാരായണ് സിങ്. സ്വാര്‍ഥനായ നേതാവാണ് നിതീഷ് എന്ന് ഗോപാല് നാരായണ് കുറ്റപ്പെടുത്തി. സ്വന്തം നേട്ടം മാത്രമാണ് അദ്ദേഹം എപ്പോഴും നോക്കുന്നത്. എല്ലാ തീരുമാനങ്ങളും അദ്ദേഹം നേട്ടങ്ങളെ മത്രം അടിസ്ഥാനമാക്കിയാണ് എടുക്കുന്നതെന്നും രാജ്യസഭാ എംപി കൂടിയായ ഗോപാല് നാരായണ് പറഞ്ഞു.\nബിജെപിയുടെ സഹായത്തോടെയാണ് ബിഹാറില് നിതീഷ് മുഖ്യമന്ത്രിയായി തുടരുന്നത്. സ്വന്തമായി സര്‍ക്കാര് മുന്നോട്ട് കൊണ്ടുപോകാന് സാധിക്കുന്ന വേളയില് ബിജെപിയെ അദ്ദേഹം പുറത്താക്കും. അക്കാര്യം നന്നായി അറിയാം. കേന്ദ്ര മന്ത്രിസഭയില് അംഗത്വം കിട്ടാത്തതിന് പ്രതിഷേധിച്ച ഒരു സഖ്യകക്ഷിയുമില്ല. നിതീഷിന്റെ നീക്കത്തിനെതിരെ ബിഹാറിലെ ജനങ്ങള് തന്നെ രംഗത്തുവരുമെന്നും ഗോപാല് നാരായണ് സിങ് പറഞ്ഞു.\nഒരു മന്ത്രി പദവി മാത്രമാണ് തങ്ങള്‍ക്ക് അനുവദിച്ചത്. അതുകൊണ്ട് മന്ത്രിസഭയില് ചേരേണ്ട എന്ന് തീരുമാനിച്ചു. പുറത്തുനിന്ന് എല്ലാ പിന്തുണയും നല്‍കും- എന്നാണ് നിതീഷ് പാര്‍ട്ടി യോഗത്തിന് ശേഷം വ്യാഴാഴ്ച പറഞ്ഞത്.\nHe is very selfish: BJP leader slams Bihar CM Nitish Kumar


അസാമിൽ വിഷക്കൂൺ കൊന്നത് പതിമൂന്നോളം പേരെ – Newsthen\nഅസാമിൽ വിഷക്കൂൺ കൊന്നത് പതിമൂന്നോളം പേരെ\nഅസമിൽ വിഷം കലർന്ന കൂൺ കഴിച്ച് ഒരാഴ്ചക്കിടെ മരിച്ചത് 13 പേർ. അഞ്ച് ദിവസം മുമ്പാണ് കൂൺ വിഷ ബാധയേറ്റ് 35 പേരെ ആശുപത്രിയിൽ പ്രവേശിപ്പിച്ചത്. ഓരോ വർഷവും വിഷമുളള കൂൺ കഴിച്ച് ആളുകൾ ആശുപത്രിയിലെത്താറുണ്ട്. ആളുകൾക്ക് വിഷമുളള കൂൺ ഏതെന്നോ വിഷമില്ലാത്ത കൂൺ ഏതെന്നോ തിരിച്ചറിയാൻ സാധിക്കുന്നില്ലന്നും മെ‍ഡിക്കൽ കൊളേജ് സൂപ്രണ്ട് ഡോ. പ്രസാന്ത ദിഹിൻഗ്യ പറഞ്ഞു.\nനാല് ജില്ലകളിൽ നിന്നുളളവരാണ് വിഷം കലർന്ന കൂൺ കഴിച്ച് മരിച്ചത്.\nചികിത്സയിലിരിക്കെയാണ് 13 പേരും മരണപ്പെട്ടതെന്ന് അസം ആരോഗ്യ വകുപ്പ് അറിയിച്ചു. അസമിലെ ചാരൈഡിയോ, ദിബ്രുഗഡ്, ശിവസാഗർ, ടിൻസുകിയ എന്നിവിടങ്ങളിൽ നിന്നുളള 35 പേരെയാണ് വിഷ ബാധയേറ്റ് ആശുപത്രിയിൽ പ്രവേശിപ്പിച്ചത്. ഇതിൽപെട്ട 13 രോഗികളാണ് കഴിഞ്ഞ രണ്ട് ദിവസത്തിനുള്ളിൽ മരിച്ചതെന്നും സൂപ്രണ്ട് വ്യക്തമാക്കി.\nകഴിഞ്ഞ തിങ്കളാഴ്ച നാല് മരണങ്ങൾ റിപ്പോർട്ട് ചെയ്തിരുന്നു. അഞ്ച് പേർ ദിബ്രുഗഡ് ജില്ലയിലെ ബാർബറുവ ഏരിയയിൽ നിന്നും ഒരാൾ ശിവസാഗർ ജില്ലയിൽ നിന്നുമുളളവരാണ്. തേയിലത്തോട്ട തൊഴിലാളികളാണ് മരിച്ചവരിൽ അധികവും.\nചൊവ്വാഴ്ച ഒമ്പത് പേർ മരിച്ചതായും റിപ്പോർട്ടുകളുണ്ട്. മരിച്ച എല്ലാ വ്യക്തികളും ഭക്ഷ്യയോഗ്യമെന്ന് കരുതി വിഷം കലർന്ന കൂൺ കഴിക്കുകയായിരുന്നു. കൂൺ കഴിച്ചതിന് ശേഷം ഛർദ്ദി, വയറുവേദന തുടങ്ങിയ അസ്വസ്ഥതകൾ കണ്ടതോടെ ആശുപത്രിയിൽ എത്തിക്കുകയായിരുന്നു. മരിച്ചവരിൽ ഒരു കുട്ടിയുൾപ്പെടെ ഏഴ് പേർ ചാരൈഡിയോ ജില്ലയിലെ സോനാരി ഏരിയയി നിന്നുളളവരാണ്.\nസേതു ആവശ്യപ്പെട്ടു, ശരത് പകര്‍ത്തി… ഫ്രണ്ട് റിക്വസ്റ്റ് നിരസിച്ചതിന്റെ പേരിൽ യുവതിയുടെ കുളിമുറി ദൃശ്യങ്ങൾ പകർത്തിയ സംഭവത്തിൽ കൂടുതൽ വിവരങ്ങൾ പുറത്ത്\nTags: Poisonous mushroom in Assam leads to death


Bigg Boss Malayalam Season: Why Manikuttan Will Win The Season3Title With A Big Margin? | റെക്കോര്‍ഡ് വോട്ടുകളുമായി മണിക്കുട്ടന് ജയിക്കും; ജനലക്ഷങ്ങള് പിന്നിലുള്ളതാണ് ടൈറ്റില് വിന്നര് ആവാനുള്ള മണിക്കുട്ടന്റെ യോഗ്യത - Malayalam Filmibeat\nറെക്കോർഡ് വോട്ടുകളുമായി മണിക്കുട്ടൻ ജയിക്കും; ജനലക്ഷങ്ങൾ പിന്നിലുള്ളതാണ് വിന്നര് ആവാനുള്ള മണിയുടെ യോഗ്യത\n| Published: Monday, May 31, 2021, 14:51 [IST]\nഈ സീസണിലെ വിന്നറെ തിരഞ്ഞെടുക്കാനുള്ള വോട്ടിങ്ങ് പൂര്‍ത്തിയായെന്നും ഇനി ഒരാഴ്ച കൂടി ഉണ്ടാവുമെന്ന തരത്തിലും റിപ്പോര്‍ട്ടുകളുണ്ട്. അതേ സമയം ഇതുമായി ബന്ധപ്പെട്ട് കൂടുതല് വിവരങ്ങള് ഇനിയും പുറത്ത് വന്നിട്ടില്ല. നിലവില് വോട്ടിങ്ങ് മേയ് 29 വരെയേ ഉള്ളു എന്നാണ് അറിഞ്ഞിരുന്നത്. വിജയസാധ്യതയുള്ള മത്സരാര്‍ഥികളില് ഒന്നാമത് മണിക്കുട്ടനാണെന്നാണ് ആരാധകര് പറയുന്നത്.\nനോട്ടം കൊണ്ട് ആരെയും മയക്കും, സാരിയിൽ അഴകായി നടി തമന്നയുടെ ചിത്രങ്ങൾ\nവെറുതെ അങ്ങ് ജയിച്ചാല് പോര റെക്കോഡ് വോട്ട് ആയിരുന്നു ഞങ്ങളുടെ ലക്ഷ്യമെന്നാണ് മണിക്കുട്ടന് ആര്‍മി പറയുന്നത്. ജനഹൃദയങ്ങളെ അത്രയേറെ രസിപ്പിക്കാന് മണിയ്ക്ക് സാധിച്ചത് കൊണ്ടാണ് ഇതുപോലൊരു വിജയം ഉണ്ടാവുക എന്നും സോഷ്യല് മീഡിയയില് നടക്കുന്ന ചര്‍ച്ചകളില് സൂചിപ്പിക്കുന്നു. വിശദമായി വായിക്കാം...\nബിഗ് ബോസ് മലയാളം മൂന്നു സീസണ് എടുത്തു നോക്കുകയാണെങ്കില് അതില് എല്ലാം തന്നെ വേറിട്ട വ്യക്തിത്വം തന്നെയായിരിക്കും മണിക്കുട്ടന്. കൂടെയുള്ള ചില മത്സരാര്‍ഥികളെല്ലാം പലതരം ഗെയിം സ്ട്രാറ്റര്‍ജി ആയി നിലവാരം കുറഞ്ഞു പോകുമ്പോള് തുടക്കം മുതല് തന്റെതായ ശൈലിയില് അതെ സ്ഥാനം നിലനിര്‍ത്തി പോകാന് മണിക്കുട്ടന് കഴിയുന്നുണ്ട്. കിട്ടുന്ന ടാസ്‌കുകളൊക്കെ തന്നെ കൊണ്ട് ആവും വിധത്തില് മികച്ചതാക്കുന്നത് കൊണ്ടാവണം ബിഗ് ബോസ് പ്രേക്ഷകര്‍ക്കിടയില് മണിക്കുട്ടന് ഇത്രയും സ്വീകാര്യത എന്നു പറയാതെ വയ്യ.\nസൈക്കിള് ലൂയിസും മീശമാധവനുമൊക്കെ ജനഹൃദയങ്ങളെ അത്രയേറെ രസിപ്പിച്ചത് കൊണ്ടാണെല്ലോ മറ്റുള്ളവരെക്കാള് ഒരുപിടി മുകളില് നില്‍ക്കുന്നതും. വഴക്കോ അനാവശ്യ സംസാരങ്ങളോ ഇല്ലാതെ തന്നെ എല്ലാവരോടും നല്ല ബന്ധം തുടരാന് കഴിയുന്നുമുണ്ട്. എന്നാല് ആവശ്യമുള്ളിടത്തു തന്റെ അഭിപ്രായം പറയാനും സ്‌ട്രോങ്ങ് ആണെന്ന് കാണിക്കാന് ഇമോഷന്‍സ് മറച്ചു വെക്കാനും മടി കാണിക്കുന്നുമില്ല. മാറി നിന്നപ്പോള് തിരിച്ചു ഒന്ന് വരാന് കാത്തിരുന്ന ജനലക്ഷങ്ങള് ആണ് ടൈറ്റില് വിന്നര് ആവാനുള്ള മണിക്കുട്ടന്റെ യോഗ്യത.\nവെറുതെ അങ്ങ് ജയിച്ചാല് പോര റെക്കോഡ് വോട്ട് ആണ് നമ്മുടെ ലക്ഷ്യം. അവസാന മണിക്കൂറുകള് ആണ് എല്ലാവരും ഒന്നും കൂടി ആഞ്ഞ് പിടിക്കുക. എന്നുമാണ് ആരാധിക എഴുതിയിരിക്കുന്നത്. ജൂണ് ആറ് കഴിയും ഫൈനല് നമ്മള് ഒരുപാട് പ്രതീക്ഷയോടെ കാത്തിരിക്കുന്ന നിമിഷം വരാന്. ജനഹൃദയങ്ങളെ കിഴടക്കിയ നമ്മുടെ MK അദ്ദേഹത്തിന് പുതിയ പുതിയ സിനിമ ചെയ്യാന് സാധിക്കട്ടെ. ഒരു നല്ല കലകാരനും നല്ല വ്യക്തിത്വത്തിനും ഉടമയുമായ അദ്ദേഹത്തിനെ ഇഷ്ടപെടാതിരിക്കാന് ഒരു കാരണവുമില്ല.\nതന്റെ കൂടെയുള്ള മത്സരാര്‍ത്ഥികളെ തന്നെ ബഹുമാനത്തോടെയും, സ്‌നേഹത്തോടെയും മാത്രമെ അദ്ദേഹം കണ്ടിട്ടുള്ളൂ. സ്വന്തം വ്യക്തിത്വതം കൊണ്ട് ജനഹൃദയം കൈയ്യടിക്കിയ MK. ഒരുപാട് സ്‌നേഹത്തോടെ നമ്മള് കൈകോര്‍ത്ത വിജയം ഉറപ്പായും ജനഹൃദയങ്ങളില് എന്നും ഒന്നാമത് Mk തന്നെ കുട്ടികള് മുതല് മുതിര്‍ന്നവരെ ഒരേ സ്വരത്തില് പറയുന്നു'നിങ്ങള് ഞങ്ങളുടെ നായകനാണ്' പുതിയ സിനിമകള് പ്രതീക്ഷിച്ച് കൊണ്ട് മണിക്കുട്ടന്റെ ആര്‍മി എപ്പോഴും കൂടെ തന്നെയുണ്ട്.\nStory first published: Monday, May 31, 2021, 14:51 [IST]


Reason for vm sudheerans resignation -സ്വയമിറങ്ങി സുധീരൻ, രാഷ്ട്രീയ അപകടത്തിന് മുൻപ് സ്ഥാന ത്യാഗം\nVm Sudheeran Resigned From Kpcc President Position\nകോൺഗ്രസിനുളളിൽ ഒളിഞ്ഞും തെളിഞ്ഞും നടന്ന ഗ്രൂപ്പ് യുദ്ധത്തിനൊടുവിൽ അപകടത്തിൽ പരുക്കേറ്റ സുധീരൻ രാഷ്ട്രീയ അപകടത്തിന് കാത്തു നിൽക്കാതെപടിയിറങ്ങി.\nMarch 10, 2017 07:39:59 pm\nതാക്കോൽസ്ഥാന വിവാദങ്ങളെ ചായക്കോപ്പയിലെ രാഷ്ട്രീയക്കളിയാക്കിയ കാലത്താണ് കോൺഗ്രസിലെ സുധീരഭരണം വന്നത്. ഉമ്മൻചാണ്ടി മന്ത്രിസഭയിൽ കെ പി സി സി പ്രസിഡന്റ് സ്ഥാനത്തു നിന്നും ആഭ്യന്തര മന്ത്രിയായി രമേശ് ചെന്നിത്തല കടന്നു ചെന്നതും വി എം സുധീരൻ കെ പി സി സി പ്രസിഡന്റായി അവരോധിക്കപ്പെട്ടു. കേരളത്തിലെ ഉമ്മൻ ചാണ്ടി നേതൃത്വം നൽകുന്ന എ ഗ്രൂപ്പിനും രമേശ് ചെന്നിത്തലയുടെ ഐ ഗ്രൂപ്പിനും സൂധരന്റെ വരവിനോട് താൽപര്യമുണ്ടായിരുന്നില്ല. സുധീരനൊപ്പം വൈസ് പ്രസിഡന്റായി ഐ ഗ്രൂപ്പിന്റെ വി ഡി സതീശനും ആയി പുതിയ സംസ്ഥാന നേതൃത്വം. അതിന് മൂന്നു വർഷമാകുമ്പോൾ സുധീരൻ സ്വയം പുറത്തിറങ്ങുകയാണ്. ആരോഗ്യകാരണങ്ങളാണ് പറയുന്നത്. എന്നാൽ അത് ചെറിയൊരു കാരണം മാത്രമാണെന്ന് കോൺഗ്രസ് രാഷ്ട്രീയത്തിന്റെ അകത്തളങ്ങളിലെ വാർത്തകൾ. സ്വയം വിരമിച്ച് വരാൻ പോകുന്ന അപകടത്തിൽ നിന്നുളള രക്ഷപ്പെടലാണ് സുധീരന്റേത് എന്നാണ് വിലയിരുത്തപ്പെടുന്നത്. വരാൻ പോകുന്ന അപകടത്തെ വന്ന അപകടം കൊണ്ട് സുധീരൻ മറികടക്കുകയാണ ചെയ്തത് .\nഫെബ്രുവരി പത്തിന് സുധീരൻ അധികാരമേറ്റെടുത്തിട്ട് മൂന്ന് വർഷം തികയുന്ന ദിവസമാണ്. മൂന്നു വർഷമാണ് കെ പി സി സി പ്രസിഡന്റിന്റെ കാലാവധി. അത് കഴിഞ്ഞ് പുതിയ പ്രസിഡന്റ് തെരഞ്ഞെടുപ്പിലൂടെ വരണം. എന്നാൽ കോൺഗ്രസിൽ ഇതു നടന്നിട്ട് കാലം കുറേയായി. അതുകൊണ്ട് തന്നെ സുധീരന് സംഘടനാ തെരഞ്ഞെടുപ്പ് പൂർത്തിയാകുന്നത് വരെ തുടരാം. എന്നാൽ ആരോഗ്യ പ്രശ്നങ്ങൾ കാരണം മൂന്ന് മാസമെങ്കിലും വിശ്രമം വേണ്ടി വരുമെന്നാണ് സുധീരനുമായി അടുപ്പമുളളവർ പറയുന്നത്. ഈ സമയം നിലവിലത്തെ സാഹചര്യത്തിൽ നിർണായകമാണ്. കോൺഗ്രസിനുളളിൽ സുധീരനെതിരെ നടക്കുന്ന കലാപം എ, ഐഗ്രൂപ്പുകൾ ശക്തിപ്പെടുത്തും. അത് തനിക്ക് തിരിച്ചടിയാകുമെന്ന വിലയിരുത്തലിലാണ് ഈ സ്ഥാനത്യാഗമെന്നാണ് കോൺഗ്രസിനുളളിലെ ഒരു വിഭാഗം പറയുന്നത്. സുധീരൻ അധികാരമേറ്റതുമുതലുണ്ടായ സംഭവങ്ങൾ അവർ അതിന് ഉദാഹരണമായി ചൂണ്ടിക്കാണിക്കുന്നുമുണ്ട്.\nസുധീരൻ കെ പി സി സി പ്രസിഡന്റായി അധികാരമേറ്റത് മുതൽ സുധീരനെതിരായി ഒളിഞ്ഞും തെളിഞ്ഞും ഉയർന്ന അമ്പുകളേറെയായിരുന്നു. ഏറ്റവുമവസാനം ഏതാനും ദിവസം മുമ്പ് ഉമ്മൻചാണ്ടിയുടെ മനസാക്ഷിയെന്ന് വിശേഷിപ്പിക്കപ്പെടുന്ന കെ സി ജോസഫ് എം എൽ എയുടെ പരാമർശം സുധീരനെ ക്ഷുഭിതനാക്കിയിരുന്നു. ജി. കാർത്തികേയനെയായിരുന്നു കെ പി സി സി പ്രസിഡന്റ് ആക്കേണ്ടിയിരുന്നതെന്നും അങ്ങനെയെങ്കിൽ കേരളത്തിൽ ഭരണ തുടർച്ച ലഭിക്കുമായിരുന്നുവെന്നും കെ. സി. ജോസഫ് പ്രസ്താവിച്ചു. കേരള ലെജിസ്ലേറ്റീവ് സ്റ്റാഫ് അസോസിയേഷൻ സംഘടിപ്പിച്ച ജി. കാർത്തികേയൻ അനുസ്മരണത്തിലായിരുന്നു കെ സി ജോസഫിന്റെ പരാമർശം. ഇതിൽ ക്ഷുഭിതനായാണ് സുധീരന്റെ രാജി എന്നാണ് കോൺഗ്രസ് വൃത്തങ്ങൾ വ്യക്തമാക്കുന്നത്. സുധീരനെ അംഗീകരിക്കില്ലെന്ന എ ഗ്രൂപ്പിന്റെ സത്യവാങ്മൂലമാണിതെന്നും ഹൈക്കമാൻഡിനെതിരെയുളള വെല്ലുവിളിയാണിതെന്നും സുധീരനുമായി അടുപ്പമുളളവർ അന്ന് തന്നെ സൂചിപ്പിച്ചിരുന്നു. ഇതിൽ നടപടി വേണമെന്ന് സുധീരൻ ആവശ്യപ്പെട്ടിട്ടും അതുണ്ടാകാത്തതാണ് ഇപ്പോഴത്തെ പ്രകോപനത്തിന് കാരണമായി വിലയിരുത്തപ്പെടുന്നത്.\nഉടനെ വരാൻ പോകുന്ന സംഘടനാ തെരഞ്ഞെടുപ്പിൽ മത്സരിച്ച് ജയിക്കാനുളള കരുത്ത് തനിക്കില്ലെന്ന തിരിച്ചറിവും സുധീരനുണ്ട്. സർക്കാരും സംഘടനയും തമ്മിലുളള ഐക്യമില്ലായ്മയിലും അതൃപ്തിയിലും തുടർന്ന വിഭാഗീയത അതിന്റെ മുർദ്ധന്യത്തിലെത്തിയത് ഡി സി സി പുന സംഘടനയോടു കൂടെയാണ്. ഹൈക്കമാൻഡിൽ നിന്നിറിങ്ങിയ ലിസ്റ്റ് അസംതൃപ്തിയാണ് പടർത്തിയത്. ഉമ്മൻചാണ്ടി അതോടെ നിസ്സഹകരണ സമരവുമായി. നേരത്തെ ഉമ്മൻ ചാണ്ടി ഹൈക്കമാൻഡിനെ വെല്ലുവിളിച്ചത് കഴിഞ്ഞ നിയമസഭാ തെരഞ്ഞെടുപ്പ് കാലത്താണ്. സുധീരൻ മാറ്റി നിർത്തണമെന്ന് പറഞ്ഞ കെ ബാബു ഉൾപ്പടെയുളളവരെ മത്സരിപ്പിക്കണമെന്നായിരുന്നു ഉമ്മൻ ചാണ്ടിയുടെ വാദം. അന്നിറങ്ങിവന്ന ഉമ്മൻചാണ്ടി വാശിപിടിച്ച് മത്സരിപ്പിച്ച ബാബു തോറ്റു എന്നത് വേറൊരു ചരിത്രം. അന്നും ഹൈക്കമാൻഡിനെ വെല്ലുവിളിക്കാമെന്ന ധൈര്യം ഉമ്മൻചാണ്ടി കാണിച്ചു. ഡി സി സി പുനസംഘടനയിലും ഉമ്മൻചാണ്ടി ഹൈക്കമാൻഡിനെ വെല്ലുവിളിക്കുകയാണുണ്ടായത്. സ്വയം പിന്മാറിയുളള പ്രതിഷേധം. അതിന്റെയെല്ലാം അമ്പുകളേറ്റത് സുധീരനായിരുന്നു.\nകോൺഗ്രസിൽ ഗ്രൂപ്പ് രാഷ്ട്രീയത്തിന് അതീതമായ ഒരു നേതാവിനെ കണ്ടെത്താൻ വിഷമമായിരിക്കും. എ ഗ്രൂപ്പും ഐ ഗ്രൂപ്പും വാഴുന്ന കോൺഗ്രസിന് ആദർശമുഖം കൊണ്ടു വരാനാണ് വി.എം സുധീരനെ കെപിസിസി പ്രസിഡൻഡാക്കിയത്. എന്നാൽ ഗ്രൂപ്പ് രാഷ്ട്രീയങ്ങൾക്ക് അതീതമായി കോൺഗ്രസിനെ നയിക്കാൻ വിഎം സുധീരന് ഒരിക്കൽ പോലും സാധിച്ചില്ല. ഇത് തന്നെയാകാം സുധീരന്റെ രാജിയിലേക്ക് നയിച്ച പ്രധാന കാരണവും. സ്വന്തം ഗ്രൂപ്പ് സുധീരനുണ്ടാക്കുന്നുവെന്ന കോൺഗ്രസിനുളളിൽ തന്നെ ആരോപണം ഉയർന്നിരുന്നു.\nഡിസിസി പുനസംഘടനയിയലൂടെ സുധീരൻ അട്ടിമറിച്ച ഗ്രൂപ്പ് സമവാക്യം കോൺഗ്രസിനുളളിൽ ഗ്രൂപ്പ് പക ഉയരാനുളള തീയായി. സുധീരന്റെ നേത്രത്വത്തിലുള്ള സമാന്തര ഗ്രൂപ്പ് തങ്ങൾക്ക് ദോഷകരമാകുമെന്ന് തിരിച്ചറിഞ്ഞ എ,ഐ ഗ്രൂപ്പുകൾ ദില്ലിയിലേക്ക് പടനയിച്ചു. സംഘടന തിരഞ്ഞെടുപ്പ് വേണമെന്ന നിലപാടിൽ ഉമ്മൻ ചാണ്ടി പാറപോലെ ഉറച്ചു നിന്നതോടെ ഹൈക്കാമാൻഡിന് വഴങ്ങേണ്ടിയും വന്നു.\nRead More: സുധീരനിറങ്ങി , കോൺഗ്രസിനെ കൈപിടിച്ച് ഉയർത്താൻ ഇനി ആര് ?\nഉമ്മൻ ചാണ്ടിയും, രമേശ് ചെന്നിത്തലയും നേർക്കുനേർ പോരടിക്കുമ്പോഴായിരുന്നു കെപിസിസി പ്രസിഡൻഡ് സ്ഥാനത്തേക്ക് എത്തിയത്. തുടക്കത്തിൽ വിഎം സുധീരൻ വിവിധ വിഷയങ്ങളിൽ എടുത്ത നിലപാട് ഉമ്മൻ ചാണ്ടിയെയും രമേശ് ചെന്നിത്തലയേയും അസ്വസ്തരാക്കി. ഉമ്മൻ ചാണ്ടി സംസ്ഥാനം ഭരിക്കുമ്പോൾ ഒരു തിരുത്തൽ ശക്തിയായി സുധീരൻ രംഗത്ത് വന്നത് കോൺഗ്രസിൽ പുതിയ പോർമുഖങ്ങൾക്ക് വഴിതുറന്നു.\nമദ്യനയം നടപ്പാക്കാൻ കെപിസിസി പ്രസിഡൻഡ് കച്ചകെട്ടിയപ്പോൾ കോൺഗ്രസ് പ്രവർത്തകർക്ക് ഇടയിലും പൊതുജനത്തനിടയിലും സുധീരന്റെ പ്രീതി വർധിച്ചു. എന്നാൽ ഇത് ഉമ്മൻ ചാണ്ടിയെ അസ്വസ്ഥനാക്കി. ബാറുകൾ പൂട്ടിക്കൊണ്ടുള്ള മദ്യനയത്തിന് ഉമ്മൻ ചാണ്ടി മുതിരില്ലെന്നായിരുന്നു ഏവരും കരുതിയത്. എന്നാൽ പാളയിൽ പട നടക്കുന്നനതിനിടെ ഫൈവ് സ്റ്റാർ ബാറുകൾ ഒഴികെയുള്ള ബാറുകൾ പൂട്ടിക്കൊണ്ടുള്ള മദ്യനയം ഉമ്മൻ ചാണ്ടി പ്രഖ്യാപിച്ചു. ഇതോടെ സുധീരനെ വെട്ടി ഉമ്മൻ ചാണ്ടി കയ്യടി നേടി. പക്ഷെ മതിയായ ദീർഘ വീക്ഷണമില്ലാതെ തയാറാക്കിയ മദ്യനയം കോൺഗ്രസിനുള്ളിലും യു ഡി എഫിലും സൃഷ്ടിച്ച കുഴപ്പങ്ങൾ ഇന്നും അലയൊടുങ്ങിയിട്ടില്ല.\nഅഴിമതി ആരോപണ വിധേയരായ കോൺഗ്രസ് നേതാക്കാളെ സുധീരൻ വേട്ടയാടി. എക്സൈസ് മന്ത്രിയും ഉമ്മൻ ചാണ്ടിയുടെ ചാവേറുമായ കെ. ബാബുവിനെയും സുധീരൻ വെറുതെ വിട്ടില്ല. യുഡിഎഫ് മന്ത്രിസഭയിൽ അഴിമതി ആരോപണങ്ങൾ നേരിട്ട ആരെയും സുധീരൻ പരസ്യയമായി പിന്തുണച്ചില്ല. കെ.എം മാണിക്ക് എതിരായ ആരോപണങ്ങളിലും സുധീരൻ സമദൂര നിലപാടാണ് സ്വീകരിച്ചത്.\nസോളാർക്കേസിലെ ആരോപണങ്ങളിൽ ഉമ്മൻ ചാണ്ടിയെ പ്രതിരോധിക്കാൻ സുധീരൻ മുൻപന്തിയിൽ ഉണ്ടായിരുന്നു. എന്നാൽ ആരോപണങ്ങൾ നേരിട്ട ബെന്നി ബെഹനാനെ സുധീരൻ പ്രതിരോധിച്ചില്ല. ഈ ആരോപണങ്ങളുടെ പേരിൽ നിയമസഭ തിരഞ്ഞെടുപ്പിൽ ബെന്നി ബെഹനാന് സീറ്റ് നിഷേധിക്കാൻ സുധീരൻ വിജയിച്ചു.\nയുഡിഎഫ് സർക്കാരിന്റെ അവസാനകാലത്തെ കടുംവെട്ട് തീരുമാനങ്ങളിൽ സുധീരൻ സർക്കാരിന് പ്രതിരോധം തീർത്തില്ല. അവസാന കാലത്ത് ഇറക്കിയ ഉത്തരവുകൾ ദുഷ്ടലാക്കോട് കൂടി ഉള്ളതാണെന്ന് തിരിച്ചറിഞ്ഞതോടെ സുധീരനും മൗനം പാലിച്ചു. പിന്നീട് നടന്ന തിരഞ്ഞെടുപ്പിൽ ഇടത് തരംങ്കത്തിൽ യുഡിഎഫ് കടപുഴകി. തോൽവിയുടെ ഉത്തരവാദിത്തം ഏറ്റെടുത്ത് ഉമ്മൻ ചാണ്ടി ഔദ്യോഗിക ചുമതലകൾ വേണ്ട എന്ന് പ്രഖ്യാപിച്ച് പിൻവലിഞ്ഞു. എന്നാൽ കെപിസിസി പ്രസിഡൻഡിന്രെ പലനിലപാടുകളും തോൽവിക്ക് കാരണമായെന്ന് നിലപാടായിരുന്നു എ ഗ്രൂപ്പിന് അവരത് അന്ന് പാർട്ടിക്കുളളിൽ പറഞ്ഞു. ഇപ്പോഴത് പുറത്തു പറയാൻ തുടങ്ങി. അതിന്റെ ആദ്യ വെടിയാണ് കെ സി ജോസഫ് നടത്തിയത്. അതിനെതിരായ നടപടിക്കായി സുധീരൻ ശ്രമിച്ചുവെങ്കിലും അത്തരം നീക്കങ്ങളൊന്നുമുണ്ടായില്ല.അതോടെ വരാൻ പോകുന്നത് തിരിച്ചറിയാൻ സുധീരന് സാധിച്ചു.\nകോഴിക്കോട് ഉണ്ടായ അപകടത്തെ തുടർന്ന് കുറച്ചു കാലം വിശ്രമിക്കേണ്ടി വരുമെന്ന് ആരോഗ്യപരമായ ഉപദേശം കണക്കിലെടുത്ത് സ്ഥാനം ഒഴിയാമെന്ന നീക്കം ഹൈക്കമാൻഡിനെ വിഷമിപ്പിക്കാതെയും സംഘടനാ തെരഞ്ഞെടുപ്പിൽ തന്റെ തടി കേടാവാതെയും രക്ഷപ്പെടുത്താനുളള സുവർണാവസരമാണെന്ന് തിരിച്ചറിയാവുന്നതുമാണ് ഈ രാജിയുടെ പിന്നിലെ കോൺഗ്രസ് കഥ.


ബാലഭാസ്കറിന്റെ കാറിന്റെ മുൻസീറ്റിലെ ചോരപ്പാടുകൾ മായ്ച്ചതാര്? വിശദമായ അന്വേഷണത്തിന് ക്രൈം ബ്രാഞ്ച് • ഇ വാർത്ത | evartha\nബാലഭാസ്കറിന്റെ കാറിന്റെ മുൻസീറ്റിലെ ചോരപ്പാടുകൾ മായ്ച്ചതാര്? വിശദമായ അന്വേഷണത്തിന് ക്രൈം ബ്രാഞ്ച്\nവയലിനിസ്റ്റ് ബാലഭാസ്കറിന്റെ മരനത്തിൽ ദുരൂഹതയുണ്ടെന്ന ബന്ധുക്കളുടെ പരാതിയിന്മേൽ ക്രൈം ബ്രാഞ്ച് വിശദമായ അന്വേഷണം നടത്തും.\nഅപകടം നടന്ന ദിവസത്തെ ബാലഭാസ്കറിന്റെ യാത്രയൂടെ വിശദവിവരങ്ങൾ ക്രൈം ബ്രാഞ്ച് അന്വേഷിക്കും. അപകടം നടന്ന സ്ഥലത്ത് വീണ്ടും പരിശോധന നടത്തും. നേരത്തെ കേസ് അന്വേഷിച്ച പൊലീസ് ഉദ്യോഗസ്ഥര്, ബന്ധുക്കള്, ദൃക്സാക്ഷികള് എന്നിവരില്‍നിന്നും വിവരങ്ങൾ ശേഖരിക്കും.\nബാലഭാസ്കര് സഞ്ചരിച്ച കാറിന്റെ മുന്‍സീറ്റിലെ ചോരപ്പാടുകള് അപകടശേഷം ഒരാള് തുടച്ചു മാറ്റിയതു കണ്ടെന്ന ദൃക്സാക്ഷി മൊഴികളും പരിശോധിക്കും. കേസ് അന്വേഷണം വേഗത്തിൽ പൂര്‍ത്തിയാക്കണമെന്ന് മുഖ്യമന്ത്രിയുടെ ഓഫിസ് നിര്‍ദേശം നല്‍കിയിട്ടുണ്ട്.\nബാലഭാസ്കറിന്റെ പിതാവ് കെ.സി.ഉണ്ണിയുടെ മൊഴി ക്രൈംബ്രാഞ്ച് ഇന്ന് രേഖപ്പെടുത്തി. അപകടത്തില് ദുരൂഹതയുണ്ടെന്ന് ഉണ്ണി ക്രൈംബ്രാഞ്ചിനു മൊഴി നല്‍കി. സ്വര്‍ണക്കടത്തുകേസില് അറസ്റ്റിലായ പ്രകാശ് തമ്പിയുടേയും വിഷ്ണുവിന്റെയും പ്രവര്‍ത്തനങ്ങളില് സംശയമുണ്ട്. കോളജില് പഠിക്കുന്ന കാലം മുതല് വിഷ്ണു ബാലഭാസ്കറിന്റെ കൂടെയുണ്ട്. പ്രകാശ് തമ്പി കൂട്ടുകാരനായിട്ട്6വര്‍ഷമാകുന്നതേയുള്ളൂവെന്നും കെ സി ഉണ്ണി ആരോപിച്ചു.\nTopics: accident Balabhaskar crime branch


'ഇവളെ ഞങ്ങള് എല്ലാവര്‍ക്കുമായി സമര്‍പ്പിക്കുന്നു' | DoolNews\n'ഇവളെ ഞങ്ങള് എല്ലാവര്‍ക്കുമായി സമര്‍പ്പിക്കുന്നു'\nWednesday, 16th March 2016, 11:36 am\nഫലസ്തീനിയന് ജനതയ്ക്കായി ജീവന് ബലിയര്‍പ്പിച്ച റേച്ചല് കോറിയുടെ പതിമൂന്നാമത് ചരമവാര്‍ഷികമാണിന്ന്. ഫലസ്തീനിയന് ജനതയ്‌ക്കൊപ്പം റാഫയില് കഴിഞ്ഞിരുന്ന നാളില് റേച്ചല് കോറിയുടെ കത്താണിത്. 2012 ആഗസ്റ്റ് 29ന് ഡൂള്‍ന്യൂസില് പ്രസിദ്ധീകരിച്ച ഈകത്ത് ഇവിടെ വീണ്ടും പ്രസിദ്ധീകരിക്കുന്നു.\n“ഇവളെ ഞങ്ങള് എല്ലാവര്‍ക്കുമായി സമര്‍പ്പിക്കുന്നു” എന്നു പറഞ്ഞത് ആ അമ്മ പൊട്ടിക്കരഞ്ഞുകൊണ്ടായിരുന്നു. റേച്ചലിന്റെ അമ്മ..\n2003ല് ഗാസയില് ഇസ്രായേലി ടാങ്കറിന്റ ചക്രങ്ങളിലെ ഓരോ പല്ലും ആ അമേരിക്കന് ജൂത പെണ്‍കൊടിയുടെ ശരീരത്തിന്റെ ഓരോഭാഗങ്ങളും ഭൂമിയുടെ ആഴങ്ങളിലേയ്ക്ക് ഞെരിച്ച് താഴ്ത്തിയപ്പോള് പൊടുന്നനെ മറഞ്ഞുപോയത് ഒരു ജനതയുടെ സ്വപ്‌നങ്ങള് തന്നെയായിരുന്നു. മനുഷ്യത്വത്തിന്റെ നേരിയ നനവും അങ്ങനെ അവര് തുടച്ചുമാറ്റി. തെറ്റാടിയും കല്ലുമായി പ്രതിരോധിക്കുന്ന കുരുന്നുകള്‍ക്കു നേരെ വെടിയുണ്ടകൊണ്ട് മറുപടിപറയുന്ന സയണിസ്റ്റ് പട്ടാളത്തിന്റെ നിഘണ്ഡുവില് മനുഷ്യത്വം എന്ന വാക്ക് കണ്ടെത്താന് കഴിയില്ല എന്നത് ഫലസ്തീന് ജനത ജീവിതം നല്‍കി കണ്ടെത്തിയ കാര്യമാണ്.\nറേച്ചല് കോറി എന്ന 23കാരി കൊല്ലപ്പെടുമ്പോള് വാഷിങ്ടണിലെ ഒളിമ്പിയ നഗരത്തിലെ എവര്‍ഗ്രീന് സ്‌റ്റേറ്റ് കോളേജിലെ വിദ്യാര്‍ത്ഥിനിയായിരുന്നു. ഒപ്പം ഒളിമ്പിയന്‍സ് ഫോര് പീസ് ആന്റ് സോളിഡാരിറ്റി എന്ന ഗ്രൂപ്പിലെ പ്രവര്‍ത്തകയും. വെസ്റ്റ് ബാങ്കിലെയും ഗാസയിലെയും ഇസ്രായേലി പട്ടാള പദ്ധതികളെ സമാധാനപരമായ മാര്‍ഗങ്ങളിലൂടെ ചെറുക്കാന് വേണ്ടി രൂപം നല്‍കിയതായിരുന്നു ആ സംഘം. ഫലസ്തീന്‍കാരുടെ നേതൃത്വത്തിലുള്ളതായിരുന്നു ഇത്.\nഫലസ്തീന് അനുകൂല സംഘടനയായ ഇന്റെര്‍നാഷണല് സോളിഡാരിറ്റു മൂവ്‌മെന്റിലെ എട്ട് പേരോടൊപ്പം ഈ ചെറുപ്പക്കാരിയും എത്തി, റാഫയിലെ അഭയാര്‍ത്ഥി ക്യാമ്പിനെ തകര്‍ക്കുന്നതിനെ ചെറുക്കാനുള്ള മനുഷ്യമതില് തീര്‍ക്കാന്. അന്ന് ഇസ്രായേലി അധികാരികള് പറഞ്ഞത്, അഭയാര്‍ത്ഥി ക്യാമ്പിനെ തകര്‍ക്കാതെ വേറെ മാര്‍ഗമില്ലെന്നാണ്. കാരണം ആ പ്രദേശങ്ങളില് പെട്രോള് നടത്തുന്ന തങ്ങളുടെ ട്രൂപ്പിനെ ആക്രമിക്കാന് ഫലസ്തീന്‍കാര് ഈ ക്യാമ്പ് ഉപയോഗിക്കുന്നു എന്നാണ്.\nഎന്നാല് അഭയാര്‍ത്ഥി ക്യാമ്പ് തകര്‍ക്കുന്നത് ഫലസ്തീനികള്‍ക്ക് ഇസ്രായേല് വിധിച്ച കൂട്ട ശിക്ഷയായിരുന്നുവെന്ന് മനുഷ്യാവകാശ പ്രവര്‍ത്തകര് തിരിച്ചറിഞ്ഞിരുന്നു.\nറേച്ചല് ഓറഞ്ച് നിറത്തിലുള്ള ഫഌറസെന്റ് നിറത്തിലുള്ള വസ്ത്രങ്ങളും ധരിച്ച് അഭയാര്‍ത്ഥി ക്യാമ്പ് തകര്‍ക്കാനായി വരുന്ന ബുള്‍ഡോസറിനുമുന്നില് നിലയുറപ്പിച്ചു. അതിനുമുന്നില് മുട്ടുകുത്തി നിന്ന് ചെറുക്കാന് ശ്രമിച്ച റേച്ചലിനെ ബുള്‍ഡെസര് മണ്ണിലേയ്ക്ക് ഞെരിച്ചമര്‍ത്തി കടന്നുപോയി.. ബുള്‍ഡോസറിന്റെ ഡ്രൈവര് വേഗത കുറച്ചില്ല.. ലാഘവത്തോടെ കൈവീശുക മാത്രം ചെയ്തു..\nമനുഷ്യത്വത്തിന്റെ ആ ഒലിവു ചില്ലയ്ക്കുമേല് വീണ്ടും ബുള്‍ഡോസര്‍കയറ്റി അരച്ചുകൊണ്ട് ഹൈയ്ഫാ ജില്ലാ കോടതി വിധി വന്നിരിക്കുന്നു.. റേച്ചലിന്റെത് കൊലപാതകമല്ല.. കേവലം അപകടം മാത്രം. റേച്ചലിന്റെ മാതാപിതാക്കള് നല്‍കിയ ഹര്‍ജിയിലാണ് ജില്ലാകോടതിയുടെ വിധിപ്രഖ്യാപനം (പ്രഹസനം).\nലോക മനസാക്ഷിയെ ഞെട്ടിച്ച സയണിസ്റ്റ് ഭീകരതയ്‌ക്കെതിരെയുള്ള മനുഷ്യത്വത്തിന്റെ രക്തസാക്ഷിയാണ് റേച്ചല്.. റേച്ചലിന്റെ സ്മരണയ്ക്ക് മുന്നില് ഡൂള്‍ന്യൂസ് ആദരവോടെ അവരുടെ സുപ്രധാന വാക്കുകളെ സമര്‍പ്പിക്കട്ടെ.. ലോകം ഇനിയും ആ മഹതിയുടെ ധീരതയുടെ രാഷ്ട്രീയം ഏറ്റെടുക്കട്ടെ എന്നാശിച്ചുകൊണ്ട്..\nഞാന് ഫലസ്തീനില് എത്തിയിട്ട് രണ്ടാഴ്ച്ചയും ഒരു മണിക്കൂറുമായിരിക്കുന്നു. ഞാനിവിടെ കണ്ടതിനെ കുറിച്ച് ചിലത് കുറിക്കാനുണ്ട്. അമേരിക്കയിലേയ്ക്ക് ഈ കത്തെഴുതാനായി ഇരിക്കുമ്പോള് എന്തൊക്കെയാണ് ഇവിടെ സംഭവിക്കുന്നതെന്ന് ചിന്തിക്കാന്‍കൂടി എനിക്ക് ബുദ്ധിമുട്ടനുഭവപ്പെടുന്നു.\nരണ്ട് ദിവസം മുമ്പ് ഒരു എട്ടുവയസ്സുകാരനെ ഇസ്രായേലി പട്ടാളം വെടിവെച്ച് കൊന്നിട്ടേ ഉണ്ടായിരുന്നുള്ളു. മറ്റു കുഞ്ഞുങ്ങളുടെ ചുണ്ടുകളില് അവന്റെ പേര് ഇപ്പോഴും മര്‍മരശബ്ദമായി അവശേഷിക്കുന്നുണ്ട്, ‘അലി’.\nതങ്ങളുടെ വീട്ടുചുമരിലേയ്ക്ക് പാറിയെത്തുന്ന വെടിയുണ്ടകളെ ചെറുക്കാന് ഇവിടുത്തെ വീടുകളില് ഇനിയും കുഞ്ഞുങ്ങള് അവശേഷിക്കുന്നുണ്ടോ എന്നെനിക്കറിയില്ല. ഇവിടുത്തെ പോലെയല്ല എല്ലായിടത്തെയും ജീവിതങ്ങള് എന്ന് ഈ കൊച്ചു കുഞ്ഞുങ്ങള് തിരിച്ചറിയുന്നുണ്ട് എന്നാണ് എനിക്ക് തോന്നുന്നത്. ഞാന് ഇവിടെ എത്തുന്നതിനും രണ്ട് ദിവസം മുമ്പ് ഒരു എട്ടുവയസ്സുകാരനെ ഇസ്രായേലി പട്ടാളം വെടിവെച്ച് കൊന്നിട്ടേ ഉണ്ടായിരുന്നുള്ളു. മറ്റു കുഞ്ഞുങ്ങളുടെ ചുണ്ടുകളില് അവന്റെ പേര് ഇപ്പോഴും മര്‍മരശബ്ദമായി അവശേഷിക്കുന്നുണ്ട്, “അലി”.\nഎന്റെ പരിമിതമായ അറബ് ജ്ഞാനത്തില് നിന്നു കൊണ്ട് അവരുടെ നിലയ്ക്കാത്ത ചോദ്യങ്ങള്‍ക്ക് മറുപടി പറയാന് ശ്രമിക്കുന്നുണ്ട്. “കൈഫ് ഷാറോണ്?” “കൈഫ് ബുഷ്?” (ഷാറോണ് എന്തുപറയുന്നു? ബുഷ് എന്തുപറയുന്നു?) “ഷാരോണ് മജ്‌നൂണ്”, ബുഷ് മജ്‌നൂണ്””, (“”ഷാരോണിന് ഭ്രാന്താണ്”, “ബുഷിന് ഭ്രാന്താണ്” “) എന്ന എന്റെ ഉത്തരം കേള്‍ക്കുമ്പോള് അവര് ചിരിക്കും. ഉറപ്പായും ഞാന് അങ്ങനെതന്നെ വിശ്വസിക്കുന്നു.\nഇംഗ്ലീഷ് അറിയാവുന്ന ചില മുതിര്‍ന്നവര് എന്നെ തിരുത്താറുണ്ട്. “ബുഷ് മിഷ് മജനൂണ്..” ബുഷ് ഒരു ബിസിനസ്സുകാരനാണ്. ബുഷ് ഒരു ഉപകരണമാണെന്ന് പറയാന് ഞാന് പഠിച്ചുകൊണ്ടേയിരിക്കുന്നു. എനിക്കറിയില്ല എന്റെ തര്‍ജ്ജുമ ശരിയാണോ എന്ന്. പക്ഷേ ഒരുകാര്യം വാസ്തവമാണ്. എങ്ങനെയാണ് ആഗോള അധികാര ഘടന പ്രവര്‍ത്തിക്കുന്നത് എന്നതിനെ കുറിച്ച് ഏതാനും വര്‍ഷങ്ങള്‍ക്കു മുമ്പ് ഞാന് പഠിച്ചതിനേക്കാള് കൂടുതല് ഇവിടുത്തെ എട്ടുവയസ്സുകാര്‍ക്കറിയാം.\nലേഖനങ്ങളോ പഠനങ്ങളോ കോണ്‍ഫെറന്‍സുകളോ ഡോക്യുമെന്ററികളോ അല്ല ഇവിടുത്തെ യാഥാര്‍ത്ഥ്യത്തെ കുറിച്ച് എനിക്ക് പറഞ്ഞ് തന്നിട്ടുള്ളത്. ഇവിടെ വന്ന് നിങ്ങളിത് കാണാത്തിടത്തോളം നിങ്ങള്‍ക്ക് ഇതൊന്നും ചിന്തിക്കാന് കൂടി കഴിയില്ല. എന്നിട്ടും നിങ്ങള്‍ക്കറിയാം ഫലസ്തീനെ കുറിച്ച് നിങ്ങളറിഞ്ഞവ യാഥാര്‍ത്ഥ്യങ്ങളല്ലെന്ന്.\nഈ ഉരുളന് കല്ലുകള്‍ക്കു മുകളിലൂടെയാണ് ഞാന് നടക്കുന്നത്. ഒരിക്കല് ഇവിടെ വീടുകള് ഉണ്ടായിരുന്നു.\nആയുദ്ധമില്ലാത്ത ഒരു അമേരിക്കന് പൗരനുനേരെ നിറയൊഴിച്ചാല് ഇസ്രായേലി പട്ടാളത്തിന് എന്തെല്ലാം അഭിമുഖീകരിക്കേണ്ടിവരും? കിണറുകള് നശിപ്പിക്കപ്പെടുമ്പോള് വെള്ളം വാങ്ങാന് എന്റെ കൈവശം പണമുണ്ട്. മാത്രവുമല്ല ഇവിടം ഉപേക്ഷിക്കുക എന്ന ഓപ്ഷനും എനിക്കുണ്ട്. എന്റെ മാതൃരാജ്യത്തെ നിരത്തിലൂടെ കാറോടിച്ചു പോകുമ്പോള് ആകാശത്തുനിന്നും ചീറിവന്ന റോക്കറ്റിനാല് കൊല്ലപ്പെട്ടവരായി എന്റെ കുടുംബത്തില് ആരും ഇല്ല.\nഎനിക്കൊരു വീടുണ്ട്. സമുദ്രത്തിനു സമീപം പോയി അതാസ്വദിക്കാന് എനിക്കവകാശമുണ്ട്. ഞാന് സ്‌കൂളില് നിന്നോ ജോലി സ്ഥലത്തുനിന്നോ തിരികെ പോവുമ്പോള് എന്റെ ബിസിനസ്സുമായി മുന്നോട്ടു പോകണോ അതോ വീട്ടില് പോകണോ എന്ന് തീര്‍ച്ചപ്പെടുത്തുന്ന അധികാരവുമായി ഒരു പട്ടാളസംഘവും പാതിവഴിയില് എന്നെ കാത്തു നില്‍ക്കില്ലെന്ന് ഏകദേശം എനിക്കുറപ്പുണ്ട്.\nഈ ചിന്തകളോടെ ഞാനിവിടെ റാഫയിലാണ്. ഈ നഗരത്തില് ഏകദേശം ഒരു ലക്ഷത്തിനാല്‍പ്പതിനായിരം പേര് ജീവിക്കുന്നു. ഇതില് 60 ശതമാനം പേരും അഭയാര്‍ത്ഥികളാണ്. അതും രണ്ടും മൂന്നും തവണ അഭയാര്‍ത്ഥികളായവര്..\nഎങ്ങനെയാണ് ആഗോള അധികാര ഘടന പ്രവര്‍ത്തിക്കുന്നത് എന്നതിനെ കുറിച്ച് ഏതാനും വര്‍ഷങ്ങള്‍ക്കു മുമ്പ് ഞാന് പഠിച്ചതിനേക്കാള് കൂടുതല് ഇവിടുത്തെ എട്ടുവയസ്സുകാര്‍ക്കറിയാം.\nഈ ഉരുളന് കല്ലുകള്‍ക്കു മുകളിലൂടെയാണ് ഞാന് നടക്കുന്നത്. ഒരിക്കല് ഇവിടെ വീടുകള് ഉണ്ടായിരുന്നു. രാജ്യാതിര്‍ത്തിയുടെ അപ്പുറത്തെ വശത്ത് നിന്നുകൊണ്ട് ഈജിപ്ഷ്യല് പട്ടളക്കാര് എന്നോട് “മാറ് മാറ്..” എന്ന് വിളിച്ചു കൂവുന്നത് കേട്ടു… കാരണം ഒരു ടാങ്കര് വരികയായിരുന്നു. എന്നിട്ടവര് കൈവീശി എന്നോട് ചോദിച്ചു, “എന്താണ് നിന്റെ പേര്?” ഈ സൗഹാര്‍ദമായ ആകാംക്ഷ എന്നെ വല്ലാതെ ശല്യം ചെയ്തു. ഞങ്ങള് എല്ലാവരും മറ്റുള്ളവരെ കുറിച്ച് എത്രമാത്രം ആകാംക്ഷയുള്ളവരാണെന്ന് ഒരു പരിധിവരെ ഇതെന്നെ ചിന്തിപ്പിച്ചു. ടാങ്കര് കടന്നു വരുന്ന വഴിയില് അലഞ്ഞു നടക്കുന്ന അപരിചിതയായ ഒരു യുവതിയ്ക്കുനേരെ ഈജിപ്തുകാര് ആക്രോശിക്കുമ്പോള്, മറിഞ്ഞുവീണുകൊണ്ടിരിക്കുന്ന മതിലുകളിള് നിന്ന് പുറത്തുചാടുന്ന ഫലസ്തീകള് ടാങ്കറില് നിന്നുതിര്‍ന്നുകൊണ്ടിരിക്കുന്ന വെടിയുണ്ടകളെ ഏറ്റുവാങ്ങിക്കൊണ്ടിരിക്കുന്നു. അന്തര്‍ദേശീയ പൗരന്‍മാരാകട്ടെ ടാങ്കറിനുമുമ്പില് ബാനറുമായി നില്‍ക്കുന്നു. ഇസ്രായേലികള് അജ്ഞാതരായി ടാങ്കറുകളില് ഉണ്ട്. ചിലപ്പോള് ആക്രശിച്ചുകൊണ്ടും ചിലപ്പോള് കൈവീശിയും. ഞങ്ങള് അലഞ്ഞുതിരിയുന്നിടത്തെല്ലാം വീടുകള്‍ക്കു നേരെ വെടിയുതിര്‍ക്കപ്പെടുന്നു..\nപുറം ലോകത്തെ കുറിച്ചുള്ള വാര്‍ത്തകള് ലഭിക്കാന് എനിക്ക് ഇവിടെ ബുദ്ധിമുട്ടുണ്ട്. എന്നാലും ഇറാഖിനു മുകളില് ഒരു യുദ്ധം ഉറഞ്ഞുകൂടുന്നത് അനിവാര്യമായിട്ടുണ്ടെന്ന് ഞാന് കേള്‍ക്കുന്നു. “ഗാസ തിരികെ പിടിച്ചെടുക്കു”ന്നതിലാണ് ഇവിടെ മുഴുവന് ശ്രദ്ധയും ലഭിക്കുന്നത്. ഗാസ വാസ്തവത്തില് തിരികെ പിടിച്ചെടുക്കപ്പെട്ടുകഴിഞ്ഞു. അത് വിപുലപ്പെടുക മാത്രമാണ് ചെയ്യുന്നത്. എന്റെ പേടി ടാങ്കുകള് മുമ്പത്തേതില് നിന്നും വ്യത്യസ്തമായി എല്ലാ നിരത്തിലേയ്ക്കും ഇറങ്ങുമോ എന്നാണ്. എന്നിട്ട് സമുഹത്തിനുനേരെ വെടിവെയ്ക്കുമോ എന്നാണ്. ഇന്നാട്ടുകാരെ ഈ യുദ്ധം എങ്ങനെയാണ് ബാധിക്കുന്നതെന്ന് ജനങ്ങള് ചിന്തിച്ച് തുടങ്ങിയെങ്കില് നിങ്ങള് സമരം തുടങ്ങുമെന്ന് ഞാന് പ്രതീക്ഷിക്കുന്നു.\nഎല്ലാവര്‍ക്കും എന്റെ സ്‌നേഹാദരങ്ങള്. അമ്മയെ കെട്ടിപ്പിടിച്ച് ചുംബിക്കുന്നു. സെസാമീസിനും ലിങ്കന് സ്‌കൂളിനും എന്റെ സ്‌നേഹം. ഒളിമ്പിയയ്ക്ക് എന്റെ സ്‌നേഹം.\nRead more: റേച്ചല് കോറിയെ കൊന്നത് സൈന്യമല്ലെന്ന് ഇസ്രായേല് കോടതി


എന്റെ സുരക്ഷാകാര്യമല്ല, ജനങ്ങളുടെ സുരക്ഷാ പ്രശ്‌നമാണ് ഉയര്‍ത്തിക്കൊണ്ടു വരാനുള്ളത്: പ്രിയങ്കാ ഗാന്ധി • Suprabhaatham\nDecember 30, 2019 | 4:31 pm IST\nCAACongresspriyanka gandhiUPUP PoliceYogi Adityanath\nലഖ്‌നോ: തന്റെ സുരക്ഷാ കാര്യം അത്ര വലിയ കാര്യമല്ലെന്നും അത് ചെറുതു മാത്രമാണെന്നും കോണ്‍ഗ്രസ് ജനറല് സെക്രട്ടറി പ്രിയങ്കാ ഗാന്ധി. അത് ചര്‍ച്ചചെയ്യേണ്ട ആവശ്യമില്ല. ഇന്ന് നമ്മള് ഉയര്‍ത്തുന്നത് സംസ്ഥാനത്തെ ജനങ്ങളുടെ സുരക്ഷാ പ്രശ്‌നമാണെന്നും പ്രിയങ്ക യു.പിയിലെ ലഖ്‌നോവില് പറഞ്ഞു.\nനിയമവിരുദ്ധമായ നിരവധി നടപടികളാണ് യു.പി സര്‍ക്കാരും പൊലിസും നടത്തിയതെന്നും പ്രിയങ്ക പറഞ്ഞു. അരാജകത്വത്തിലേക്ക് നയിക്കുന്ന പ്രവര്‍ത്തിയാണ് പൊലിസില് നിന്നുണ്ടായതെന്നും പൗരത്വ നിയമ ഭേദഗതിക്കെതിരായ പ്രതിഷേധത്തെ അടിച്ചമര്‍ത്തിയ രീതിയെ പ്രിയങ്ക വിമര്‍ശിച്ചു.\nമുഖ്യമന്ത്രി യോഗി ആദിത്യനാഥിനെതിരെയും പ്രിയങ്ക കടുത്ത വിമര്‍ശനമുന്നയിച്ചു. താങ്കള് ധരിച്ച കാവി വസ്ത്രത്തെ പ്രതിനിധീകരിക്കുന്ന ധര്‍മം പിന്തുടരണമെന്ന് പ്രിയങ്ക യോഗിയോട് പറഞ്ഞു.\nപൗരത്വ നിയമ ഭേദഗതിക്കെതിരെ പ്രതിഷേധിച്ചവരില് നിന്ന് നശിപ്പിക്കപ്പെട്ട പൊതുമുതല് തിരിച്ചുപിടിക്കാന് അവരുടെ സ്വത്തുക്കള് കണ്ടുകെട്ടുമെന്ന യോഗിയുടെ പ്രസ്താവനയെയും പ്രിയങ്ക വിമര്‍ശിച്ചു. പൊതുജനങ്ങള്‍ക്കെതിരെയുള്ള പ്രതികാരമാണിതെന്ന് പ്രിയങ്ക പറഞ്ഞു. ചരിത്രത്തില് ആദ്യമായാണ് ഒരു മുഖ്യമന്ത്രി ഇങ്ങനെയൊരു പ്രസ്താവന നടത്തുന്നതെന്നും പൊതുജനങ്ങള്‍ക്കെതിരെയുള്ള പ്രതികാരനടപടിയാണിതെന്നും പ്രിയങ്ക പറഞ്ഞു.


'ജൂത ദേശീയ രാഷ്ട്രം'; വിവാദ നിയമം ഇസ്രായേല് പാസാക്കി | islamonlive.in\nജറൂസലേം: ഏറെ വിവാദമായ ജൂത ദേശീയ രാഷ്ട്രമെന്ന നിയമം ഇസ്രായേല് പാര്‍ലമെന്റില് പാസാക്കി. 55 വോട്ടുകള്‍ക്കാണ് ബില് പാസാക്കിയത്. ഇസ്രായേല് ജൂത ഭൂരിപക്ഷ രാഷ്ട്രമാണെന്നും ഹീബ്രു ദേശീയ ഭാഷയാണെന്നും പ്രഖ്യാപിച്ചാണ് നിയമം പാസാക്കിയത്. ഇസ്രായേലില് കഴിയുന്ന 1.8 മില്യണ് ഫലസ്തീനികളെ പ്രകോപിപിക്കുന്ന തരത്തിലാണ് ഇസ്രായേല് ജൂത രാഷ്ട്രമെന്ന പ്രഖ്യാപനം നടത്തിയത്.\nജൂത സമുദായത്തിന്റെ ദേശീയ താല്‍പര്യം സംരക്ഷിക്കാനാണ് ഭരണകൂടം ഇത്തരത്തില് നിയമം കൊണ്ടുവരുന്നത്. ഇസ്രായേലിലുള്ള അറബ് ജനതയെ പാര്‍ശ്വവത്കരിക്കുകയാണ് നെതന്യാഹു ഭരണകൂടം ഇതിലൂടെ ചെയ്യുന്നത്.\nദേശീയ ഭാഷ അറബിയെന്ന ഫലസ്തീനികളുടെ താല്‍പര്യത്തെയും നിയമം ഇല്ലാതാക്കുന്നുണ്ട്. അറബി ഭാഷയുടെ പദവി തരംതാഴ്ത്തുകയും ചെയ്തു.\nസയണിസത്തിനും ഇസ്രായേല് രാഷ്ട്രത്തിനും ഇത് ചരിത്ര നിമിഷമാണെന്നും ഇസ്രായേല് ചരിത്രപരമായി ജൂത ജനതയുടെ മാതൃഭൂമിയാണെന്നും അവര്‍ക്ക് അവരുടെ ദേശീയ രാഷ്ട്രമാക്കാന് സ്വയം നിര്‍ണ്ണയാവകാശമുണ്ടെന്നും വോട്ടെടുപ്പിന് ശേഷം പ്രധാനമന്ത്രി നെതന്യാഹു പറഞ്ഞു. പാര്‍ലമെന്റിലെ ഫലസ്തീന് അംഗങ്ങള് വോട്ടെടുപ്പിനെ എതിര്‍ക്കുകയും അപലപിക്കുകയും ചെയ്തു.


കോവിഡ് വാക്സിൻ സംസ്ഥാനത്തെ എല്ലാവർക്കും സൗജന്യമായി നൽകുമെന്ന മുഖ്യമന്ത്രി പിണറായി വിജയന്റെ പ്രഖ്യാപനത്തെ ബിജെപി നേതാവ് എ പി അബ്ദുല്ലക്കുട്ടി വിമർശിച്ചു. അർഹരായവർക്കും ദരിദ്രരിൽ ദരിദ്രർക്കും കോവിഡ് വാക്സിൻ സൗജന്യമായി നൽകണമെന്നും അദ്ദേഹം പറയുന്നു. ഫേസ്ബുക്ക് പോസ്റ്റിലൂടെയാണ് അബ്ദുല്ലകുട്ടിയുടെ വിമർശനം.\nരണ്ട് ലക്ഷം കോടി രൂപയുടെ കടമുള്ള ഒരു സംസ്ഥാനത്തിന്റെ താത്ക്കാലിക അധിപനാണ് നിങ്ങൾ. കൈയ്യടി കിട്ടാന് കമ്മ്യൂണിസ്റ്റ് സൗജന്യ രാഷ്ട്രീയ ബഡായി അവസാനിപ്പിക്കണം. എല്ലാവർക്കും സൗജന്യമെന്ന നിലപാടിനോട് പരസ്യമായി വിയോജിച്ച് മുൻപ് നിയമസഭയിലെ ബജറ്റ് പ്രസംഗങ്ങളിൽ ശക്തമായി വാദിച്ചിരുന്നു. താനും ഭാര്യയും സൗജന്യവാക്‌സിന് അര്‍ഹരല്ല എന്ന ബോധ്യമുള്ളതുകൊണ്ട് മാംഗ്ലൂരിലെ ആശുപത്രിയില് നിന്ന് 250 രൂപ മുടക്കിയാണ് വാക്‌സിന് സ്വീകരിച്ചതെന്നും അദ്ദേഹം എഫ് ബി പോസ്റ്റില് പറയുന്നു\nകോവിഡ് വാക്സിൻ സൗജന്യമായി നൽകണം ഇതാണെല്ലൊ പിണറായി വിജയനും കൂട്ടരും ശക്തിയുക്തം വാദിക്കുന്നത്! ഇതിനോട് വിയോജിപ്പോടെയാണ് ഈ കുറിപ്പ്. മുമ്പ് ഞാൻ MP ആയ കാലത്തുള്ള ഒരു അനുഭവം പറയട്ടെ… ഡോ: മൻമോഹൻ സിംങ്ങ് പ്രധാനമന്ത്രിയായിരിക്കുമ്പോൾ പാർലിമെന്റിൽ അദ്ദേഹം ചോദിച്ച ഒരു ചോദ്യം ഇങ്ങനെയായിരുന്നു.\n” കുക്കിംങ്ങ് ഗ്യാസ് സബ്സിഡി എല്ലാവർക്കും നൽകേണ്ടതുണ്ടോ? പാവങ്ങളിൽ പാവങ്ങൾക്ക് മാത്രം നൽകിയാൽ പോരെ … ഇന്നത്തെ സബ്സിഡി നയം അനുസരിച്ച് ടാറ്റയ്ക്കും, ബിർളയ്ക്കും, മുകേഷ് അംബാനിക്കും, തുടങ്ങി എല്ലാ സമ്പന്നർക്കും മധ്യവർഗ്ഗത്തിനും, സൗജന്യം നൽകുന്നതാണ്…. ഇത് തിരുത്തേണ്ടതല്ലെ?”\nഈ ചോദ്യത്തോട് ഇന്ത്യൻ രാഷ്ട്രീയം ശരിയായി അന്ന് പ്രതികരിച്ചില്ല. വോട്ട് രാഷ്ട്രീയക്കാർ മിണ്ടിയില്ല. എന്നാൽ മഹാഭാരതത്തിന്റെ ഭാഗ്യമായി മോദി സർക്കാർ അവതരിച്ചു. അദ്ദേഹം ആ എക്ണോമിസ്റ്റിന് മറുപടി നൽകി. അതാണ് BJP സർക്കാറിന്റെ ഉജ്ജ്വൽ യോജന പദ്ധതി. അതുവഴി പാവങ്ങളിൽ പാവങ്ങൾക്ക് കുക്കിംങ്ങ് ഗ്യാസ് ഫ്രീ ആയി നൽകിതുടങ്ങി… 10 കോടിയലധികം കുടുംബങ്ങൾക്ക് ആ ആനുകൂല്യം കിട്ടി കഴിഞ്ഞു.\nസമ്പന്നർക്ക് പഴയത് പോലെ സബ് സിഡി ഇന്നില്ല. എത്ര ധീരമായ മോദി ടച്ചുള്ള സാമ്പത്തികശാസ്ത്രം. ഇന്ത്യയിലെ ഓയിൽ കമ്പനികൾ സബ്സിഡി വേണ്ട എന്ന് എഴുതി കൊടുക്കാൻ ഇടത്തരക്കാർ മുന്നോട്ട് വരണമെന്ന് ആഹ്വാനം ചെയ്തപ്പോൾ സബ്സിഡി വേണ്ട എന്ന് എഴുതി കൊടുത്ത ഒരാളാണ് ഈ കുറിപ്പ് എഴുതുന്നത്.\nഇത് വലിയ സമ്പന്നനാണ് എന്ന് കാണിക്കാനുള്ള സംഗതിയായി കരുതരുത്. എന്റേയും, ഡോക്ടറായ ഭാര്യയുടെ വരുമാനം വെച്ച് ഉള്ളിൽതട്ടി പറയട്ടെ …ഞങ്ങൾ സബ്സിഡിക്ക് അർഹരല്ല എന്ന ബോധ്യം കൊണ്ട് തന്നെയാണ്\nഇക്കുറി കോവിഡ് വാക്സിൻ എടുത്തതും സൗജ്യമായിട്ടല്ല. ഇത് നിലപാട് തന്നെയാണ്..\nമംഗ്ലൂരു KMC ആശുപത്രിയിൽ നിന്ന് 250 രൂപ നൽകിയാണ്. ഗാന്ധിജി ഉപദേശിച്ചത് മനസ്സിൽ സൂക്ഷിച്ച് കൊണ്ടുളള\nഒരു നിലപാട് തന്നെയാണ് ഇത്. ഏറ്റവും പാവപ്പെട്ടവനെ ഓർക്കുക.. അവർക്കാവട്ടെ എല്ലാ സൗജ്യന്യ നയങ്ങളും …\nപിണറായി സഖാവെ,2ലക്ഷം കോടിയിധികം കടമുള്ള ഒരു സംസ്ഥാനത്തിന്റെ താൽകാലിക അധിപനാണ് താങ്കൾ.\nകൈയ്യടി കിട്ടാൻ വേണ്ടി ഈ കമ്യൂണിസ്സ് സൗജ്യന്യ രാഷ്ട്രീയ ബഡായി നിർത്തി പോകൂ സാർ. എല്ലാവർക്കും സൗജന്യമെന്ന നിലപാടിനോട് പരസ്യമായി വിയോജിച്ച് മുമ്പ് നിയമസഭയിലെ ബജറ്റ് പ്രസംഗങ്ങളിൽ ശക്തിയുക്തം വാദിച്ച ഒരാളെന്ന നിലയിൽ ഞാൻ ആവർത്തിക്കുന്നു….\nകേരളത്തിലെ എല്ലാവർക്കും വാക്സിൽ സൗജ്യന്യമായി നൽകേണ്ടതില്ല..നാം പുന:ആലോചന നടത്താൻ സമയമായി.\nരേഖകളില്ലാതെ കടത്തിയ അരക്കോടിയുടെ സ്വര്‍ണാഭരണങ്ങള് പിടികൂടി\nപീക്ക് ടൈമില് ടി.വി തുറക്കില്ലന്ന് വീട്ടമ്മമാരുടെ പ്രതിഞ്ജ\nഅച്ച് – അപ്പം (കവിത)\nബിഹാറില് ക്രിമിനല് സ്ഥാനാര്‍ഥികളുടെ എണ്ണത്തില് കുറവില്ല\nഫീനിക്‌സില് തിരുകുടുംബത്തിന്റെ തിരുനാള് സമാപിച്ചു\nഫോമാ ഗ്രാന്‍ഡ് കാന്യന് യൂണിവേഴ്സിറ്റി സഹകരണ കരാര് ചരിത്ര വിജയത്തിലേക്ക്\nകത്തോലിക്ക സഭ മതസ്വാതന്ത്ര്യവാരത്തിന് അമേരിക്കയില് ആരംഭം\nവീണാ ജോര്‍ജിന് ഗ്രീന് വോയ്‌സ് മാധ്യമ പുരസ്‌കാരം സമ്മാനിച്ചു\nउत्तराखंड हाई कोर्ट ने कहा – गाड़ी चलाते समय बात करनेवालों के मोबाइल 24 घंटे के लिए जब्त करें


വ്യവസായി വെടിയേറ്റ്‌മരിച്ചു; ശിവസേന നേതാവ് അറസ്റ്റില് - ഇ വാർത്ത | evartha Uttarakhand businessman shot dead by two Shiv Sena leaders\nഉത്തരാഖണ്ഡിലെ നൈനിതാളില് വ്യവസായി വെടിയേറ്റ് മരിച്ച സംഭവത്തിൽ രണ്ട് ശിവസേന നേതാക്കൾ പ്രതികൾ. ഇവരിൽ ഒരാൾ പോലീസ് പിടിയിലായി. ഇന്ന് ഉച്ചയോടെയാണ് ഭുപ്പി പാണ്ഡെ എന്ന റിയല് എസ്റ്റേറ്റ് ബിസിനസുകാരന് വെടിയേറ്റ് മരിച്ചത്.\nഈ വ്യക്തിയുടെ പിന്നില് ശിവസേന നേതാക്കളായ സഹോദരങ്ങള് ഗൗരവ് ഗുപ്തയും സൗരവ് ഗുപ്തയുമാണെന്ന് നൈനിതാള് സീനിയര് എസ്‍പി സുനില്‍കുമാര് മീണ അറിയിച്ചു. ഇതില് ഒരാള് അറസ്റ്റിലായെന്നും മറ്റൊരാള്‍ക്കായി തിരച്ചില് തുടരുകയാണെന്നും പോലീസ് പറഞ്ഞു. കൊലപാതകത്തില് പോലീസിനെതിരെയും ആരോപണമുയര്‍ന്നിട്ടുണ്ട്.\nകൊല്ലപ്പെടും മുന്‍പ് വ്യവസായി തനിക്കും കുടുംബത്തിനും പ്രതികളില് നിന്ന് വധഭീഷണിയുണ്ടെന്ന് ചൂണ്ടിക്കാട്ടി പോലീസില് പരാതി നല്‍കിയിരുന്നു. പക്ഷെ ഈ പരാതി പോലീസ് ഗൗരവമായി കണ്ടില്ല. വ്യവസായിയും പ്രതികളും തമ്മിലുള്ള ഭൂമി വില്‍പനയുമായി ബന്ധപ്പെട്ട തര്‍ക്കമാണ് കൊലപാതകത്തിലേക്ക് നയിച്ചത്. ഭുപ്പി പാണ്ഡെ തന്റെ വാഹനത്തില് സുഹൃത്തുക്കളെ കാണാന് പോകുന്ന സമയത്താണ് പ്രതികള് ഇരുവരും തടഞ്ഞു നിര്‍ത്തി വെടിവെച്ചത്.\nഭുപ്പി പാണ്ഡെയുടെ നെഞ്ചില് ആറ് വെടിയേറ്റതിനെ തുടര്‍ന്ന് തല്‍ക്ഷണം മരിച്ചിരുന്നു. സംഭവത്തെ തുടര്‍ന്ന് നാട്ടുകാര് ഓടിച്ചിട്ട് പിടികൂടിയാണ് സൗരവ് ഗുപ്തയെ പിടികൂടിയത്.\nTopics: Business man shivsena Shivsena leaders arrested shot dead Utharakhand


ഇമാം അബൂ ഹനീഫ, ഇമാം മാലിക്, ഇമാം ശാഫിഈ, ഇമാം അഹ്മദ് ബ്‌നു ഹമ്പല് എന്നീ നാല് ഇമാമുകളുടെ ജീവിതം പഠിക്കുമ്പോള്, എതിര് വീക്ഷണക്കാരോടുള്ള അവരുടെ സമീപനം അങ്ങേയറ്റം സഹിഷ്ണുതാപരമായിരുന്നു എന്ന് കാണാന് കഴിയും. തങ്ങളുടെ സമകാലികരും മുന്‍ഗാമികളുമായ പണ്ഡിതന്മാരെയും മുസ്‌ലിം സമൂഹത്തെയും ആദരിക്കുന്നതില് മാതൃകാ സമീപനമാണ് അവര് സ്വീകരിച്ചത്. തങ്ങളുടെ അഭിപ്രായങ്ങളോട് യോജിക്കുന്നവരോടും വിയോജിക്കുന്നവരോടും സ്‌നേഹമസൃണമായ സമീപനമാണ് അവര് അനുവര്‍ത്തിച്ചത്. വിശുദ്ധ ഖുര്‍ആന് നമ്മെ ഇങ്ങനെ പ്രാര്‍ഥിക്കാന് പഠിപ്പിച്ചുവല്ലോ: ''ഞങ്ങളുടെ രക്ഷിതാവേ, ഞങ്ങള്‍ക്കും മുമ്പു കഴിഞ്ഞുപോയിട്ടുള്ള ഞങ്ങളുടെ സഹോദരങ്ങള്‍ക്കും നീ പൊറുത്തു തരേണമേ. സത്യവിശ്വാസം സ്വീകരിച്ചവരോട് ഞങ്ങളുടെ മനസ്സുകളില് നീ ഒരു വിദ്വേഷവും ഉണ്ടാക്കരുതേ. ഞങ്ങളുടെ രക്ഷിതാവേ, തീര്‍ച്ചയായും നീ ഏറെ ദയയുള്ളവനും കരുണാനിധിയുമാകുന്നു'' (ഹശ്ര് 10)\nമുന്‍കാല പണ്ഡിതന്മാരുടെ വ്യത്യസ്ത അഭിപ്രായങ്ങളെ വിലകുറച്ചുകാണാനോ, അവര്‍ക്കെതിരില് സംശയം ഉണര്‍ത്തും വിധം സംസാരിക്കാനോ മദ്ഹബിന്റെ നാല് ഇമാമുകള് മുതിര്‍ന്നിട്ടില്ല. തങ്ങളുമായി വിയോജിപ്പുള്ള സമകാലികരായ പണ്ഡിതന്മാരുടെ വീക്ഷണത്തെ വിചാരണ ചെയ്യുവാനോ, തങ്ങളുടെ അഭിപ്രായത്തിന് മേല്‍കോയ്മ ലഭിക്കും വിധം പ്രചാരണം നടത്താനോ അവര് തുനിഞ്ഞിരുന്നില്ല. മദ്ഹബിന്റെ നാല് ഇമാമുകളും വ്യത്യസ്ത അഭിപ്രായങ്ങളും വീക്ഷണങ്ങളും കാഴ്ച്ചപ്പാടുകളുമുളളവരായിരുന്നു. അതുകൊണ്ടാണ് അവര് കര്‍മശാസ്ത്രത്തിന്റെ വ്യത്യസ്ത ധാരകളെ പ്രതിനിധീകരിക്കുന്ന നാല് മദ്ഹബുകളുടെ ഇമാമുമാരായത്. എന്നാല് സംവാദങ്ങളില് എതിര് വീക്ഷണക്കാരെ ആദരവോടെയും സ്‌നേഹത്തോടെയും മാത്രമേ അവര് പരിചരിക്കാറുള്ളൂ. അവരുടെ സംവാദങ്ങളും ആശയസംഘട്ടനങ്ങളും സമൂഹത്തെ ഛിദ്രതയിലേക്കോ കലഹത്തിലേക്കോ നയിക്കുന്നതായിരുന്നില്ല.\nനിരവധി സാമൂഹിക രാഷ്ട്രീയ മാറ്റങ്ങള്‍ക്ക് സാക്ഷ്യം വഹിച്ച ഒരു കാലത്താണ് അവര് ജീവിച്ചത്. വ്യത്യസ്ത രാഷ്ട്രീയ സാമൂഹിക സാഹചര്യങ്ങളിലും അവര് രൂപപ്പെടുത്തിയെടുത്ത ഈ സഹവര്‍ത്തിത്വത്തിന്റെ രീതി ശാസ്ത്രമാണ് ആരോഗ്യകരമായ ഒരു സംവാദ അന്തരീക്ഷത്തിന് അടിത്തറ പാകിയത്. തങ്ങളുടെ കാലത്തെ മാറ്റങ്ങളോടും പ്രവണതകളോടും കൃത്യമായും സക്രിയമായും പ്രതികരിക്കേണ്ടത് അനിവാര്യമാണെന്നവര് മനസ്സിലാക്കി. എന്നാല്, തങ്ങളുടെ കാലത്തെ രാഷ്ട്രീയ സംവിധാനങ്ങളില് പങ്കാളികളായിക്കൊണ്ടുമായിരുന്നില്ല അവരുടെ ഇടപെടലുകള്. നാലു ഇമാമുമാരും ഭരണകൂടത്തിലെ ന്യായാധിപന് പോലുള്ള ഉന്നത പദവികള് ഒരിക്കലും വഹിച്ചിരുന്നില്ല. അതേസമയം, ഭരണകൂടത്തിന്റെ സ്ഥിരം രാഷ്ട്രീയ പ്രതിയോഗികളുമായിരുന്നില്ല അവര്. അവരുടെ കാലത്തെ ഭരണകൂടങ്ങളുടെ പീഡനങ്ങള്‍ക്കവര് ഇരയായിട്ടുണ്ടെങ്കിലും, ഗവണ്‍മെന്റിന്റെ രാഷ്ട്രീയ പ്രതിയോഗികളെ അവര് പിന്താങ്ങുകയോ ഭരണകൂടത്തിനെതിരെ ആയുധമെടുക്കുകയോ ചെയ്തിട്ടില്ല. നാല് ഇമാമുമാരുടെയും ചരിത്രം സൂക്ഷ്മമായി വിശകലനം ചെയ്യുമ്പോള്, ഭരണകൂടങ്ങള് അവര്‍ക്കെതിരെ ഉന്നയിച്ച ആരോപണങ്ങള് തികച്ചും അടിസ്ഥാന രഹിതമായിരുന്നുവെന്ന് കാണാം. 'ഒന്നുകില് ഞങ്ങളോടൊപ്പം നില്‍ക്കുക, അല്ലങ്കില് ഞങ്ങളുടെ ശത്രുക്കളോടൊപ്പം' എന്ന എക്കാലത്തെയും ഭരണകൂട നിലപാടിന്റെ ഇരകളായിരുന്നു അവരും. ബൗദ്ധിക-വൈജ്ഞാനിക രംഗങ്ങളിലെ സ്വതന്ത്രാവിഷ്‌കാരങ്ങള്‍ക്ക് വേണ്ടിയുളള അവരുടെ യത്‌നങ്ങളാണ് ഒരുവേള ഭരണകൂടങ്ങള് അവരെ സംശയിക്കാനിടയാക്കിയത്. മാത്രമല്ല, അവരുടെ പ്രസ്താവനകളെയും നിലപാടുകളെയും തങ്ങളുടെ രാഷ്ട്രീയ ലക്ഷ്യങ്ങള്‍ക്കു വേണ്ടി പലരും വളച്ചൊടിച്ചിട്ടുമുണ്ട്. അധികാരത്തിന്റെ അരികുപറ്റി ആനുകൂല്യങ്ങള് കവരുന്നവരുടെയോ, ഭരണപക്ഷത്തിനെതിരെ കലാപം കൂട്ടുന്ന പ്രതിപക്ഷത്തോടൊപ്പമോ നില്‍ക്കാതെ മൂന്നാമതൊരു വഴിയാണ് ഇമാമുമാര് തെരഞ്ഞെടുത്തത്. വ്യത്യസ്ത അഭിപ്രായങ്ങളും വീക്ഷണങ്ങളും ഉള്‍ക്കൊള്ളുന്ന ഒരു ജനതയുടെ നേതൃത്വം കൈയാളാന് അവരെ പ്രാപ്തരാക്കിയത് അവരുടെ ഈ നിലപാടാണ്. ഒരു ഭാഗത്ത് ഭരണപക്ഷവും അവരെ എതിര്‍ക്കുന്ന പ്രതിപക്ഷവും, മറുഭാഗത്ത് വ്യത്യസ്ത അഭിപ്രായങ്ങള് വെച്ചുപുലര്‍ത്തുന്ന മതധാരകളുടെ ബഹുസ്വര സമൂഹം. വ്യത്യസ്ത വിഭാഗങ്ങള് ഉള്‍ക്കൊള്ളുന്ന സമൂഹത്തില് എത്ര സഹിഷ്ണുതയോടെയാണ് അവര് ഈ വൈവിധ്യങ്ങളെ നോക്കിക്കണ്ടത് എന്ന അന്വേഷണം ഇക്കാലത്ത് ഏറെ പ്രസക്തമാണ്. സമൂഹത്തോട് ചേര്‍ന്നു നില്‍ക്കുന്നതോടൊപ്പം തന്നെ സാമൂഹിക ഛിദ്രതക്ക് കാരണമായേക്കാവുന്ന കാര്യങ്ങളില് നിന്ന് അവര് പൂര്‍ണമായും വിട്ടുനിന്നു. ഇസ്‌ലാമിക നാഗരികതയെ അന്തഃഛിദ്രതകളില് നിന്നും സാമൂഹിക ശിഥിലീകരണത്തില് നിന്നും തടഞ്ഞുനിര്‍ത്തുന്നതില് ഇമാമുകളുടെ ഇത്തരം നിലപാടുകള് വലിയൊരളവോളം സഹായകമായിട്ടുണ്ട്.\nഇമാമുമാര് അവരുടെ കാലത്ത് നിര്‍വഹിച്ച അതേ ദൗത്യമാണ്, അന്തഃഛിദ്രതയുടെയും കലഹത്തിന്റെയും അസഹിഷ്ണുതയുടെയും ഇക്കാലത്ത് നമുക്കും നിര്‍വഹിക്കാനുള്ളത്. നീതിക്കും അവകാശങ്ങള്‍ക്കും വേണ്ടി മുഖം നോക്കാതെ സംസാരിക്കുന്നവരെയാണ് ഇന്ന് നമുക്കാവശ്യം. സുശക്തമായ ഭരണകൂടങ്ങളും പൗരസമൂഹങ്ങളുമുള്ള ഒരു ലോകത്താണ് ഇന്ന് നമ്മള് ജീവിച്ചുകൊണ്ടിരിക്കുന്നത്. ജനങ്ങള് ഗവണ്‍മെന്റിന് വേണ്ടിയും ഗവണ്‍മെന്റ് ജനങ്ങള്‍ക്ക് വേണ്ടിയും സേവനം ചെയ്യുന്നു. എന്നാല് അധിക മുസ്‌ലിം രാജ്യങ്ങളിലും ഭരണകൂടവും പൗരന്മാരും തമ്മില് ഇത്തരം സഹകരണ പ്രവര്‍ത്തനങ്ങള് നടക്കുന്നില്ല. ഒരു രാജ്യത്തിന്റെ സുസ്ഥിരതക്കും ക്ഷേമത്തിനും അത്യന്താപേക്ഷിതമാണ് ഇത്തരം ഘടകങ്ങള്.\nഅഭിപ്രായ ഭിന്നതകളോ മതവൈവിധ്യമോ വിയോജിപ്പിന്റെ മറ്റു ഘടകങ്ങളോ ഇവയൊന്നും തന്നെ അടിസ്ഥാനപരമായി ഒരു സമൂഹത്തെ കലഹത്തിലേക്കോ സംഘര്‍ഷത്തിലേക്കോ നയിക്കുന്നതല്ല. വിശുദ്ധ ഖുര്‍ആന് പറയുന്നു. ''നിങ്ങള് നീതി പൂര്‍വം തൂക്കം ശരിയാക്കുവിന്, തുലാസ്സില് നിങ്ങള് കമ്മി വരുത്തരുത്'' (അര്‍റഹ്മാന് 9). സാര്‍വത്രിക മൂല്യങ്ങളുടെ അടിസ്ഥാനത്തിലുളള നിയമാനുസൃത ജീവിതത്തെയാണ് ഇസ്‌ലാം ഉയര്‍ത്തിപ്പിടിക്കുന്നത്. വിയോജിപ്പിലെ കാര്‍ക്കശ്യം മൂലം രണ്ട് കക്ഷികള് തമ്മിലെ തര്‍ക്കം രമ്യതയില് പരിഹരിക്കപ്പെടാത്ത സന്ദര്‍ഭങ്ങളില് പോലും സഹവര്‍ത്തിത്വത്തിന്റെ വിശാല ഭൂമിക അവശേഷിക്കുന്നുണ്ടെന്നാണ് ഇസ്‌ലാം പഠിപ്പിക്കുന്നത്.\n''ഹേ, മനുഷ്യരേ, തീര്‍ച്ചയായും നിങ്ങളെ നാം ഒരാണില് നിന്നും ഒരു പെണ്ണില് നിന്നുമായി സൃഷ്ടിച്ചിരിക്കുന്നു. നിങ്ങളന്യോന്യം അറിയേണ്ടതിന് നിങ്ങളെ നാം വിവിധ സമുദായങ്ങളും ഗോത്രങ്ങളുമാക്കിയിരിക്കുന്നു. തീര്‍ച്ചയായും അല്ലാഹുവിന്റെ അടുത്ത് നിങ്ങളില് ഏറ്റവും ആദരണീയന് നിങ്ങളില് ഏറ്റവും ധര്‍മനിഷ്ട പാലിക്കുന്നവനാകുന്നു. തീര്‍ച്ചയായും അല്ലാഹു സര്‍വജ്ഞനും സൂക്ഷ്മജ്ഞാനിയുമാകുന്നു'' (ഹുജുറാത്ത് 13).\nപരസ്പരമുള്ള ഈ തിരിച്ചറിയലാണ് സാമൂഹിക ബന്ധത്തില് സദ്‌വിചാരവും നീതിയും അനുകമ്പയും നിലനിര്‍ത്തുന്നത്. ഇങ്ങനെയുള്ള ഒരു സാമൂഹിക ക്രമത്തില് മാത്രമാണ് എന്റെയും എന്നോട് വിയോജിക്കുന്നവരുടെയും താല്‍പര്യങ്ങള് തുല്യമായി പരിഗണിക്കപ്പെടുക. വാണിജ്യ ഇടപാടുകള്, വ്യവസായം, പൊതുഭരണം, ആരോഗ്യം, വികസനം തുടങ്ങിയ ജീവിതത്തിന്റെ പല തുറകളിലും അനിവാര്യമായും കാത്തുസൂക്ഷിക്കേണ്ടുന്ന ഒരു ഗുണമാണിത്.\nഇമാമുകളിലേക്ക് തന്നെ തിരിച്ചു വരാം. കര്‍മ്മശാസ്ത്ര വിധികളിലെ അവരുടെ ഭിന്നാഭിപ്രായങ്ങള്, അവര്‍ക്ക് ശേഷം വന്ന അവരുടെ ശിഷ്യന്മാരുടെയും അനുയായികളുടെയും ഇടയിലെ അഭിപ്രായ വ്യത്യാസങ്ങളുമായി താരതമ്യം ചെയ്യുമ്പോള് വളരെ ചെറുതാണ്. തങ്ങളുടെ കാലഘട്ടത്തില് പുതിയതും മുന് തലമുറകള്‍ക്ക് അപരിചിതവുമായ അഭിപ്രായങ്ങളായിരുന്നു ഇജ്തിഹാദിലൂടെ നാല് ഇമാമുകളും പ്രകടിപ്പിച്ചത്. അതുകൊണ്ടു തന്നെ ഒരു ഇമാമിന്റെ അഭിപ്രായം മറ്റൊരു ഇമാമിന്റെ അഭിപ്രായത്തെ അസാധുവാക്കുന്നു എന്ന വാദം ഒരിക്കലും അംഗീകരിക്കാവതല്ല. തങ്ങളുടെ ഇമാമിന്റെ അഭിപ്രായം മാത്രമാണ് ശരി എന്ന വാദം അതുകൊണ്ട് തന്നെ അംഗീകരിക്കാന് കഴിയില്ല.\nഇസ്‌ലാമിക ലോകത്ത് പിന്നീട് വന്ന പണ്ഡിതന്മാരൊക്കെയും ഈ നിലപാടില് ഏതെങ്കിലും ഒരു ഇമാമിന്റെ സരണിയെ പിന്‍പറ്റുകയാണ് ചെയ്തു പോന്നത്. എന്നാല് വ്യത്യസ്ത ചിന്താ രീതികളും വീക്ഷണങ്ങളും സ്വീകരിച്ച് പുതിയ പാതകള് വെട്ടിത്തെളിക്കാന് അവര് ഒട്ടും മടികാണിച്ചിരുന്നുമില്ല. പ്രഗത്ഭ പണ്ഡിതന് ഇമാം ഇബ്‌നു ഖുദാമ നാല് ഇമാമുമാരില് നിന്ന് വേറിട്ട പുതിയ ഒരു ചിന്താ രീതി സ്വീകരിച്ച ആളാണ്. ഫിഖ്ഹിന്റെ നാല് ഇമാമുമാരുടെയും അഭിപ്രായങ്ങളെ വിശകലനം ചെയ്യുകയും അംഗീകരിക്കുകയും ചെയ്തതിന് ശേഷമാണ്, അദ്ദേഹം തന്റേതായ വീക്ഷണം രൂപപ്പെടുത്തുന്നത്.\nഇന്ന് ലോകത്ത് സംഭവിച്ച് കൊണ്ടിരിക്കുന്ന വിപ്ലവകരമായ മാറ്റങ്ങളുടെ വ്യാപ്തി കാണുമ്പോള്, ഇസ്‌ലാമിന്റെ തുടക്ക കാലത്ത് തന്നെ ഭിന്നാഭിപ്രായങ്ങളെയും വ്യത്യസ്ത വീക്ഷണഗതിക്കാരെയും ഉള്‍ക്കൊള്ളാന് വേണ്ടത്ര ഇടം അനുവദിച്ച ആ മാതൃകാ സമൂഹത്തെ നമുക്ക് അഭിനന്ദിക്കാതിരിക്കാനാവില്ല. ഫിഖ്ഹിന്റെ വിശാലമായ അര്‍ഥതലങ്ങള് വിവരിച്ചു തന്ന അവരുടെ പ്രയത്‌നങ്ങള് നിസ്തുലമാണ്.\nഒരു സമൂഹത്തിന്റെ ആരോഗ്യകരമായ പ്രയാണത്തിന് വ്യത്യസ്ത അഭിപ്രായങ്ങളെ നിലനിര്‍ത്തല് അത്രയൊന്നും ആവശ്യമല്ലാതിരുന്ന കാലഘട്ടങ്ങളും ഇസ്‌ലാമിക ചരിത്രത്തില് കടന്നുപോയിട്ടുണ്ട്. എന്നാല് നമ്മുടെ ഈ കാലഘട്ടം അഭിപ്രായ ഭിന്നതകളെ ഉള്‍ക്കൊള്ളുകയും സ്വാംശീകരിക്കുകയും ചെയ്യുന്ന ഒരു സമൂഹത്തെയാണ് തേടുന്നത്.


ഈ സമുദായത്തിലെ വിശ്വസ്തൻ – SUNNIVOICE | FORTNIGHTLY\nHome / ലക്കങ്ങള് / 2016 / 2016 MAR 16 / ഈ സമുദായത്തിലെ വിശ്വസ്തൻ\nമഞ്ഞ് പൊഴിയുന്ന യർമൂക്കിന്റെ മലമടക്കുകളിലേക്കൊരു യാത്ര. അമ്മാൻ സിറ്റിയിൽ നിന്ന് പുറപ്പെട്ട വണ്ടിയിൽ ഞങ്ങൾ നാൽപത്തിയെട്ട് പേരുണ്ടായിരുന്നു. പച്ച കുന്നുകളുടെ വശ്യത. താഴ്‌വാരത്ത് ഒലീവ് മരങ്ങളുടെ വെണ്മ. ചുവന്ന ആകാശം ഒരു എണ്ണഛായാ പടമായി തോന്നി. അത് കുറേശ്ശെയായി കറുത്തുവരികയാണ്. മലമടക്കുകളിലും തുറസ്സായ പ്രദേശങ്ങളിലും അഭയാർത്ഥി ക്യാമ്പുകൾ. ബോംബ് വർഷങ്ങളും വെടിമരുന്നും തീർത്ത ഭീതിയിൽ നിന്ന് ജീവനും കൊണ്ടോടിപ്പോന്ന സിറിയൻ അഭയാർത്ഥികളാണവർ. വയൽ നിറയെ രാജ്യത്തെ സമ്പന്നമാക്കുന്ന വിവിധയിനം കൃഷികൾ. ആകാശം മുട്ടെ ഉയർന്നുനിൽക്കുന്ന മിനാരത്തിനടുത്ത് മഖാമു അബീ ഉബൈദ(റ) എന്നെഴുതിയ ഒരു ബോർഡ്. വണ്ടി നിന്നു.\n‘എല്ലാവരും ഇറങ്ങൂ, ഇതാണ് അബൂ ഉബൈദ(റ)യുടെ മഖാം കോംപ്ലക്‌സ്.’\nഞങ്ങളുടെ ടൂർ ഗൈഡ് ഇംഗ്ലീഷിലും അറബിയിലുമായി വിളിച്ചു പറഞ്ഞു.\nശിൽപകലയുടെ സകല ചാരുതകളും മേളിച്ച വലിയ കെട്ടിടം. തൊട്ടുരുമ്മി പടുകൂറ്റൻ പള്ളി. വിശാലമായ നടുമുറ്റം. ചുറ്റും ഗ്ലാസിട്ട് ഭംഗിയായി സംവിധാനിച്ച മറ്റൊരു കെട്ടിടത്തിലാണ് മഖാം. പ്രസിദ്ധ സ്വഹാബിയും സ്വർഗവാഗ്ദാനം നൽകപ്പെട്ട പത്തു പേരിൽ ഒരാളുമായ അബൂ ഉബൈദ(റ) യുടേത്.\nഒരാൾപൊക്കത്തിൽ കെട്ടിയ കല്ലറക്കുമേൽ വെണ്ണക്കൽ പാകി മോടികൂട്ടിയിരിക്കുന്നു. സന്ദർശകർക്കായി വിശാലമായ വരാന്ത. വ്യസനത്തിന്റെ ഗന്ധം പരത്തുന്ന മനസ്സുമായി ഞങ്ങൾ അവിടെ നിന്നു. സലാം പറഞ്ഞു. ഖബ്‌റിന്മേൽ കൊത്തിവെച്ച നബിവചനം ദൃഷ്ടികളെ നീർപ്രവാഹങ്ങളാക്കി. അമീനുഹാദിഹിൽ ഉമ്മ (ഈ സമുദായത്തിന്റെ വിശ്വസ്തൻ). പരകോടി മനുഷ്യരിൽ ഒരു വിശ്വസ്തൻ! എന്താണീ വിശ്വസ്തത? എവിടെയാണത് പ്രകാശിച്ചത്? ആരാണീ സവിശേഷത കൊടുത്തത്?\nഹിജ്‌റാബ്ദം ഒമ്പതിന് അറേബ്യയിലെ യമൻ അതിർത്തിയോട് ചേർന്നുകിടക്കുന്ന നജ്‌റാൻ നിവാസികളായ ഒരു സംഘം മദീനയിൽ വന്നു. തിരുനബി(സ്വ)യെ കാണലാണ് ആഗമനോദ്ദേശ്യം. മദീനാ പള്ളിയിൽ പ്രവേശിച്ച അവർ ക്രിസ്തുമതാശയങ്ങൾ നബിയുമായി സംവദിച്ചു. സത്യം ബോധ്യപ്പെട്ട അവർ ഇസ്‌ലാം പുൽകി. തിരിച്ചു പോകുമ്പോൾ ഒരു സത്യപ്രബോധകനെ ആവശ്യപ്പെട്ടു.\n‘പരസ്പരം അങ്കം വെട്ടി നിൽക്കുകയാണ് ഞങ്ങളുടെ ജനത. അവരെ സത്യത്തിന്റെ നേർപാതയിലേക്ക് നയിക്കുന്നതിന് കരുത്തനായ ഒരു മധ്യവർത്തി അനിവാര്യമാണ്. അതിനുപറ്റിയ ഒരാളെ ഞങ്ങൾക്കൊപ്പം അയച്ചു തരണം.’ അവർ പറഞ്ഞു.\nനബി(സ്വ)യുടെ മനസ്സ് ആർദ്രമായി. അവരെ ആശ്വസിപ്പിച്ചു:\n‘നിങ്ങൾ ഇപ്പോൾ പൊയ്‌ക്കോളൂ, നാളെ ഉച്ചയോടെ വരുക. ഈ സമുദായത്തിലെ ഏറ്റവും വിശ്വസ്തനും ശക്തനുമായ ഒരാളെ നിങ്ങളുടെ കൂടെ വിട്ടുതരാം.’\nറസൂലിന്റെ വാക്കുകൾ ശ്രവിച്ച ഉമർ(റ)ന്റെ മനസ്സിൽ ഒരു പുത്തനുണർവ് പരന്നു. ആരായിരിക്കും ആ വിശ്വസ്തൻ? അദ്ദേഹം ഒരുവേള ആ സ്ഥാനം തനിക്കു ലഭിക്കണമേ എന്നാഗ്രഹിച്ചു പോയി. വിശ്വസ്തൻ എന്ന ആ വിശേഷണം തനിക്കു കിട്ടുമല്ലോ. ഏതായാലും നാളെയേ അതറിയാനാകൂ. സമയം പോയിക്കിട്ടുന്നില്ലെന്നായി അദ്ദേഹത്തിന്. കനത്ത വെയിലു വകവെക്കാതെ ഉമർ(റ) പള്ളിയിലേക്ക് പിറ്റേന്ന് നേരത്തേ വന്നു. അമീൻ, അമീൻ… അദ്ദേഹത്തിന്റെ ചുണ്ടുകൾ അറിയാതെ മന്ത്രിച്ചുകൊണ്ടിരുന്നു.\nമദീനാ പള്ളി ജനനിബിഡം. നജ്‌റാൻ നിവേദക സംഘവും അവിടെ ഹാജറുണ്ട്. ളുഹ്ർ നിസ്‌കാരം കഴിഞ്ഞപ്പോൾ നബി(സ്വ) സദസ്യരിലേക്ക് നേത്രങ്ങൾ പായിച്ചു. സസൂക്ഷ്മം ഓരോ മുഖവും നിരീക്ഷിച്ചുകൊണ്ടിരുന്നു. തലേന്നത്തെ സംഭവത്തിനു സാക്ഷിയായവരെല്ലാം തന്നെയാണോ റസൂൽ തിരയുന്നതെന്ന ആകാംക്ഷയിൽ.\nതന്നെ കാണാതെ പോകേണ്ട എന്ന മട്ടിൽ ഉമർ(റ) ശിരസ്സ് അൽപം ഉയർത്തി. ഒടുവിൽ നബി(സ്വ) വിളിച്ചു:\nകോരിത്തരിച്ചു പോയി അബൂ ഉബൈദ(റ). അദ്ദേഹം ഉടൻ എഴുന്നേറ്റ് നബിയുടെ ചാരത്തേക്കു ചെന്നു.\n‘താങ്കളാണ് അമീനു ഹാദിഹിൽ ഉമ്മ, ഇവരുടെ കൂടെ നജ്‌റാനിലേക്ക് പോവുക. അവർക്കിടയിൽ ഭിന്നതയുള്ള കാര്യങ്ങളിൽ തീർപ്പ് കൽപ്പിക്കുക.’\nഅബൂ ഉബൈദ(റ) പ്രപഞ്ചം കയ്യടക്കിയ സന്തോഷത്തോടെ പോകാനൊരുങ്ങി. ഉമർ(റ) അബൂ ഉബൈദ(റ)യുടെ കരം കവർന്നു. അദ്ദേഹത്തെ ആശീർവദിച്ചു.\n‘ഓരോ സമുദായത്തിനും ഓരോ വിശ്വസ്തനുണ്ട്. ഈ സമുദായത്തിലെ വിശ്വസ്തനാണ് അബൂ ഉബൈദ.’\nപരകോടി ജനങ്ങളിൽ അനേകായിരം വിശ്വസ്തരുണ്ടാകാം. പക്ഷേ, നുബുവ്വത്തിന്റെ നാവ് കൊണ്ട് പ്രശംസിക്കപ്പെട്ട അമീൻ അബൂ ഉബൈദ മാത്രം.\nസ്വഭാവ ദൂഷ്യം, പെരുമാറ്റ മോശം അദ്ദേഹത്തിൽ ആരോപിക്കപ്പെട്ടിട്ടില്ല. പ്രബോധന രംഗത്തും തികഞ്ഞ വിശ്വസ്തൻ. പൊതു ഖജനാവ് കൈകാര്യം ചെയ്യുന്നതിൽ എത്ര കണിശതയാണ് കാണിച്ചത്. അധികാരത്തിന്റെ ഹുങ്കും ആർഭാടങ്ങളുമില്ലാതെ ജീവിച്ചു. അത്തരമൊരു നബിശിഷ്യന് അവിടുന്ന് നൽകിയ അപരനാമം; വിശ്വസ്തൻ. അതിന് അദ്ദേഹം അർഹൻ തന്നെ.\nനബി(സ്വ)യുടെയും സിദ്ദീഖ്(റ)യുടെയും കാലശേഷം ഉമർ(റ) ഖിലാഫത്ത് ഏറ്റു. ഹിജ്‌റാബ്ദം പതിനഞ്ചിന് ജോർദാനിന്റൈ വടക്കൻ ഭാഗമായ യർമൂക്കിൽ യുദ്ധകാഹളം മുഴങ്ങി. സത്യവിശ്വാസികളെ ജീവിക്കാനനുവദിക്കാതെ ശത്രുക്കൾ ഭീകരത കാണിക്കുമ്പോൾ ഇതനിവാര്യമാണല്ലോ. ആർത്തലച്ചു വന്ന രണ്ടുലക്ഷത്തി നാൽപതിനായിരം റോമൻ ബൈസന്റാനിയൻ പട്ടാളം ഒരു ഭാഗത്ത്. മറുഭാഗത്ത് മുപ്പത്തിയാറായിരം പേരടങ്ങുന്ന മുസ്‌ലിം ചെറുസംഘം. തുർക്കിയിലെ ഇസ്തംബൂൾ കേന്ദ്രമായാണ് റോമൻ സേന തമ്പടിച്ചിരുന്നത്. ജോർദാൻ, ഫലസ്തീൻ, സിറിയ, ഈജിപ്ത് എന്നീ രാഷ്ട്രങ്ങളെല്ലാം അന്ന് റോമിന്റെ ആധിപത്യത്തിലായിരുന്നു.\nസർവസൈന്യാധിപനായിരുന്ന ഖാലിദ് ബിൻ വലീദ്(റ) മുസ്‌ലിംകൾക്ക് നേതൃത്വം നൽകുന്നു. പേർഷ്യാ സാമ്രാജ്യത്തിലെ അനവധി പ്രദേശങ്ങൾ ഖാലിദ്(റ)ന്റെ ജൈത്രയാത്രയിൽ തൗഹീദിന്റെ പതാകക്കു കീഴിൽ അണിനിരന്നു. യർമൂക്കിന്റെ വിവിധ ഭാഗങ്ങളിലായി തമ്പടിച്ച ഇരുസൈന്യങ്ങളും ദിവസങ്ങളോളം ഏറ്റുമുട്ടി. മുസ്‌ലിം രക്തത്തിനു ദാഹിച്ച ബൈസാന്റിയൻ സേനക്കു പക്ഷേ, ഓരോ ദിവസവും തീരാത്ത നഷ്ടമാണു സംഭവിച്ചത്. ഒരുനാൾ ഖാലിദ്(റ) പ്രഖ്യാപിച്ചു:\n‘ഞങ്ങളീ നാട്ടിൽ ആരുമല്ല. അല്ലാഹുവിന്റെ ഭൂമിയിൽ അവന് ആരാധനാ നിരതരായ ദാസന്മാരുണ്ടാകണം. അതിനു വിശ്വാസമുണ്ടാകണം. ആ സത്യവും നീതിയും നടപ്പിലാക്കാൻ നിയുക്തരായ അവന്റെ ദാസന്മാരാണ് ഞങ്ങൾ. അവനാണ് ഞങ്ങൾക്ക് സഹായം.’\nറോമൻ സേനാധിപൻ ഗ്രഗറിയുടെ മരവിച്ച മിഴികളിൽ ഭീതി തളംകെട്ടിനിന്നു. ഖാലിദിന്റെ ഓരോ വാക്കും ഇടിത്തീ കണക്കെ അദ്ദേഹത്തെ പ്രഹരിച്ചു. ഖാലിദ്(റ)ന്റെ ഓരോ തേരോട്ടവും പ്രശസ്തിയും മണ്ണിലും വിണ്ണിലും ചർച്ചയായി.\nഅപ്പോഴതാ വരുന്നു, ഒരുത്തരവ്. മദീനയിൽ നിന്നാണത്. ഖലീഫ ഉമർ(റ) അധികാരമേറ്റ ഉടനെയെഴുതിയത്.\n‘സർവസൈന്യാധിപൻ ഖാലിദ്(റ)നെ സ്ഥാനത്തു നിന്ന് മാറ്റിയിരിക്കുന്നു. പകരം അബൂ ഉബൈദ(റ)ക്കാണ് ചുമതല.’\nഖാലിദ്(റ) കൽപന ശിരസ്സാവഹിച്ചു. അദ്ദേഹം കൂടുതൽ സന്തോഷവാനായി. പോരാളികളെ അഭിസംബോധന ചെയ്തു.\n‘സഹോദരങ്ങളേ, ഈ സമുദായത്തിന്റെ അമീൻ ഇനി മുതൽ നിങ്ങളെ നയിക്കും.’\nഅതുകേട്ട് അബൂഉബൈദ(റ) കൂടുതൽ വിനയാന്വിതനായി. അദ്ദേഹത്തിന്റെ സ്വരം വിറച്ചു.\n‘ഖാലിദ് അല്ലാഹുവിന്റെ ഖഡ്ഗങ്ങളിൽ ഒന്നാണെന്ന് നബി(സ്വ) പറയുന്നത് ഞാൻ കേട്ടിട്ടുണ്ട്.’\nതന്റെ കീഴ് സേനാധിപനായി വർത്തിച്ച അബൂ ഉബൈദ(റ)യെ മുൻനിരയിൽ നിർത്തി ഖാലിദ്(റ) പിന്നിലേക്ക് മാറി. അധികാരവും സ്ഥാനമാനങ്ങളും അവർക്ക് ഇത്രയേയുള്ളൂ. സത്യം വിജയിക്കണം. അതുമാത്രമാണ് ലക്ഷ്യം. വ്യക്തിപ്രഭാവമല്ല, പൊതു നന്മയാണ് അവർ പരിഗണിക്കുന്നത്.\nപൂർവാധികം കരുത്തോടെയും പക്വതയോടെയും അദ്ദേഹം പടനയിച്ചു. പൊൻതൂവലായി നബി(സ്വ) ചാർത്തിക്കൊടുത്ത അമീൻ എന്ന പദവി ഒന്നുകൂടി മഹാൻ തെളിയിച്ചു.\nനേരം അപ്പോൾ അർധരാത്രിയോടടുത്തിരുന്നു. ശാമിലെ വനസാന്ദ്രതയിൽ നിന്നും മൃഗഗർജനങ്ങൾ കേൾക്കാം. അബൂഉബൈദ(റ) ഉറക്കം വരാതെ തിരിഞ്ഞുകിടന്നു. അദ്ദേഹത്തിന്റെ ഓർമകൾ പിറകോട്ടു ചിറകടിച്ചു.\nജീവിതത്തിൽ കൊഴിഞ്ഞുപോയ ഓരോ രംഗവും മനസ്സിൽ ഓളംവെട്ടി. കുട്ടിപ്രായം മുതൽ നല്ലതു മാത്രമേ താൻ ശീലിച്ചിട്ടുള്ളൂ. കൊള്ളരുതായ്മകളൊന്നും ചെയ്തിട്ടില്ല. പിതാവ് ജർറാഹും മാതാവ് ഉമൈമയും കഷ്ടപ്പെട്ടാണ് തന്നെ വളർത്തിയത്. അബൂബക്കർ സിദ്ദീഖ്(റ)ൽ നിന്ന് ഇസ്‌ലാമിന്റെ ആദ്യ സന്ദേശം കേട്ടപ്പോഴേ ഹൃദയം അതിനോടു ചേർന്നു. അന്നുതന്നെ വിശ്വാസിയായി. തന്നോടൊപ്പം ഉസ്മാൻ ബിൻ മള്ഊൻ, അബ്ദുറഹ്മാനുബ്‌നു ഔഫ്(റ) തുടങ്ങി അഞ്ചുപേരുണ്ടായിരുന്നു.\nഖുറൈശി കുറുമ്പന്മാരുടെ എതിർപ്പുകൾ സഹിക്ക വയ്യാതെ മുസ്‌ലിംകൾ എത്യോപ്യയിലേക്ക് പലായനം ചെയ്തപ്പോൾ രണ്ടാം സംഘത്തിൽ താനും പങ്കെടുത്തിരുന്നു. മദീനയിലെത്തിയ ശേഷം നബി(സ്വ)ക്കൊപ്പം ബദ്‌റിലും ഉഹ്ദിലുമെല്ലാം സജീവ പങ്കാളിത്തം വഹിക്കാനും തനിക്കായി.\nഒരിക്കലും മറക്കാൻ കഴിയില്ല ഉഹ്ദ്. ഇടിമിന്നൽ കണക്കെ തീപ്പൊരി പറക്കുന്ന ഘോരയുദ്ധം. ചോരയിൽ കുതിർന്ന വസ്ത്രങ്ങളും അറ്റുവീണ അവയവ തുണ്ടങ്ങളുമായി മനുഷ്യർ തലങ്ങും വിലങ്ങും. നബി(സ്വ) ഇരിക്കുന്ന ഭാഗത്തേക്ക് സ്വഹാബി പ്രമുഖർ ഓടിയടുക്കുന്നു. ഒറ്റക്കുതിപ്പിന് ഞാനും അവിടെയെത്തി.\nതിരുനബിയുടെ മേലേ കവിളിൽ ശിരോകവചത്തിന്റെ ആണി തുളച്ചുകയറിയിരിക്കുന്നു. കൈകൊണ്ട് പറിച്ചെടുക്കുമ്പോൾ നബിതങ്ങൾക്ക് വേദനിക്കുമല്ലോ. കാത്തുനിൽക്കാതെ താനതങ്ങ് പല്ലുകൊണ്ട് കടിച്ചുവലിച്ചു. രണ്ടു കണ്ണികൾ പറിച്ചെടുത്തപ്പോൾ തന്റെ രണ്ടു പല്ലുകൾ പൊട്ടി താഴെ വീണു. പല്ലുപോയെങ്കിലും ചാരിതാർത്ഥ്യം തോന്നി. കുറച്ചുനേരം തിരുനബി(സ്വ)യുടെ പൂവദനത്തിൽ മുഖമമർത്തി നിൽക്കാനായല്ലോ. തങ്ങളുടെ ശരീരത്തിൽ നിന്നടർന്ന വിയർപ്പുകണങ്ങളുടെ സുഗന്ധം എന്തൊരാശ്വാസമാണ്.\nസിദ്ദീഖ്(റ) ഖലീഫയായപ്പോൾ അദ്ദേഹം തന്നെ ശാമിലെ ഗവർണറായി നിയമിച്ചു. ശാം സൈന്യത്തിന്റെ ഭൂരിഭാഗവും തന്റെ അധീനതയിലായിരുന്നു. പിന്നീടാണ് ഖാലിദ്(റ)നെ തന്നെയടക്കം നിയന്ത്രിക്കുന്ന സർവസൈന്യാധിപനായി ഖലീഫ നിയമിച്ചത്. ഇപ്പോൾ രണ്ടാം ഖലീഫ ഉമർ(റ) ഖാലിദിനെ മാറ്റി തന്നെ നിയമിച്ചിരിക്കുന്നു. ഖാലിദ് തന്റെ കീഴിലും. വിധിയുടെ മറിമായങ്ങൾ!\nസുബ്ഹിക്ക് പള്ളിയിലേക്ക് നടക്കുമ്പോൾ പിന്നിൽ നിന്നൊരു വിളികേട്ടു. ഒരപരിചിതന്റെ വിനയസ്വരം.\nഅബൂ ഉബൈദ(റ) തിരിഞ്ഞുനോക്കി.\nഇരുളിൽ നിന്ന് ഒരാൾ നീങ്ങിനിന്നു.\n‘ഇതു നിങ്ങൾക്കുള്ള കിഴിയാണ്.’\nആഗതനെ സൂക്ഷിച്ചു നോക്കിയ അബൂ ഉബൈദ(റ) കൈനീട്ടി കിഴി സ്വീകരിച്ചു. അയാൾ തുടർന്നു:\n‘ഞാൻ മദീനാശരീഫിൽ നിന്ന് വരികയാണ്. ഖലീഫ ഉമർ(റ) തന്നയച്ചതാണിത്. നാലായിരം വെള്ളി ഉറുപ്പികയും നാനൂറ് പൊന്നുറുപ്പികയുമുണ്ട് അതിൽ.’\n‘വരൂ നമുക്ക് നടക്കാം.’\nഅബൂ ഉബൈദ(റ) ആഗതനെയും കൂട്ടി പള്ളിയിലേക്കു നീങ്ങി.\nപണം അബൂ ഉബൈദ എന്തു ചെയ്യുന്നുവെന്ന് രഹസ്യമായി നിരീക്ഷിക്കണമെന്ന നിർദേശം ദൂതൻ ഉള്ളിൽ സൂക്ഷിച്ചു.\nനിസ്‌കാരം കഴിഞ്ഞു. പണസഞ്ചി തുറന്ന് അതു മുഴുവൻ ജീവിക്കാൻ വഴിയില്ലാത്തവർ, അഗതികൾ, യാത്രക്കാർ എന്നിവർക്കായി വീതിച്ചു കൊടുത്തു. ഒരു നാണയം പോലും സ്വന്തം ആവശ്യത്തിനായി മാറ്റിവെച്ചില്ല.\nഅത്ഭുതം കൂറിയ ദൂതൻ സമ്മതം ചോദിച്ചു മടങ്ങിപ്പോയി. സംഭവം കേട്ട ഉമർ(റ)ന്റെ സന്തോഷത്തിന് അതിരില്ലാതായി. കൺതടം തുളുമ്പി. അദ്ദേഹം പറഞ്ഞു:\n‘അൽഹംദുലില്ലാഹ്, ഇസ്‌ലാമിൽ ഇപ്രകാരം പ്രവർത്തിക്കുന്ന സുകൃതരെ കാണിച്ചുതന്ന നിനക്കു സ്തുതി.’\nഇതേ പരീക്ഷണം മുആദ്(റ)യിൽ നടത്തിയപ്പോൾ അദ്ദേഹവും വിജയിയായി. പക്ഷേ, തന്റെ ഭാര്യയുടെ ഒരാവശ്യം നിറവേറ്റാൻ കുറച്ച് കാശ് അദ്ദേഹം എടുത്തിരുന്നു.\nഹിജ്‌റ 17-ന്റെ അവസാനം. ശാം നാടുകളിൽ പടർന്നുപിടിച്ച മഹാമാരിയാണ് ‘അമവാസ് പ്ലേഗ്’. ഫലസ്തീനിലെ കൊച്ചു ഗ്രാമമായ അമവാസിലാണ് രോഗം ആദ്യം പ്രത്യക്ഷപ്പെട്ടത്. അതുകൊണ്ട് ആ പേരിൽ അതറിയപ്പെട്ടു. അസഹ്യമായ ശരീരവേദനയാണ് രോഗ തുടക്കം. തുടർന്ന് പനി ബാധിച്ചു മരിച്ചുവീഴുന്നു.\nകാറ്റിനേക്കാൾ വേഗത്തിൽ രോഗം പടർന്നുപിടിച്ചു. മുപ്പതിനായിരത്തിലധികം ജനങ്ങൾ മരിച്ചുവീണു. രോഗത്തിന്റെ ഭീകരതയും വ്യാപനവും തിരിച്ചറിഞ്ഞ ഖലീഫ അതീവ ദുഃഖിതനായി. വിലയേറിയ ജീവനുകൾ അതിൽപെട്ടുപോകുന്നുവല്ലോയെന്നായിരുന്നു ഭീതി. അസ്വസ്ഥനായ ഉമർ(റ) അബൂ ഉബൈദ(റ)ക്ക് ഒരു കത്തെഴുതി.\nശാമിലെത്തിയ കത്ത് അബൂ ഉബൈദ(റ) വായിച്ചു:\n‘താങ്കൾക്കു സലാം. എനിക്കു നിങ്ങളെ നേരിൽ കാണേണ്ട ഒരത്യാവശ്യമുണ്ട്. അതിനാൽ കത്ത് കിട്ടിയെ ഉടനെ പുറപ്പെടുക.’\nഅബൂഉബൈദ(റ)ന് ഖലീഫയുടെ ലക്ഷ്യം മനസ്സിലായി. അദ്ദേഹം ഇങ്ങനെ മറുപടിയെഴുതി:\n‘അങ്ങേക്കു സലാം, അമീറുൽ മുഅ്മിനീൻ. അല്ലാഹു അങ്ങേക്ക് മാപ്പുതരട്ടെ. അങ്ങയുടെ ആഗ്രഹം കത്തിലെ വരികൾക്കിടയിൽ ഞാൻ വായിച്ചു. ഞാൻ മുസ്‌ലിം സൈനികർക്കിടയിലെ ഒരാളാണല്ലോ. ഓരോ നിമിഷവും മരണം മുന്നിൽ കാണുന്ന രോഗത്തിന്റെ കരാള ഹസ്തത്തിനു അവരെ വിട്ടുകൊടുത്ത് ഞാൻ മാത്രം രക്ഷപ്പെടാൻ ആഗ്രഹിക്കുന്നില്ല. അല്ലാഹുവിന്റെ വിധി എന്താണോ അതെനിക്കും അവർക്കും വന്നുകൊള്ളട്ടെ. ക്ഷമാപണത്തോടെ അങ്ങയുടെ ഉത്തരാധികാരി അബൂ ഉബൈദ.’\nമറുപടി വായിച്ച് ഖലീഫയുടെ കണ്ണുകൾ നിറഞ്ഞൊഴുകി. മുഖം വിവർണമായി. സ്വഹാബികൾ ഉമർ(റ)ന്റെ അടുത്തെത്തി ചോദിച്ചു:\n‘അമീറുൽ മുഅ്മിനീൻ, അബൂ ഉബൈദ വഫാത്തായോ, എന്താണ് അങ്ങ് കരയുന്നത്?’\n‘ഇല്ല, മരണപ്പെട്ടിട്ടില്ല. എന്നാൽ അതിനോടടുത്തിരിക്കുന്നു.’\nജനങ്ങളിലൊരാളായി ജീവിച്ച അബൂഉബൈദ(റ) അവർക്കൊപ്പം പരലോകം പൂകി. ഹിജ്‌റ പതിനെട്ടിന്റെ ആരംഭത്തിൽ അമ്പത്തിയെട്ടാമത്തെ വയസ്സിലായിരുന്നു അത്.\nഅബൂ ഉബൈദ(റ)യുടെ മഖാം സിയാറത്തിനു ശേഷം ഞങ്ങൾ സമീപത്ത് മറപ്പെട്ട നിരവധി സ്വഹാബിമാരുടെ മഖാമുകളിലേക്ക് നീങ്ങി. അവരിൽ പലരും പ്ലേഗിൽ മരണപ്പെട്ടവർ തന്നെ. യർമൂഖ് സമരമുഖത്ത് വീരേതിഹാസം രചിച്ച പ്രമുഖ സ്വഹാബിമാരാണ് അവരും. ഏതാണ്ട് അമ്പത് കീലോമീറ്റർ ചുറ്റളവിലായി നിരവധി പ്രമുഖരുടെ മഖ്ബറകൾ കാണാം. ശുറഹ്ബീൽ ഹസന(റ), മുആദ്ബ്‌നു ജബൽ(റ), അബ്ദുറഹ്മാനുബ്‌നു മുആദ്(റ), ളിറാറുബ്‌നു അസ്‌വർ(റ) എന്നിവർ അവരിൽ ചിലരാണ്.\n← Previous Story കേരള മുസ്‌ലിം ജമാഅത്ത്; കർമഗോദയിലിറങ്ങുമ്പോൾ\nNext Story → ഉമ്മ: സേവനമാണ് വിജയം


Iftar to remember Ankit Saxena, and keep the peace;\nIftar To Remember Ankit Saxena And Keep The Peace\n'ഞാനൊരു തകര്‍ന്ന മനുഷ്യനാണ്. വലിയ സന്ദേശമൊന്നും സമൂഹത്തിന് നല്‍കാന് ഞാനാളല്ല'- അങ്കിത് സക്സേനയുടെ പിതാവ്\nന്യൂഡല്‍ഹി: ബാങ്ക് വിളിക്കാന് നേരമായതോടെ അങ്കിത് സക്സേനയുടെ കൂട്ടുകാരില് ഒരാളുടെ ശബ്ദം ഉയര്‍ന്നു, ‘എല്ലാവരും ഇരുന്നോളു. ഗുരുജിക്കൊപ്പം പ്രാര്‍ത്ഥിച്ച് പ്രസാദം കഴിച്ചിട്ടെ എല്ലാവരും പോകാവു’. എല്ലാ അതിഥികളും നിലത്ത് വിരിച്ച പച്ച വിരിപ്പില് വന്നിരുന്നു. അയല്‍ക്കാര് ആകാംക്ഷയോടെ നോമ്പു തുറക്കാനിരുന്ന കൂട്ടത്തിലേക്ക് ജനല്‍പാളികളികളിലൂടെ നോട്ടമെറിഞ്ഞു.\nഡല്‍ഹിയിലെ രഘുഭീര് നഗറിലെ വീട്ടില് അങ്കിത് സക്സേനയുടെ പുഞ്ചിരിച്ചു നില്‍ക്കുന്ന ചിത്രമാണ് അതിഥികളെ ആദ്യം അകത്തേക്ക് ക്ഷണിക്കുന്നത്. ഒറ്റമുറി വീട്ടിലെത്തിയ അതിഥികളെ അങ്കിത് സക്സേനയുടെ പിതാവ് യശ്പാല് സക്സേനയാണ് ക്ഷണിച്ചിരുത്തിയത്. കാമുകിയുടെ വീട്ടുകാര് കുത്തി കൊലപ്പെടുത്തിയ 23കാരനായ ഫോട്ടോഗ്രാഫര് അങ്കിതിന്റെ പിതാവും സുഹൃത്തുക്കളും ചേര്‍ന്നാണ് ഇഫ്താര് സംഗമം സംഘടിപ്പിച്ചത്.\nസാമൂഹ്യപ്രവര്‍ത്തകരായ ഹര്‍ഷ് മന്ദര്, അഞ്ജലി ഭരദ്വാജ്, ഡോ. കഫീല് ഖാന്, നിരവധി സന്നദ്ധ സംഘടനയുടെ പ്രവര്‍ത്തകര്, അങ്കിതിന്റെ സുഹൃത്തുക്കള്, അയല്‍ക്കാര് എന്നിവരൊക്കെ നോമ്പ് തുറയില് പങ്കെടുക്കാനെത്തി. ഇഫ്താര് സംഗമം വെച്ചതിന് പിന്നിലെ കാരണം എന്താണെന്നതിന് യശ്പാല് പ്രതികരിച്ചു, ‘ഞാനൊരു തകര്‍ന്ന മനുഷ്യനാണ്. വലിയ സന്ദേശമൊന്നും സമൂഹത്തിന് നല്‍കാന് ഞാനാളല്ല. ജനങ്ങള്, പ്രത്യേകിച്ച യുവാക്കള് കാര്യങ്ങളെ വളരെ കോപത്തോടെ കാണുന്ന കാലമാണിത്. ഇതേ കോപത്തിന്റെ ഇരയാണ് എന്റെ മകന്. സമാധാനമാണ് എനിക്ക് വേണ്ടത്’, യശ്പാല് സക്സേന പറഞ്ഞു.\nഅയല്‍ക്കാരനായ അസ്ഹറാണ് നോമ്പുതുറ വെക്കാമെന്ന പദ്ധതി ആദ്യോ മുന്നോട്ട് വെച്ചതെന്ന് അങ്കിതിന്റെ സുഹൃത്ത് അങ്കിത് റാവു പറഞ്ഞു. തുടര്‍ന്നാണ് ഇഫ്താറിന് എല്ലാവരും സഹകരിക്കാമെന്ന് അറിയിച്ചത്. ഖ്യാല പൊലീസ് സ്റ്റേഷനില് നിന്നെത്തിയ പൊലീസുകാര് ഇഫ്താര് സംഗമം വീഡിയോയില് പകര്‍ത്തി. ബിഹാറില് നിന്നുളള അസ്ഹറും മുഹമ്മദ് ഇമ്രാന് ഹുസൈനും ഇഫ്താറിന്റെ ഭാഗമായി. ‘ഞങ്ങളുടെ സഹോദരങ്ങള് ഈ കോളനിയില് താമസിക്കുന്നുണ്ട്. ഡല്‍ഹി സന്ദര്‍ശിക്കാന് വന്നതാണ്. പല മുറിവുകളേയും ഉണക്കാന് ഈ പ്രവൃത്തി സഹായിക്കും’, അസ്ഹര് പറഞ്ഞു.\nDr Kafeel Ahmed visited Yashpal Saxena (father of Ankit Saxena, who was murdered for being in relationship with Muslim girl) Iftar party, Mr Saxena is working to bring two communities closer to end hatred, respect! pic.twitter.com/5Mu7Rv9GCC\n— piyushjain (@piyushakak4) June 3, 2018\nഎല്ലാ അയല്‍ക്കാരേയും നോമ്പുതുറയ്ക്ക് ക്ഷണിച്ചിരുന്നെങ്കിലും പലരും വന്നില്ലെന്ന് അങ്കിതിന്റെ സുഹൃത്തുക്കള് പറഞ്ഞു. ഡല്‍ഹി സര്‍ക്കാരും മറ്റുളളവരും അങ്കിതിന്റെ കുടുംബത്തിന് സഹായധനം പ്രഖ്യാപിച്ചിരുന്നെങ്കിലും നയാപൈസ പോലും ഇവര്‍ക്ക് കിട്ടിയിട്ടില്ലെന്നും ഇവര് പറഞ്ഞു. അങ്കിതിനെ കുറിച്ച് ചോദിച്ചപ്പോള് വളരെ ശാന്തനായാണ് ഹൃദ്യോഗി കൂടിയായ യശ്പാല് പ്രതികരിച്ചത്, ‘എല്ലാം ഞാന് മറന്നു. വെറുപ്പിന്റെയല്ല, സ്നേഹത്തിന്റെ സന്ദേശമാണ് അങ്കിത് നല്‍കിയതെന്ന് എനിക്കും ഉറപ്പ് പറയണം’. യശ്പാല് സ്ക്സേനയും അങ്കിതിന്റെ സുഹൃത്തുക്കളും നടത്തിയ ഇഫ്താര് സംഗമം സമാധാനസന്ദേശമാണ് നല്‍കുന്നതെന്ന് സോഷ്യല്‍മീഡിയയില് അഭിപ്രായം ഉയര്‍ന്നു. അങ്കിതിനെ ഓര്‍ത്ത് അഭിമാനം കൊളളുന്നതായി എഴുത്തുകാരി തസ്ലിമ നസ്രിന് ട്വീറ്റ് ചെയ്തു.\nYashpal Saxena, father of 23-year-year Ankit Saxena who was stabbed to death by the family members of his Muslim girlfriend in February this year is organising an Iftar this Ramzan to sendaof message love and harmony. I feel proud of Yashpal Saxena. //t.co/uEqBx0zdJI\n— taslima nasreen (@taslimanasreen) May 30, 2018\nപടിഞ്ഞാറന് ഡല്‍ഹിയിലെ ഖ്യാല പ്രദേശത്ത് ഫെബ്രുവരി 1ന് രാത്രിയാണ് അങ്കിത് കൊല്ലപ്പെട്ടത്. കഴിഞ്ഞ മൂന്നു വര്‍ഷമായി വീടിനടുത്തുള്ള ഇരുപതുകാരിയുമായി അങ്കിത് പ്രണയത്തിലായിരുന്നു. എന്നാല് പെണ്‍കുട്ടിയുടെ വീട്ടുകാര് ബന്ധത്തെ എതിര്‍ത്തിര്‍ത്തിരുന്നു. രാത്രി വീട്ടിലേക്ക് പോവുകയായിരുന്ന അങ്കിതിനെ പെണ്‍കുട്ടിയുടെ അച്ഛനും അമ്മയും അമ്മാവനും കൂടിച്ചേര്‍ന്ന് ആക്രമിക്കുകയായിരുന്നു. പെണ്‍കുട്ടി അങ്കിതിനെ കാണാനായി പുറപ്പെട്ട സമയത്താണ് ബന്ധുക്കള് യുവാവിനെ കഴുത്തറുത്ത് കൊലപ്പെടുത്തിയത്.\nTags: Love, Murder, New Delhi\n‘ഡബിൾഡെക്കർ’ ബസ്സിൽ ഷാർജയുടെ ചരിത്രത്തിലേയ്ക്കും വർത്തമാനത്തിലേയ്ക്കും യാത്ര ചെയ്യാം\nനരേന്ദ്രമോദിയുടെ ജീവിതം സിനിമയാകുന്നു; പ്രധാനമന്ത്രിയായി വേഷമിടുക ഈ ബോളിവുഡ് താരം\nകത്തുവ കൂട്ടബലാത്സംഗ കേസ്: മൂന്നു പ്രതികൾക്ക് ജീവപര്യന്തം, മറ്റു മൂന്നു പ്രതികൾക്ക് അഞ്ചു വർഷം തടവ്\nരണ്ട് വയസുകാരിയുടെ മൃതദേഹം നായ്ക്കള് വലിച്ച് പുറത്തിട്ടത് മാലിന്യ കൂമ്പാരത്തില് നിന്നും


ബോളിവുഡിന്റെ സ്റ്റണ്ട് നായിക ഗീത ടാന്ടെന്\nSun Dec 16 2018 01:13:09 GMT+0530 (IST)\nSheeja Anil| Updated On: 2016-06-11 07:29:39.0 | Location :\nവിവാഹം എന്നാല് എനിക്ക് ജീവിതത്തിന്‍റെ സ്ഥിരതയും, സ്നേഹമുള്ള ബന്ധുക്കളും, നല്ല ഭക്ഷണവും ആയിരുന്നു. ഒരിക്കലും അറിയാത്ത ഒരാളോടൊപ്പം ജീവിക്കുവാന് അങ്ങനെ ഞാന് തയ്യാറായി.\nസിനിമയിലെ നായകന്മാരുടെ ഡ്യുപ്പുകളെ കുറിച്ച് നമ്മള് അറിഞ്ഞിട്ടുണ്ട്. അപകടം നിറഞ്ഞ രംഗങ്ങളില് നായകന്മാര്‍ക്ക് പകരക്കാരായി അവര് അഭിനയിക്കുകയോ ജീവിക്കുകയോ ചെയ്യുന്നു. ഇത്തരം രംഗങ്ങളില് മലയാത്തിലെ നായികമാര്‍ക്ക് അധികം രംഗങ്ങള് ഇല്ലാത്തതു കൊണ്ട് തന്നെ സ്ത്രീകളായ സ്റ്റണ്ട് നടിമാരെ കുറിച്ച് നമ്മള് അധികം കേട്ടിട്ടുമില്ല. പലരും ഒരു പക്ഷെ അതിന്നു ശ്രമിച്ചിട്ടുണ്ടെങ്കിലും വിജയിക്കുന്നവര് ചുരുക്കമാണ്. ഹിന്ദി സിനിമയിലെ അത്തരം ഒരു വിജയിച്ച നടിയാണ് ഗീതാ ടാന്ടെന്. 31 വയസ്സുകാരിയായ ഗീത ഏറ്റവും അപകടം നിറഞ്ഞ ഈ ജോലി തിരഞ്ഞെടുക്കുന്നത് ജീവിതത്തിനും മരണത്തിനും ഇടയില് ഇനിയും തോല്‍ക്കാതിരിക്കുവാന് വേണ്ടിയുള്ള ശ്രമത്തിന്‍റെ ഭാഗമായിട്ടാണ്.\nഅടുത്തിടെ യൂട്യൂബ് ബ്ലഷിന്നു നല്‍കിയ ഒരു അഭിമുഖത്തിലൂടെയാണ് ഗീത തന്റെ ജീവിതത്തിന്‍റെ ഒട്ടും സുഖകരമല്ലാത്ത കുറച്ചു ദിവസങ്ങളെ ഓര്‍മ്മിക്കുന്നത്. 2009 മുതല് ബോളിവുഡിന്റെ കരുത്തുറ്റ സ്ത്രീ സാന്നിധ്യമയി മാറിയ ഗീത ബാല വിവാഹത്തിന്റെയും, തുടര്‍ന്ന് ശാരീരികമായും, മാനസികമായും, ലൈംഗീകമായും പീഡിപ്പിക്കപ്പെട്ടത്തിന്‍റെ ഇരയാണ്.\nഅമ്മയുടെ മരണത്തോടെയാണ് ജീവിതം ഇപ്പോഴും സന്തോഷങ്ങള് മാത്രമല്ലെന്ന്9വയസ്സുകാരിയായ ഗീത മനസിലാക്കുന്നത്. ഗീതയും മൂന്ന് കൂടപ്പിറപ്പുകളും അന്ന് മുതല് ബന്ധുകളുടെ വീടുകളില് നിന്നു ബന്ധുക്കളുടെ വീടുകളിലേക്ക് മാറ്റപെട്ടുകൊണ്ടേയിരുന്നു. മുംബൈയില് ഗായകനായ പിതാവിന്നു അവരെ ശ്രദ്ധിക്കുവാന് സമയമുണ്ടായിരുന്നില്ല.\nഎങ്കിലും ഗീത സന്തോഷവതിയായി തന്നെ വളര്‍ന്നു. ഒരു പക്ഷെ, ഒരു പെണ്ണിന്നുണ്ടാവേണ്ടതായ അടക്കവും ഒതുക്കവും അവള് പ്രകടിപ്പിച്ചില്ലെന്നു മാത്രം.\nഗീതയുടെ കുട്ടിത്തം വിട്ടു മാറുന്നില്ല എന്ന് തോന്നിയത് കൊണ്ടാകാം വീട്ടുകാര് ഗീതയ്ക്കു 15 വയസ്സില് വിവാഹാലോചനകള് ആരംഭിച്ചു. ഗീതയ്ക്കു അതില് എതിര്‍പ്പുണ്ടായിരുന്നില്ല. തന്റെ മൂത്ത സഹോദരിയുടെ സന്തുഷ്ടമായ ദാമ്പത്യ ജീവിതം കുഞ്ഞു ഗീതയെ അത്തരത്തില് ചിന്തിക്കുവാന് പ്രേരിപ്പിച്ചു. എന്റെ പിതാവിനോട് തര്‍ക്കിക്കുവാന് എനിക്ക് കഴിഞ്ഞില്ല..അതിന്റെ ആവശ്യവും ഉണ്ടെന്നു തോന്നിയിരുന്നില്ല. വിവാഹം എന്നാല് എനിക്ക് ജീവിതത്തിന്‍റെ സ്ഥിരതയും, സ്നേഹമുള്ള ബന്ധുക്കളും, നല്ല ഭക്ഷണവും ആയിരുന്നു. ഒരിക്കലും നേര്‍ത്ത പരിചയം പോലും ഇല്ലാത്ത ഒരാളോടൊപ്പം ജീവിക്കുവാന് അങ്ങനെ ഞാന് തയ്യാറായി.\nഅടുത്ത അഞ്ചു വര്‍ഷം തനിക്ക് ദുസ്വപ്നങ്ങളുടെ നാളുകള് ആണെന്ന് അന്ന് ആ 15കാരി അറിഞ്ഞിരുന്നില്ല.\nജയ്പൂരില് നിന്നുള്ള 24 വയസ്സുകാരനുമായി ഗീതയുടെ വിവാഹം നടന്നു. ഗീതയുടെ ഭര്‍തൃ വീട്ടുകാര്‍ക്ക് വിവാഹം കൊണ്ട് അവള്‍ക്കുള്ള സങ്കല്‍പ്പങ്ങളെക്കാള് മറ്റു ചില കാഴ്ചപാടുകള് ആണ് ഉണ്ടായിരുന്നത്. ഞാന് ഒരു അടിമയായിരുന്നു..ശാരീരികമായും ലൈംഗീകമായും ..എല്ലാം! അയാളുടെ എല്ലാ ഇഷ്ടങ്ങളും നിറവേറ്റാന് ഉള്ള ഒരു വേസ്റ്റ് ബാഗ് ആണ് ഞാന് എന്ന് എനിക്ക് തോന്നി തുടങ്ങി. വീട്ടുകാര് ആഗ്രഹിച്ചത് പോലെ എന്റെ കുട്ടിത്തം എപ്പോഴേ വിട്ടു മാറിയിരുന്നു. 16 വയസ്സില് ഞാന് ഗര്‍ഭിണിയായി. അങ്ങനെയെങ്കിലും ശാരീകമായി എന്നെ ഉപദ്രവിക്കുന്നത് അയാള് നിര്‍ത്തുമെന്ന് ഞാന് കരുതി. പക്ഷെ, അതുണ്ടായില്ല..\nരണ്ടാമത്തെ കുട്ടിയുടെ ജനനത്തോടെ ജീവിതം കൂടുതല് ദുസ്സഹമായി. മുലയൂട്ടുന്ന സമയത്ത് പോലും അയാള് എന്നെ അതി ക്രൂരമായി മര്‍ദിച്ചിരുന്നു. തളര്‍ന്നു വീഴുന്ന ഞാന്, എന്റെ കുട്ടികളുടെ അടുത്തേക്ക് നിരങ്ങി നീങ്ങാന് പോലും അശക്തയായിരുന്നു. സഹിക്ക വയ്യാതെ ഞാന്3പ്രാവശ്യം കുട്ടികളുമായി വീട് വിട്ടു. പലപ്പോഴും ഞാന് പോലീസ് സ്റ്റേഷനില് അഭയം തേടി. എപ്പോഴും അവര് ചോദിക്കും - ആരാണ് ഉപദ്രവിക്കുന്നത്?\nഞാന് പറയും - ഭര്‍ത്താവ്..\nഅവര് ചിരിക്കും. എന്നിട്ട് പറയും..മോളെ തിരിച്ചു വീട്ടില് പോകു. ഭര്‍ത്താവുമായി ചേര്‍ന്ന് ജീവിക്കു..എന്നൊക്കെ. വീട്ടിലെ പ്രശ്നങ്ങള് വീട്ടില് തന്നെ തീര്‍ക്കണം എന്നും അവര് ഉപദേശിക്കുമായിരുന്നു. എങ്ങനെ ജീവിക്കാനാണ്? മരണം തൊട്ടടുത്ത് നില്‍ക്കുമ്പോള്?\nചിലപ്പോള് ഞാന് എന്റെ സഹോദരിയുടെ വീട്ടില് അഭയം തേടി. അയാള് അവിടെയും വന്നു എന്റെ സഹോദരിയെ ഉപദ്രവിക്കുവാനും തുടങ്ങി. അവരുടെ കുടുംബത്തിലും ഇത് അസ്വാരസ്യം സൃഷ്ടിക്കുവാന് തുടങ്ങിയതോടെ എനിക്ക് പിന്നീട് അങ്ങോട്ട് പോകുവാനും കഴിയാതെയായി.\nഒടുവില് ഞാന് രക്ഷപ്പെടുവാന് തീരുമാനിച്ചു. 20മത് വയസ്സില് ഞാന് വൈവാഹിക പീഡന ബന്ധത്തില് നിന്നും മോചിതയാകുവാന് നിശ്ചയിക്കുമ്പോള്, ഇനിയെന്ത് എന്നുള്ളത് അനിശ്ചിതമായിരുന്നു. 10 ക്ലാസ് വിദ്യഭ്യാസമുള്ള ഞാന് രണ്ടു കുട്ടികളുമായി എന്ത് ചെയ്യും എന്നറിയാതെ തെരുവിലേക്കിറങ്ങി. മരണം അവിടുത്തെ ജീവിതത്തെക്കാള് മികച്ചതായിരിക്കും എന്ന് എനിക്ക് തോന്നി.\nപല ചെറിയ ജോലികളും ചെയ്തു ഞാന് ജീവിക്കാന് ശ്രമിച്ചു കൊണ്ടേയിരുന്നു. വേശ്യാവൃത്തി ഒഴികെ എന്തും ചെയ്യുവാന് ഞാന് ഒരുക്കമായിരുന്നു. ചപ്പാത്തി ഉണ്ടാക്കി വില്‍ക്കുവാന് തുടങ്ങി. നാളത് വരെ നൃത്തം ചെയ്യാത്ത ഞാന് ഭാന്ഗ്ര നര്‍ത്തകിയായി. വിവാഹ പാര്‍ട്ടികളിലും മറ്റും അധികം വരുന്ന ഭക്ഷണം എടുത്തു കൊണ്ട് പോയി ഞാന് മക്കള്‍ക്ക് നല്‍കിയിരുന്നു. പതുക്കെ ഞങ്ങള് ജീവിക്കുവാന് തുടങ്ങുകയായിരുന്നു.\nസഹനര്‍ത്തകിമാരില് ഒരാളാണ് എന്നോട് സിനിമയില് സ്റ്റണ്ട് നടിയാകാമോ എന്ന് ചോദിച്ചത്. സ്ത്രീകള് അധികം മുന്നോട്ടു വരാത്ത മേഖലയാണ് അത് എന്നും അവര് പറഞ്ഞിരുന്നു. പക്ഷെ, ഞാന് ശ്രമിച്ചു നോക്കുവാന് ഞാന് തീരുമാനിച്ചു. എന്നിലെ കുട്ടിത്തം വീണ്ടും എന്നെ പ്രോത്സാഹിപ്പിച്ചു എന്ന് പറയുന്നതാകും ശരി. അങ്ങനെ ലഡാക്കിലെ എന്റെ ആദ്യ ഡ്യുപ്പ് അഭിനയത്തിന്നു ഞാന് മുതിര്‍ന്നു. നായികയെ തീയില് ഇടുന്ന രംഗമായിരുന്നു ചിത്രീകരിച്ചിരുന്നത്. ആദ്യ സിനിമ ഷൂട്ടില് തന്നെ എനിക്ക് മുഖത്തെല്ലാം പൊള്ളലേറ്റ് അപകടം സംഭവിച്ചു. പക്ഷെ പിന്മാറാന് ഞാന് തയ്യാറായില്ല.. സുഖപ്പെട്ടു വന്നുടനെ തന്നെ ഞാന് സ്റ്റണ്ട് രംഗങ്ങളും പരിശീലിച്ചു.\nകാര് ചെസിംഗ്,ബൈക്ക്സ്റ്റണ്ട് എന്നിവയൊക്കെ ചെയ്യുന്ന സ്റ്റണ്ട് വനിതാ നടിമാര് മറ്റാരും ഇന്ത്യയില് ഇല്ല. മിക്കപ്പോഴും മുഖവും ശരീരവും മറച്ചു പുരുഷ ഡ്യുപ്പാണ് അത് അഭിനയിക്കാറുണ്ടായിരുന്നത്. ഗീത കാര് ചെസിങ്ങും ബൈക്ക് റൈഡിങ്ങും ഒക്കെ ചെയ്യും. മണ്ണിലും, വെയിലിലും സ്റ്റണ്ട് രംഗങ്ങള് ചെയ്യാന് ഗീതയ്ക്കു മടിയില്ല. പലപ്പോഴും ഗുരുതരമായി പരിക്ക് ഏറ്റിട്ടുണ്ട്. നട്ടെല്ലിനു ഏറ്റ ക്ഷതം സുഖപ്പെടുകയില്ല എന്ന് കരുതിയ നാളുകളും ഉണ്ട്. പക്ഷെ, ഇതെല്ലം ഗീതയുടെ കരുത്തു കൂടുതല് വര്‍ദ്ധിപ്പിച്ചതേയുള്ളൂ...മനസ്സിന്റെ ബലം എല്ലാറ്റിലും ഗീതയുടെ കരുത്തായിരുന്നു.\nഇന്ന് പ്രതിവര്ഷം7മുതല് 8 ലക്ഷം വരുമാനം ഗീതയ്ക്കുണ്ട്. പ്രത്യേക പ്രോജെക്റ്റ് ചെയ്യുമ്പോള് ലഭിക്കുന്ന കമ്മീഷന് വേറെ. അഭിനയിച്ച എല്ലാ നടി-നടന്മാരോടും നല്ല ബന്ധം പുലര്‍ത്തുന്ന ഗീതയെ കുറിച്ച് ബോളിവുഡില് നല്ല അഭിപ്രായമാണ് ഉള്ളത്. ഐശ്വര്യ റായി, ദീപിക പദുകോണ്, കരീന കപ്പൂര്..അങ്ങനെ നീണ്ട നിരയുടെ യഥാര്ത്ഥ നായികയാണ് ഗീത. അരങ്ങിലെ നായികയുടെ തിരശീലയ്ക്ക് പിന്നിലെ ശക്തിയാണ് ഈ പഞ്ചാബി സുന്ദരി.\n"സ്വന്തം കാലില് നിന്നിട്ട് മതി വിവാഹം എന്ന് എന്റെ മക്കള് എപ്പോഴും പറയും. അവര്‍ക്ക് എന്റെ ജീവിതം മതിയെല്ലോ അങ്ങനെ ചിന്തിക്കാന്." ഗീത പറയുന്നു.\nആത്മവിശ്വാസം ഒന്നു മതി..ഏതൊരു സ്ത്രീക്കും പ്രതിസന്ധികളെ അതിജീവിക്കാന്..പക്ഷെ അവള് സ്വയം തിരിച്ചറിയണം എന്ന് മാത്രം!